മോദി സര്‍ക്കാര് സമ്പദ്ഘടന തകര്‍ത്തു- മന്‍മോഹന് | Modi Government Mismanaged Jammu and Kashmir Problem": Manmohan Singh\nMar 18, 2018, 12:58 PM IST\nഅയല് രാജ്യങ്ങളുമായി സഹൃദപരമായ അന്തരീക്ഷമാണ് രാജ്യത്തിനാവശ്യം\nകശ്മീരിലെ സ്ഥിതി വഷളാക്കി\nന്യൂഡല്‍ഹി: കോണ്‍ഗ്രസ് പ്ലീനറി സമ്മേളനത്തില് പ്രധാനമന്ത്രിയേയും ബിജെപി സര്‍ക്കാരിനേയും കടന്നാക്രമിച്ച് മുന് പ്രധാനമന്ത്രി ഡോ.മന്‍മോഹന് സിങ്. സര്‍ക്കാരിന്റെ ഭരണപരാജയങ്ങളെ തുറന്നുകാട്ടിയും കശ്മീര് വിഷയത്തിലെ തെറ്റായ ഇടപെടലുകളും തുറന്നുകാണിച്ചായിരുന്നു മന്‍മോഹന് സിങിന്റെ പ്രസംഗം.\nജമ്മു കശ്മീരിലെ സ്ഥിതി ദിനംപ്രതി വഷളായി കൊണ്ടിരിക്കുകയാണ്. സര്‍ക്കാരിന്റെ പിടിപ്പ് കേടാണ് ഇതിന്ന് കാരണം. നാം അവിടെ ഗൗരവമായി ഇടപെടേണ്ടതുണ്ട്. സ്വാതന്ത്ര്യ സമരത്തിന് നേതൃത്വം നല്‍കുകയും സ്വാതന്ത്ര്യത്തിന് ശേഷം രാജ്യത്തെ സ്വതന്ത്രമായി മുന്നോട്ട് നയിക്കുകയും ചെയ്ത പാര്‍ട്ടിയാണ് കോണ്‍ഗ്രസ്. രാജ്യത്തിന്റെ വികസനത്തില് നമുക്ക് ഇനിയും ഒരുപാട് കാര്യങ്ങള് ചെയ്യാനുണ്ട്. രാഹുല് ഗാന്ധിയുടെ നേതൃത്വത്തില് നമുക്ക് അതിന് കഴിയുമെന്ന് എനിക്ക് നല്ല ആത്മവിശ്വാസമുണ്ടെന്നും മന്‍മോഹന് സിങ് പറഞ്ഞു.\nഅയല് രാജ്യങ്ങളുമായി സഹൃദപരമായ അന്തരീക്ഷമാണ് രാജ്യത്തിനാവശ്യം. ഇതിനായി കോണ്‍ഗ്രസ് ഏറെ പ്രയത്‌നിച്ചിട്ടുണ്ട്. ഇപ്പോള് ചില പ്രശ്‌നങ്ങള് അയല് രാജ്യങ്ങളുമായി നിലനില്‍ക്കുന്നുണ്ട്. സമാധാനപരമായിട്ട് ഇത് പരിഹരിക്കേണ്ടതുണ്ട്. ശത്രുതാപരമായ മനോഭാവം ഒരു സഹായവും ചെയ്യില്ല. പാകിസ്താന് നമ്മുടെ അയല് രാജ്യമാണെന്ന കാര്യം മറക്കരുത്. അതേ സമയം തന്നെ ഭീകരവാദത്തെ പിന്തുണക്കുന്നത് അംഗീകരിക്കാനുമാവില്ല. ഇത് ഉപഭൂഖണ്ഡത്തിന്റെ സമാധാനത്തെ ബാധിക്കുന്ന പ്രശ്‌നമായി പാകിസ്താന് മുന്നറിയിപ്പ് നല്‍കാന് നമുക്ക് കഴിയണം.\nകശ്മീരില് മോദി സര്‍ക്കാരിന്റെ പിടിപ്പ്‌കേട് വിഷയത്തില് ഒരു പരിഹാരവും സാധ്യമാക്കില്ല. ദിനംപ്രതി വഷളായി കൊണ്ടിരിക്കുകയാണ് കശ്മിരിലെ അന്തരീക്ഷം. അതിര്‍ത്തി കടന്നുള്ള ഭീകരവാദവും ആഭ്യന്തര സംഘര്‍ഷവും മൂലം നമ്മുടെ അതിര്‍ത്തികള് അരക്ഷിതാവസ്ഥയിലാണെന്നാണ് വ്യക്തമാകുന്നത്. ഇതിന് പരിഹാരം കാണാന് സര്‍ക്കാര് തയ്യാറാകുന്നില്ല. കശ്മീരിലെ പ്രത്യേക വിഷയങ്ങളെ തിരിച്ചറിയുകയും അതിനെ ഗൗരവമായി ചര്‍ച്ച ചെയ്ത് പരിഹാരം കാണുകയും വേണമെന്നും മുന് പ്രധാനമന്ത്രി ആവശ്യപ്പെട്ടു.\nരാജ്യം സാമ്പത്തികപരമായും മറ്റും കടുത്ത വെല്ലുവിളിയാണ് നേരിടുന്നത്. രാജ്യത്തിന്റെ സമ്പദ്ഘടനയാകെ തകിടം മറിച്ചിരിക്കുയാണ് ബിജെപി. നല്‍കിയ വാഗ്ദ്ധാനങ്ങളൊന്നും ബിജെപി സര്‍ക്കാറിന് പാലിക്കാനായിട്ടില്ല. രണ്ടു കോടി ജോലികള് സൃഷ്ടിക്കുമെന്ന് പറഞ്ഞവര്‍ക്ക് രണ്ടു ലക്ഷം തൊഴില് പോലും സൃഷ്ടിക്കാനായിട്ടില്ല. ചെറുകിട വ്യവസായങ്ങള്‍ക്കും അനൗപചാരിക മേഖലകളും നിരവധി പ്രശ്‌നങ്ങളും വെല്ലുവിളികളും നേരിടുകയാണ്. കര്‍ഷകരുടെ വരുമാനം ഇരട്ടിയാക്കുമെന്നാണ് പറഞ്ഞിരുന്നത്. വാഗ്ദ്ധാനങ്ങളെല്ലാം വാഗ്ദ്ധാനങ്ങള് മാത്രമായി തുടരുന്നെന്നും മന്‍മോഹന് സിങ് പറഞ്ഞു.


18 കോടി മുസ്ലിം സഹോദരങ്ങള് അടക്കം 130 കോടി ഇന്ത്യക്കാരുടെ ആശംസയുമായാണ് ഞാന് ഇവിടെ എത്തിയിരിക്കുന്നത്.. – Pravasi Corner\n’18 കോടി മുസ്ലിം സഹോദരങ്ങള് അടക്കം 130 കോടി ഇന്ത്യക്കാരുടെ ആശംസയുമായാണ് ഞാന് ഇവിടെ എത്തിയിരിക്കുന്നത്.. ഞങ്ങളുടെ മുസ്ലിം സഹോദരങ്ങള് സമാധാന പ്രേമികളാണ്, അവരില് ചെറിയൊരു ന്യൂനപക്ഷമാണ് തീവ്രപ്രസ്താനങ്ങളുടെ പാതയിലുള്ളത്’-\nഅബുദാബിയില് നടക്കുന്ന ഇസ്ലാമിക് കോ ഓപറേഷന് ഓര്‍ഗനൈസേഷന് (ഒ.ഐ.സി) സമ്മേളനത്തില് പങ്കെടുത്തുകൊണ്ട് സംസാരിക്കുകയായിരുന്നു കേന്ദ്രമന്ത്രി സുഷ്മസ്വരാജ്\nഇന്ത്യയുടെ പോരാട്ടം അതിര്‍ത്തി കടന്നുള്ള ഭീകരതയ്ക്ക് എതിരായാണെന്ന് സുഷമ സ്വരാജ് വ്യക്തമാക്കി. തീവ്രവാദത്തിന് എതിരായ ഞങ്ങളുടെ പോരാട്ടം ഏതെങ്കിലും മതത്തിന് എതിരെയല്ല. എല്ലാ മതങ്ങളും സമാധാനവും സാഹോദര്യവുമാണ് വിളംബരം ചെയ്യുന്നതെന്നും സുഷമ വ്യക്തമാക്കി. ഭീകരവാദത്തെ ഇല്ലാതാക്കാതെ സമാധാനം പുലരില്ലെന്നും സുഷമ പറഞ്ഞു. ഒ.ഐ.സിയില് അംഗമായാ പാക്കിസ്ഥാന് തീവ്രവാദത്തെ പ്രോത്സാഹിപ്പിക്കുന്ന നടപടി അവസാനിപ്പിക്കണമെന്ന വാദമാണ് സുഷമ സമ്മേളന വേദിയില് ഉയര്‍ത്തിയത്. തീവ്രവാദം\nതീവ്രവാദം വര്‍ദ്ധിച്ചു വരികയാണെന്നും സുഷമ സ്വരാജ് പറഞ്ഞു. ഇത് സംസ്‌ക്കാരങ്ങളും നാഗരികതകളും തമ്മിലുള്ള പ്രശ്നമല്ല. എന്നാല്, ആശയങ്ങളും ആദര്‍ശവും തമ്മിലുള്ള പ്രശ്നമാണ്. മാനുഷിക വിഷയങ്ങളും മനുഷ്വത്തവുമായി ബന്ധപ്പെട്ടു കിടക്കുന്നതാണെന്നും സുഷമ പ്രസംഗത്തില് പറഞ്ഞു. ഇന്ത്യ എപ്പോഴും ബഹുവിശ്വാസങ്ങളെ പ്രോത്സാഹിപ്പിക്കുന്ന രാജ്യമാണെന്നും ഇന്ത്യന് വിദേശകാര്യമന്ത്രി കൂട്ടിച്ചേര്‍ത്തു. ഇന്ത്യയെ അതിഥി രാഷ്ട്രമായി സമ്മേളനത്തില് പങ്കെടുക്കുന്നതില് പ്രതിഷേധിച്ച് പാക് പ്രതിനിധി സമ്മേളനത്തില് പങ്കെടുത്തിരുന്നില്ല. അതേസമയം സുഷമയ്ക്ക് വലിയ സ്വീകരണാണ് സമ്മേളനത്തില് ലഭിച്ചത്. പാക്കിസ്ഥാനെതിരെ നടപടി എടുക്കണമെന്ന ആവശ്യം ഉന്നയിക്കാന് സമ്മേളനത്തില് ഇന്ത്യക്ക് അവസരം ലഭിച്ചു.\nമാര്‍ച്ച് ഒന്ന്, രണ്ട് തീയതികളില് അബൂദബിയില് നടക്കുന്ന സമ്മേളനത്തില് ഇന്ത്യ അതിഥി രാഷ്ട്രമാണ്. രാജ്യത്തെ പ്രതിനിധീകരിച്ച് കേന്ദ്ര വിദേശകാര്യ മന്ത്രി സുഷമ സ്വരാജ് ആണ് പങ്കെടുക്കുക. യു.എ.ഇ വിദേശകാര്യഅന്താരാഷ്ട്ര സഹകരണ മന്ത്രി ശൈഖ് അബ്ദുല്ല ബിന് സായിദ് ആല് നഹ്യാനാണ് സുഷമയെ ക്ഷണിച്ചത്. ‘ഇസ്ലാമിക രാജ്യങ്ങളുടെ 50 വര്‍ഷത്തെ സഹകരണം: സമൃദ്ധിയിലേക്കും വികസനത്തിലേക്കുമുള്ള മാര്‍ഗരേഖ’ എന്ന പ്രമേയത്തിലാണ് സമ്മേളനം നടക്കുന്നത്. മുസ്ലിം ലോകം നേരിടുന്ന വെല്ലുവിളികള്, രാഷ്ട്രീയ-സാമൂഹിക-സാമ്പത്തിക വിഷയങ്ങള് എന്നിവ സമ്മേളനം ചര്‍ച്ച ചെയ്യും.\nഅബുദാബി കോടതികളില് രേഖകളുടെ ഇംഗ്ലീഷ് വിവര്ത്തന നിയമം – അറിയേണ്ടതെല്ലാം\nഅബുദാബി: യുഎഇയിൽ സ്ഥിരതാമസത്തിന് അനുമതി നൽകുന്ന ഗോൾഡ് കാർഡ് വിസ മലയാളിയായ യുവ പ്രവാസി വ്യവസായി ഡോ. ഷംഷീർ വയലിലിനു ലഭിച്ചു.\nയുഎഇയിൽ 100 ബില്യണിൽ അധികം നിക്ഷേപം ഉള്ളവർക്കാണ് ഗോൾഡ് കാർഡ് വിസ നൽകുന്നത്. പ്രഥമ ഗോള്‍ഡ് കാര്‍ഡ് ലഭിച്ചത് പ്രമുഖ പ്രവാസി വ്യവസായിയും ഡോ. ഷംസീറിന്റെ ഭാര്യാ പിതാവുമായ എം എ യൂസഫലിക്കാണ്.\nഗോൾഡ് കാർഡ് വിസ ലഭിക്കുന്ന ഏറ്റവും പ്രായം കുറഞ്ഞ വ്യവസായിയാണ് ഡോ. ഷംഷീർ വയലിൽ. ഫെഡറൽ അതോറിറ്റി ഫോർ ഐഡന്‍റിറ്റി ആന്‍റ് സിറ്റിസൺഷിപ്പ് തിങ്കളാഴ്ച്ചയാണ് അദ്ദേഹത്തിനു ഗോൾഡ് കാർഡ് വീസ പതിച്ച പാസ്‍പോര്‍ട്ട് നൽകിയത്.\nവിപിഎസ് ഹെൽത്ത് കെയർ ഗ്രൂപ്പ് ചെയർമാനും മാനേജിങ് ഡയറക്ടറുമാണ് ഡോ. ഷംസീർ. യുഎഇ, ഇന്ത്യ തുടങ്ങി ആറിൽ അധികം രാജ്യങ്ങളിലായി വി പി എസിന് 23 ആശുപത്രികളും, നൂറിലധികം മെഡിക്കൽ ക്ലിനിക്കുകളും ഉണ്ട്.\nഗോൾഡ് കാർഡ് വിസ ലഭിച്ചത് അംഗീകാരമായി കാണുന്നെവെന്ന് പറഞ്ഞ ഡോ. ഷംസീർ തനിക്ക് ഗോൾഡ് കാർഡ് വിസ അനുവദിച്ച യുഎഇ സർക്കാരിനോടും ഭരണാധികാരികളോടും നന്ദിയും കടപ്പാടും രേഖപ്പെടുത്തി.\nഒമാനിൽ നിന്നും ദുബൈയിലേക്ക് വന്നിരുന്ന ബസ് ഹൈറ്റ് ബാരിയറിൽ ഇടിച്ചതിനെ തുടർന്ന് മരണമടഞ്ഞ വിമൽ കാർത്തികേയന്റെ മൃതദേഹം ജന്മനാട്ടിൽ സംസ്കരിച്ചു. വൻ ജനാവലിയാണ് വിമലിന്റെ സംസ്കാര ചടങ്ങിൽ പങ്കെടുത്തത്.\nസംസ്കാര ചടങ്ങിൽ പങ്കെടുത്തവരെ കണ്ണീരണിയിക്കുന്ന ദൃശ്യങ്ങളായിരുന്നു മുഴുവൻ. വിമലിന്റെ മൂന്ന് വയസ്സുള്ള മകൻ ദേവാംഗ് അച്ഛന് അവസാന ചുംബനം നൽകിയത് കണ്ട് പലരും കരയുകയായിരുന്നു. വിമലിന്റെ ഭാര്യ പൂർണ്ണിമ മൃതദേഹം കൊണ്ട് വന്നത് മുതൽ നിരവധി തവണ ബോധരഹിതയായി.\nഒടുവിൽ വിമലിന്റെ മൃതദേഹത്തിന്റെ വിരലിൽ പൂർണ്ണിമ ഒരു മോതിരം അണിയിച്ചത് നൊമ്പരമായി. ഈ മാസം ഇരുപത്തി നാലാം തിയ്യതി വിമലിന്റെ ജന്മദിനത്തിൽ സർപ്രൈസ് ഗിഫ്റ്റ് ആയി നൽകാനായി സൂക്ഷിച്ച മോതിരമാണ് പൂർണ്ണിമക്ക് പ്രിയതമന്റെ മൃതദേഹത്തിൽ അണിയിക്കേണ്ടി വന്നത്.\nദുബൈയിൽ പെട്രോളിയം കമ്പനിയിൽ സീനിയർ അക്കൗണ്ടന്റായി ജോലി ചെയ്തു വരികയായിരുന്നു വിമൽ. ചെറിയ പെരുന്നാൾ അവധിയിൽ മസ്കറ്റിലുള്ള സഹോദരൻ വിനോദിനൊപ്പം അവധിക്കാലം ചിലവിടാൻ പോയി തിരിച്ചു വരുമ്പോഴാണ് അപകടം സംഭവിച്ചത്.\nവിമലിന് ഇറങ്ങേണ്ട സ്ഥലത്തിന് തൊട്ടു മുൻപാണ് അപകടം സംഭവിച്ചത്. അപകടം സംഭവിക്കുന്നതിനും നിമിഷങ്ങൾക്ക് മൂന്നോ വിമൽ തന്റെ സുഹൃത്തായ പുതുപ്പള്ളി നിവാസി പ്രവീണിനോട് തന്നെ കൊണ്ട് പോകാൻ വാഹനവുമായി വരണമെന്ന് ആവശ്യപ്പെട്ട് ഫോൺ ചെയ്തിരുന്നു.\nറിട്ടയേഡ് ബാങ്ക് ഉദ്യോഗസ്ഥനായ പാമ്പാടി പുത്തൻപുറം വെണ്ടകം കാർത്തികയിൽ കാർത്തികേയന്റേയും ചന്ദ്രമതിയുടെയും മകനാണ് വിമൽ കാർത്തികേയൻ. ഭാര്യ പൂർണ്ണിമ തൃശൂരിലെ ഐ സി ഡി എസിൽ സൂപ്പർവൈസറാണ്.\nഒമാനിൽ നിന്നും ദുബായിലേക്ക് വന്ന ബസ് ഹൈറ്റ് ബാരിയാറിൽ ഇടിച്ചുണ്ടായ അപകടത്തെ തുടർന്ന് ജീവൻ നഷ്ടപ്പെട്ടവരുടെ ബന്ധുക്കൾക്ക് മുപ്പത്തി എട്ട് ലക്ഷം രൂപ വരെ (രണ്ട് ലക്ഷം ദിർഹം) ഇൻഷുറൻസ് നഷ്ടപരിഹാരം ലഭിക്കുമെന്ന് നിയമ വിദഗ്ദർ\nയു എ ഇ നിയമ പ്രകാരം എല്ലാ ബസുകൾക്കും ഇൻഷുറൻസ് പരിരക്ഷ നിർബന്ധമായും ഉണ്ടായിരിക്കണം. വാഹന അപകടം സംഭവിച്ചാൽ ഇൻഷുറൻസ് കമ്പനി നഷ്ടാരിഹാരം കൊടുക്കാൻ ബാധ്യസ്ഥരുമാണ്. കൊല്ലപ്പെട്ടവരുടെ കുടുംബാംഗങ്ങൾക്ക് ദിയ അഥവാ ബ്ലഡ് മണിയായി പരമാവധി രണ്ട് ലക്ഷം ദിർഹം വരെ നഷ്ടപരിഹാര തുക ലഭിക്കും. എന്നാൽ ഈ തുക കോടതി വിധി അനുസരിച്ച് വ്യത്യാസപ്പെടാൻ സാധ്യതയുണ്ട്.\nകൊല്ലപ്പെട്ടവരുടെ ബന്ധുക്കൾക്ക് കൊടുക്കേണ്ടി വരുന്ന തുക ബ്ലേഡ് മണി ആയിട്ടാണെങ്കിലും നഷ്ടപരിഹാരം ആയിട്ടാണെങ്കിലും ഇൻഷുറൻസ് കമ്പനി അത് നൽകേണ്ടി വരും. ഏതെങ്കിലും കാരണവശാൽ അപകടത്തിൽ പെട്ട ബസ്സിന് തേർഡ് പാർട്ടി ഇൻഷുറൻസ് മാത്രമാണ് ഉള്ളതെങ്കിൽ പോലും കൊല്ലപ്പെട്ട യാത്രക്കാർക്ക് ഇൻഷുറൻസ് നഷ്ടപരിഹാരം ലഭിക്കും.\nദുബൈ ട്രാഫിക് കോടതിയുടെ ഉത്തരവിന് വിധേയമായിട്ട് ആയിരിക്കും നഷ്ടപരിഹാരത്തിന്റെ തോത് നിർണ്ണയിക്കുക. പ്രോസിക്യൂഷൻ ശേഖരിക്കുന്ന തെളിവുകളുടെ അടിസ്ഥാനത്തിൽ ആയിരിക്കും കോടതി വിധി ഉണ്ടാവുക.\nട്രാഫിക് കോടതിയുടെ നടപടിക്രമങ്ങൾ പൂർത്തിയായാൽ കോടതി വിധിയുടെ പകർപ്പും മരിച്ച വ്യക്തിയുമായുള്ള ബന്ധം തെളിയിക്കുന്ന രേഖകളും നഷ്ടപരിഹാരം ലഭിക്കാനായി ഇൻഷുറൻസ് കമ്പനിയിൽ സമർപ്പിക്കണം.\nപ്രോസിക്യൂഷൻ അപകടത്തെ സംബന്ധിച്ച് വാഹനത്തിന്റെ ഡ്രൈവറെ ട്രാഫിക് കോടതിയിലേക്ക് റെഫർ ചെയ്യുന്നതിന് മുൻപ് തന്നെ ട്രാഫിക് എൻജിനീയറിങ് റിപ്പോർട്ട് തയ്യാറാക്കും. ഈ റിപ്പോർട്ടാണ് അതിപ്രധാനമായ രേഖ. യാത്രക്കാരുടെ മരണത്തിന് ഉത്തരവാദി ആരാണ് എന്നത് അതിൽ നിന്നും വ്യക്തമാകും.\nഅത് പ്രകാരമാണ് അപകടത്തിന്റെ ഉത്തരവാദിത്വം ആർക്കാണ് എന്ന് കോടതി നിശ്ചയിക്കുക. മുഴുവൻ ഉത്തരവാദിത്വവും ഡ്രൈവർക്കാണെങ്കിൽ നഷ്ടപരിഹാരം ലഭിക്കുന്നതിനായി കൊല്ലപ്പെട്ടവരുടെ ബന്ധുക്കൾ സിവിൽ കോടതിയിൽ നഷ്ടപരിഹാരത്തിനായി കേസ് കൊടുക്കേണ്ടി വരും.


ഗൂഢാലോചനക്കേസിൽ നടന്റെ ആദ്യ ദിന ചോദ്യം ചെയ്യൽ പൂർത്തിയായി; ചോദ്യം ചെയ്യൽ നീണ്ടു നിന്നത് 11 മണിക്കൂറോളം; ക്രൈം ബ്രാഞ്ചിന് മുന്നിൽ ദിലീപ് നാളെയും ഹാജരാകും – Media Mangalam\nകൊച്ചി: നടിയെ ആക്രമിച്ച കേസ് അന്വേഷിച്ച ഉദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയ കേസിൽ നടൻ ദിലീപ് അടക്കമുള്ള അഞ്ചു പ്രതികളുടെ ആദ്യ ദിന ചോദ്യം ചെയ്യൽ പൂർത്തിയായി. പതിനൊന്നു മണിക്കൂറോളമാണ് ദിലീപിനെ ക്രൈം ബ്രാഞ്ച് ചോദ്യം ചെയ്തത്. ചോദ്യം ചെയ്യൽ നാളെയും തുടരും.\nപ്രതികൾ ഇന്നു മുതൽ ചൊവ്വാഴ്ച വരെ ചോദ്യം ചെയ്യലിനു ഹാജരാകണമെന്ന ഹൈക്കോടതി ഉത്തരവ് അനുസരിച്ചാണ് നടപടി. പ്രതികൾ രാവിലെ9മുതൽ വൈകിട്ട് 8 വരെ അന്വേഷണ ഉദ്യോഗസ്ഥർക്കു മുന്നിലുണ്ടാകണമെന്ന് ജസ്റ്റിസ് പി.ഗോപിനാഥ് നിർദേശിച്ചിരുന്നു. ദിലീപ്, സഹോദരൻ അനൂപ്, സഹോദരീഭർത്താവ് ടി.എൻ.സുരാജ്, ഡ്രൈവർ അപ്പു, സുഹൃത്ത് ബൈജു ചെങ്ങമനാട് എന്നിവർ നൽകിയ മുൻകൂർ ജാമ്യാപേക്ഷയിലാണു ഹൈക്കോടതിയുടെ ഇടക്കാല ഉത്തരവ്.\ndileep ചോദ്യം ചെയ്യൽ\n'നേതാജിയുടെ ഓര്‍മകള് തലമുറകള്‍ക്ക് പ്രചോദനം'; നേതാജിയുടെ പ്രതിമ അനാച്ഛാദനം ചെയ്ത് മോദി\nസൗത്ത് ഇന്ത്യന് ഫിലിം ഫെസ്റ്റിവെല്ലില് ബെസ്റ്റ് സസ്പെന്‍സ് ത്രില്ലറായി 'രവം '; അമല്‍ജിത്ത് തിരക്കഥയെഴുതിയ ചിത്രം അടുത്ത മാസം പ്രദര്‍ശനത്തിനെത്തും


സംസ്ഥാനത്ത് ഇന്നും ഇന്ധന വില കുറഞ്ഞു; തുടര്‍ച്ചയായ ഏഴാം ദിവസമാണ് ഈ കുറവ് | VygaNews\nസംസ്ഥാനത്ത് ഇന്നും ഇന്ധന വില കുറഞ്ഞു; തുടര്‍ച്ചയായ ഏഴാം ദിവസമാണ് ഈ കുറവ്\nതിരുവനന്തപുരം: സംസ്ഥാനത്ത് ഇന്നും ഇന്ധന വില കുറഞ്ഞു. പെട്രോളിന് 13 പൈസയും ഡീസലിന് ഒന്‍പത് പൈസയുമാണ് ഇന്നു കുറഞ്ഞിരിക്കുന്നത്. തിരുവനന്തപ...\nതിരുവനന്തപുരം: സംസ്ഥാനത്ത് ഇന്നും ഇന്ധന വില കുറഞ്ഞു. പെട്രോളിന് 13 പൈസയും ഡീസലിന് ഒന്‍പത് പൈസയുമാണ് ഇന്നു കുറഞ്ഞിരിക്കുന്നത്. തിരുവനന്തപുരത്ത് പെട്രോളിന് 80.97 രൂപയും ഡീസലിന് 73.72 രൂപയുമാണ് ഇന്നത്തെ വില.\nതുടര്‍ച്ചയായ ഏഴാം ദിവസമാണ് ഇന്ധനവില കുറയുന്നത്. രാജ്യാന്തര വിപണിയില് എണ്ണവില കുറയുന്നതാണ് ഇന്ത്യയിലും ഇന്ധന വില നേരിയ തോതില് കുറയുന്നതിന് കാരണമെന്നാണ് വിലയിരുത്തല്.\nതുടര്‍ച്ചയായി 16 ദിവസം ഇന്ധന വിലയില് ഉണ്ടായ വര്‍ദ്ധനവ് രാജ്യത്ത് വന് പ്രതിഷേധങ്ങള്‍ക്ക് കാരണമായിരുന്നു. അതിനു പിന്നാലെയുള്ള തുടര്‍ച്ചയായി ഏഴു ദിവസം ചെറിയ തോതിലാണെങ്കിലും വില കുറയുന്നത് ജനങ്ങള്‍ക്ക് ആശ്വാസമാകുന്നുണ്ട്.\nVygaNews: സംസ്ഥാനത്ത് ഇന്നും ഇന്ധന വില കുറഞ്ഞു; തുടര്‍ച്ചയായ ഏഴാം ദിവസമാണ് ഈ കുറവ്


ഐപിഎല്: ഇങ്ങനെയും ഒരു ഇലവന്, ഇത് 'സൈഡ്‌ബെഞ്ച് ഇലവന്'!! സ്ഥിരം കാഴ്ചക്കാര്... ക്യാപ്റ്റനാര്? | IPL: Side benchers eleven - Malayalam MyKhel\n» ഐപിഎല്: ഇങ്ങനെയും ഒരു ഇലവന്, ഇത് 'സൈഡ്‌ബെഞ്ച് ഇലവന്'!! സ്ഥിരം കാഴ്ചക്കാര്... ക്യാപ്റ്റനാര്?\nഐപിഎല്: ഇങ്ങനെയും ഒരു ഇലവന്, ഇത് 'സൈഡ്‌ബെഞ്ച് ഇലവന്'!! സ്ഥിരം കാഴ്ചക്കാര്... ക്യാപ്റ്റനാര്?\nPublished: Thursday, May 31, 2018, 15:38 [IST]\nമുംബൈ: ഐപിഎല്ലിന്റെ ഇത്തവണത്തെ സീസണില് നിരവധി താരോദയങ്ങള്‍ക്കും പ്രമുഖരുടെ തിരിച്ചുവരവിനും ക്രിക്കറ്റ് ലോകം സാക്ഷിയായിട്ടുണ്ട്. എന്നാല് കഴിവുണ്ടായിട്ടും സൈഡ് ബെഞ്ചിലേക്ക് ഒതുക്കപ്പെട്ട ചില കളിക്കാരുമുണ്ട്. ചില താരങ്ങള് ഒന്നോ രണ്ടോ കളിയില് മുഖം കാണിച്ച് വീണ്ടും കാഴ്ചക്കാരുടെ നിരയിലേക്ക് മാറ്റപ്പെട്ടപ്പോള് ഒരു മല്‍സരം പോലും കളിക്കാന് അവസരം ലഭിക്കാത്ത നിര്‍ഭാഗ്യവാന്‍മാരുമുണ്ട്.\nഇത്തരത്തില് സൈഡ് ബെഞ്ചിലേക്കു ഒതുക്കപ്പെട്ട താരങ്ങളെ മാത്രം ഉള്‍പ്പെടുത്തി ഒരു ഇലവനെ തിരഞ്ഞെടുത്താല് ആരൊക്കെ ഉണ്ടാവുമെന്നു നോക്കാം.\nമുരളി വിജയ് (ചെന്നൈ)\nചെന്നൈ സൂപ്പര്‍കിങ്‌സ് രണ്ടു കോടി രൂപയ്ക്കു സ്വന്തമാക്കിയ മുരളി വിജയ്ക്കു പക്ഷെ ഇത്തവണ സൈഡ് ബെഞ്ചിലായിരുന്നു. അമ്പാട്ടി റായുഡും ഷെയ്ന് വാട്‌സനും ഫഫ് ഡുപ്ലെസിയുമെല്ലാം മികച്ച ഫോമില് കളിച്ചതോടെയാണ് വിജയ്ക്കു സ്ഥാനം നഷ്ടമായത്. സീസണില് ഒരൊറ്റ മല്‍സരത്തില് മാത്രമാണ് താരത്തിനു കളിക്കാന് അവസരം ലഭിച്ചത്. ഈ കളിയില് 12 റണ്‍സിന് വിജയ് പുറത്താവുകയും ചെയ്തു.\nകാമറോണ് ഡെല്‍പോര്‍ട്ട് (കൊല്‍ക്കത്ത)\nഈ സീസണില് ഏറ്റവും കുറച്ചു താരങ്ങളുമായി ഐപിഎല്ലില് ഇറങ്ങിയിട്ടും ഒരു മല്‍സരത്തില് പോലും പ്ലെയിങ് ഇലവനില് ഇടം ലഭിക്കാതിരുന്ന താരമാണ് കാമറോണ് ഡെല്‍പോര്‍ട്ട്. വെറും 19 താരങ്ങള് മാത്രമേ സീസണില് കെകെആറില് ഉണ്ടായിരുന്നുള്ളൂ. എന്നിട്ടു പോലും ഒരു മല്‍സരത്തില് പോലും ഡെല്‍പോര്‍ട്ടിന് കെകെആര് അവസരം നല്‍കിയില്ല.\nനമാന് ഓജ (ഡല്‍ഹി)\nഐപിഎല്ലില് നേരത്തേ രാജസ്ഥാന് റോയല്‍സിനു വേണ്ടി മികച്ച പ്രകടനം നടത്തിയിട്ടുള്ള വിക്കറ്റ് കീപ്പര് നമാന് ഓജ ഇത്തവണ ഡല്‍ഹി ഡെയര്‍ഡെവിള്‍സിനൊപ്പമായിരുന്നു. എന്നാല് റിഷഭ് പന്തിന്റെ തകര്‍പ്പന് ഫോം ഓജയുടെ വഴിയടച്ചു.\nഈ സീസണില് ഒരൊറ്റ മല്‍സരത്തിലാണ് 34 കാരനായ താരം ഡല്‍ഹിക്കു വേണ്ടി ഇറങ്ങിയത്.\nഇഷാങ്ക് ജഗ്ഗി (കൊല്‍ക്കത്ത)\nജാര്‍ഖണ്ഡില് നിന്നുള്ള വലംകൈ ബാറ്റ്‌സ്മാനായ ഇഷാങ്ക് ജഗ്ഗി ഈ സീസണില് കൊല്‍ക്കത്ത നൈറ്റ്‌റൈഡേഴ്‌സ് നിരയിലായിരുന്നു. നിര്‍ഭാഗ്യവശാല് ഒരു മല്‍സരത്തില് പോലും ജഗ്ഗിയെ കൊല്‍ക്കത്ത പ്ലെയിങ് ഇലവനില് ഉള്‍പ്പെടുത്തിയില്ല.\nസൗരഭ് തിവാരി (മുംബൈ)\nഅണ്ടര് 19 ലോകകപ്പില് ചാംപ്യന്‍മാരായ ഇന്ത്യന് ടീമിലുണ്ടായിരുന്ന ഇടംകൈന് ബാറ്റ്‌സ്മാന് സൗരഭ് തിവാരി ഈ സീസണില് മുംബൈ ഇന്ത്യന്‍സിന്റെ കൂടാരത്തിലായിരുന്നു.\nസീസണില് തുടര്‍ച്ചയായി തിരിച്ചടികള് നേരിട്ടപ്പോഴും തിവാരിക്ക് ഒരു കളിയില്‍പ്പോലും അവസരം നല്‍കാന് മുംബൈ തയ്യാറായില്ല\nമുഹമ്മദ് നബി (ഹൈദരാബാദ്)\nനാട്ടുകാരനായ റാഷിദ് ഖാന് സണ്‍റൈസേഴ്‌സ് ഹൈദരാബാദിന് വേണ്ടി കളിക്കളത്തില് കത്തിക്കയറിയപ്പോള് കാഴ്ചക്കാരനായി ഇരിക്കാനായിരിക്കു അഫ്ഗാനിസ്താന് താരമായ മുഹമ്മദ് നബിയുടെ യോഗം.\nഈ സീസണില് രണ്ടു മല്‍സരങ്ങളില് മാത്രമേ നബിയെ ഹൈദരാബാദ് കളിപ്പിച്ചുള്ളൂ.\nഗുര്‍കീരത് സിങ് മാന് (ഡല്‍ഹി)\nപഞ്ചാബ് ബാറ്റ്‌സ്മാനായ ഗുര്‍കീരത് സിങ് മാനിന് ഐപിഎല്ലിന്റെ ഈ സീസണില് ഒരു മല്‍സരത്തില്‍പ്പോലും ഡല്‍ഹി ഡെയര്‍ഡെവിള്‍സ് അവസരം നല്‍കിയില്ല. മധ്യനിരയില് വിജയ് ശങ്കറുള്‍പ്പെടെയുള്ള താരങ്ങളെയാണ് ഡല്‍ഹി പരീക്ഷിച്ചത്.\nഫിനിഷറായി ഡല്‍ഹിക്കു ഉപയോഗിക്കാവുന്ന താരമായിരുന്നു ഗുര്‍കീരത്.\nക്രിസ് ജോര്‍ഡന് (ഹൈദരാബാദ്)\nഇംഗ്ലീഷ് താരമായ ക്രിസ് ജോര്‍ഡന് ഐപിഎല്ലിന്റെ ഈ സീസണില് സണ്‍റൈസേഴ്‌സ് ഹൈദരാബാദ് ടീമിലായിരുന്നു. മികച്ച ബൗളര്‍മാര് ടീമിലുള്ളതിനാല് ഒരു കളിയില് മാത്രമേ താരത്തിനു അവസരം ലഭിച്ചുള്ളൂ. നാലോവര് ബൗള് ചെയ്ത ജോര്‍ഡന് 31 റണ്‍സ് വിട്ടുകൊടുത്തെങ്കിലും വിക്കറ്റൊന്നും നേടാനായില്ല,\nആര് വിനയ് കുമാര് (കൊല്‍ക്കത്ത)\nഈ സീസണില് കൊല്‍ക്കത്ത നൈറ്റ്‌റൈഡേഴ്‌സിന്റെ പേസാക്രമണത്തിനു നേതൃത്വം നല്‍കുന്ന താരമെന്ന വിലയിരുത്തപ്പെട്ട ബൗളറാണ് ആര് വിനയ് കുമാര്. എന്നാല് മോശം ഫോം താരത്തിനു ടീമില് സ്ഥാനം നഷ്ടപ്പെടുത്തി. വെറും രണ്ടു മല്‍സങ്ങളില് മാത്രമാണ് വിനയ് പ്ലെയിങ് ഇലവനിലുണ്ടായിരുന്നത്.\nചെന്നൈക്കെതിരായ കളിയില് അഞ്ച് പന്തില് 19 റണ്‍സാണ് താരം വഴങ്ങിയത്. ഇതോടെ തുടര്‍ന്നുള്ള മല്‍സരങ്ങളില് താരത്തിന് സ്ഥാനം നഷ്ടമാവുകയും ചെയ്തു.\nഅനികേത് ചൗധരി (ബാംഗ്ലൂര്)\nഇടംകൈയന് പേസറായ അനികേത് ചൗധരി റോയല് ചാലഞ്ചേഴ്‌സ് ബാംഗ്ലൂരിനൊപ്പമായിരുന്നു.\nസീസണിലെ ഭൂരിഭാഗം മല്‍സരങ്ങളിലും ആര്‍സിബി ബൗളിങ് നിര സ്ഥിരത നിലനിര്‍ത്താനാവാതെ വിഷമിച്ചെങ്കിലും അനികേതിന് ഒരു കളിയില് പോലും പ്ലെയിങ് ഇലവനില് ഇടം നല്‍കിയില്ല.\nരാഹുല് ചഹാര് (മുംബൈ)\nചെന്നൈ സൂപ്പര്‍കിങ്‌സിനായി ഈ സീസണില് മികച്ച ബൗളിങ് കാഴ്ചവച്ച ദീപക് ചഹാറിന്റെ സഹോദരനായ രാഹുല് ചഹാര് മുംബൈ ഇന്ത്യന്‍സ് നിരയില് ആയിരുന്നു. എന്നാല് ഒരൊറ്റ മല്‍സരത്തില് പോലും ചഹറിനെ കളിപ്പിക്കാന് മുംബൈ ക്യാപ്റ്റന് രോഹിത് ശര്‍മ തയ്യാറായില്ല.\nRead more about: ipl ipl 11 ipl 2018 indian premier league player team ഐപിഎല് ഐപിഎല് 11 ഐപിഎല് 2018 ഇന്ത്യന് പ്രീമിയര് ലീഗ് താരം ടീം\nStory first published: Thursday, May 31, 2018, 15:38 [IST]


അത് ടീമിൻ്റെയും ജഡേജയുടെയും തീരുമാനമായിരുന്നു, ഡബിൾ സെഞ്ചുറിയ്ക്ക് കാത്തുനിൽക്കാതെ ഡിക്ലയർ ചെയ്തതിനെ കുറിച്ച് രോഹിത് ശർമ്മ - Crickerala\nഅത് ടീമിൻ്റെയും ജഡേജയുടെയും തീരുമാനമായിരുന്നു, ഡബിൾ സെഞ്ചുറിയ്ക്ക് കാത്തുനിൽക്കാതെ ഡിക്ലയർ ചെയ്തതിനെ കുറിച്ച് രോഹിത് ശർമ്മ\nBy Crickerala Staff\t On Mar 6, 2022\nതകർപ്പൻ പ്രകടമാണ് മൊഹാലിയിൽ നടന്ന ശ്രീലങ്കയ്ക്കെതിരായ ആദ്യ ടെസ്റ്റിൽ ഇന്ത്യൻ ഓൾ റൗണ്ടർ രവീന്ദ്ര ജഡേജ കാഴ്ച്ചവെച്ചത്. മത്സരത്തിലെ ആദ്യ ഇന്നിങ്സിൽ ജഡേജ 175 റൺസ് നേടി നിൽക്കവെയാണ് ഇന്ത്യ ഡിക്ലയർ ചെയ്തത്. ജഡേജയ്ക്ക് ഡബിൾ സെഞ്ചുറി നേടാൻ അനുവദിക്കാതെ ഡിക്ലയർ ചെയ്ത തീരുമാനത്തിനെതിരെ ആരാധകർ രംഗത്തെത്തിയിരുന്നു. എന്നാൽ ഡിക്ലയർ ചെയ്യാനുള്ള തീരുമാനത്തിന് ഗ്രീൻ സിഗ്നൽ നൽകിയത് ജഡേജ തന്നെയാണെന്ന് വ്യക്തമാക്കിയിരിക്കുകയാണ് ഇന്ത്യൻ ക്യാപ്റ്റൻ രോഹിത് ശർമ്മ.\n” സത്യം പറഞ്ഞാൽ മത്സരം മൂന്ന് ദിവസം കൊണ്ട് അവസാനിക്കുമെന്ന് ഞാൻ കരുതിയിരുന്നില്ല. ഇതൊരു നല്ലൊരു ബാറ്റിങ് പിച്ചായിരുന്നു, അതിനൊപ്പം അൽപ്പം ടേണും പേസർമാർക്ക് അനുകൂലവും ഉണ്ടായിരുന്നു. ക്രെഡിറ്റ് അർഹിക്കുന്നത് ബൗളർമാർക്കാണ്. അവർ നന്നായി പന്തെറിഞ്ഞുകൊണ്ട് സമ്മർദം നിലനിർത്തി, ഒരിക്കൽ പോലും കാര്യങ്ങൾ ശ്രീലങ്കൻ ബാറ്റ്സ്മാന്മാർക്ക് എളുപ്പമാക്കിയില്ല. ”\n” ഈ കളിയുടെ ഹൈലൈറ്റ് ജഡേജയായിരുന്നു, ഡിക്ലയർ ചെയ്യണോ വേണ്ടയോ എന്നൊരു ചോദ്യം ഉയർന്നിരുന്നു. എന്നാലത് ടീമിൻ്റെയും ഒപ്പം ജഡേജയുടെയും തീരുമാനമായിരുന്നു. അത് അവനെത്ര നിസ്വാർത്ഥനാണെന്ന് തെളിയിക്കുന്നു. ” രോഹിത് ശർമ്മ പറഞ്ഞു.\nമത്സരത്തിലെ ആദ്യ ഇന്നിങ്സിൽ 228 പന്തിൽ പുറത്താകാതെ 175 റൺസ് നേടിയ ജഡേജ രണ്ട് ഇന്നിങ്സിൽ നിന്നുമായി ഒമ്പത് വിക്കറ്റുകൾ നേടി. ടെസ്റ്റ് ക്രിക്കറ്റിൽ ഇതാദ്യമായാണ് ഒരു താരം 150 ലധികം റൺസും ഒമ്പത് വിക്കറ്റും നേടുന്നത്.\nമത്സരത്തിൽ ഒരു ഇന്നിങ്സിനും 222 റൺസിനുമായിരുന്നു ഇന്ത്യയുടെ വിജയം. 574 റൺസെന്ന ഇന്ത്യയുടെ വമ്പൻ ഒന്നാമിന്നിങ്സ് സ്കോറിന് മറുപടിയായി ഇറങ്ങിയ ശ്രീലങ്ക ആദ്യ ഇന്നിങ്സിൽ 174 റൺസ് നേടാൻ മാത്രമാണ് സാധിച്ചത്. തുടർന്ന് 400 റൺസിൻ്റെ ലീഡ് വഴങ്ങി ഫോളോ ഓൺ ചെയ്യിക്കപെട്ട ശ്രീലങ്ക രണ്ടാം ഇന്നിങ്സിൽ 178 റൺസിന് പുറത്തായി. ടെസ്റ്റ് ക്രിക്കറ്റിലെ ശ്രീലങ്കയുടെ ഏറ്റവും വലിയ മൂന്നാമത്തെ പരാജയമാണിത്.\nIndian Premier League1025


വാക്‌സിനേഷന്; സംസ്ഥാനത്ത് ഒരു കോടി ഡോസ് പിന്നിട്ടു - Express Kerala\nതിരുവനന്തപുരം: കേരളത്തില് കോവിഡ് വാക്‌സിനേഷന് ഒരു കോടി ഡോസ് കവിഞ്ഞു. രണ്ട് ഡോസ് വാക്‌സിനേഷനും ചേര്‍ന്നാണിത്. ആദ്യ ഡോസ് 78,75,797 പേര്‍ക്കും രണ്ടാം ഡോസ് 21,37,389 പേര്‍ക്കും വാക്‌സിനേഷന് നടന്നു.\nസംസ്ഥാനത്ത് ഇന്നലെ മുതല് 40 വയസ് മുതല് 44 വയസുവരെയുള്ള എല്ലാവര്‍ക്കും മുന്‍ഗണനാ ക്രമം ഇല്ലാതെ വാക്‌സിന് നല്‍കാന് ആരോഗ്യ വകുപ്പ് തീരുമാനിച്ചിട്ടുണ്ട്. ജനുവരി ഒന്നിന് 40 വയസ് തികയുന്നവര്‍ക്കും അതിന് മുകളില് പ്രായമുള്ളവര്‍ക്കും മുന്‍ഗണനാക്രമം ഇല്ലാതെ തന്നെ വാക്‌സിനേഷന് സ്വീകരിക്കാവുന്നതാണ്.\nഇതിനായി ദേശീയ ആരോഗ്യ ദൗത്യം സര്‍ക്കുലര് പുറപ്പെടുവിച്ചു. ഇതോടെ 40 വയസിന് മുകളിലുള്ള എല്ലാവര്‍ക്കും വാക്‌സിന് ലഭ്യമാകുന്നതാണ്. 18 മുതല് 44 വയസ് വരെയുള്ളവര്‍ക്ക് മുന്‍ഗണനാ ക്രമത്തിലുള്ള വാക്‌സിനേഷന് തുടരുന്നതാണ്. രാജ്യത്താകെ വിതരണം ചെയ്തത് 22 കോടിയിലേറെ ഡോസ് വാക്‌സിനാണ്.


ആന്‍സണ്‍ന്റെ 'ആട്' ജീവിതം - Rashtradeepika : Rashtradeepika\nആന്‍സണ്‍ന്റെ ‘ആട്’ ജീവിതം\nപ്രേക്ഷകര് ഏറെ കാത്തിരുന്ന് ആട്-2വില് ഷാജി പാപ്പനും കൂട്ടുകാര്‍ക്കുമൊപ്പം ഒരാള് കൂടി കൈയ്യടികള് വാരിക്കൂട്ടി- സിനിമയിലെ വില്ലന് അണലി സാബു. ഡാന്‍സ് നമ്പരും പഞ്ച് ഡയലോഗുകളുമായി ആ അണലിയും അണലിയായി എത്തിയ ആന്‍സണ് പോളും പ്രേക്ഷക മനസില് കയറിപ്പറ്റി.\nആദ്യ ചിത്രം കെക്യു ആയിരുന്നെങ്കിലും സു… സു… സുധീവാത്മീകം എന്ന സിനിമയിലെ വിജയ് ബാബുവായാണ് ആന്‍സണെ പ്രേക്ഷകര്‍ക്കു പരിചയം. കഥാപാത്രമായി മാറാന് ആ യുവനടന് എടുത്ത കഠിനാധ്വാനവും അദ്ദേഹത്തിന്റെ അഭിനയവും ആ പേര് പ്രേക്ഷകര് ശ്രദ്ധിക്കാനുള്ള കാരണമായി. പിന്നീട് അയാള് എത്തിയത് ഊഴത്തില് പൃഥ്വിരാജിന്റെ വില്ലനായിട്ടായിരുന്നു. ഹാന്‍ഡ്‌സം വില്ലനെ കണ്ടപ്പോള് തന്നെ പ്രേക്ഷകര് പറഞ്ഞു ‘പയ്യന് തരക്കേടില്ലല്ലോ’ എന്ന്. സോളോയില് കണ്ടപ്പോള് കുറ്റബോധത്താല് നീറി നീറി മരണത്തിലേക്കു കടന്നു പോയ ജസ്റ്റിനായി അയാള് സിനിമാസ്വാദകരുടെ ഹൃദയത്തില് സ്ഥാനം ഉറപ്പിച്ചു കഴിഞ്ഞു.\nരൂപത്തിലും ഭാവത്തിലും തനി ബോളിവുഡ് സ്‌റ്റൈല്. പക്ഷേ അഭിനയത്തില് മലയാളത്തിലെ മറ്റേത് യുവനടനോടും കിടപിടിക്കാന് പറ്റുന്ന സ്വാഭാവികത. ഇതുവരെ ചെയ്ത സിനിമകളിലെ മെട്രോ മാന് ലുക്കില് നിന്നു വ്യത്യസ്തമായി തനി നാടന് ലുക്കിലാണ് ആട്-2വില് ആന്‍സണ് പ്രത്യക്ഷപ്പെട്ടത്. അണലി സാബുവിന് തിയറ്ററുകളില് കിട്ടുന്ന കൈയ്യടിയും ആര്‍പ്പുവിളിയും മലയാള സിനിമാ ലോകത്ത് ആന്‍സണ് സ്ഥാനം ഉറപ്പിച്ചു എന്നതിന്റെ തെളിവാണ്. അണലി സാബുവിനു കിട്ടുന്ന സ്വീകാര്യതയുടെ സന്തോഷവും സിനിമാ വിശേഷങ്ങളും ആന്‍സണ് പങ്കുവയ്ക്കുന്നു.\nഫാന്‍സി ഡ്രസ് വേദികളിലെ താരം\nകുറച്ചു വര്‍ഷങ്ങള്‍ക്കു മുന്‍പ് ഒരു സ്‌കൂളില് കുട്ടികള്‍ക്കായുള്ള ഫാന്‍സി ഡ്രസ് മത്സരം നടക്കുകയാണ്. ചാച്ചാജിയായും മഹാത്മജിയായും മദര് തെരേസയായുമെല്ലാം കുട്ടികള് വേദിയിലെത്തി. പെട്ടെന്നു കുട്ടികള് മുന്നിലേക്കു സാക്ഷാല് ലേഡി ഡയാന കടന്നു വന്നു. വേദിയില് നിലക്കാത്ത കൈയ്യടി ഉയര്‍ന്നു. കുട്ടിക്കാലത്തെ സംഭവങ്ങള് ഓര്‍ത്തെടുക്കുമ്പോള് ആന്‍സണ്‍ന്റെ വാക്കുകളില് കുട്ടിത്തം നിറഞ്ഞു. ‘ചെന്നൈ ബാലലോക് സ്‌കൂളില് ആയിരുന്നു പഠനം. ചെറുപ്പം മുതല് തന്നെ മറ്റു വ്യക്തിത്വങ്ങളിലേക്കു കടന്നു കൂടാന് എനിക്ക് ഭയങ്കര ഇഷ്ടമായിരുന്നു. പരിപാടി കഴിഞ്ഞു കുറച്ചു നാളത്തേക്കു ആ പേരിലാകും കൂട്ടുകാരും അധ്യാപകരും ഒക്കെ വിളിക്കുക. ഇപ്പോള് ഞാന് ചെയ്യുന്ന കഥാപാത്രങ്ങളും അങ്ങനെ തന്നെയാണ്. ആദ്യം എല്ലാവര്‍ക്കും ഞാന് വിജയ് ബാബുവായിരുന്നു. പിന്നെ ജസ്റ്റിനായി, ഇപ്പോള് അണലി.’ സ്വന്തം പേരിനേക്കാള് കഥാപാത്രങ്ങളുടെ പേരില് അറിയപ്പെടുന്നതാണു സന്തോഷമെന്ന് ആന്‍സണ് പറയുന്നു.\nവഴിത്തിരിവായത് അനുപം ഖേറും ആദിശക്തിയും\nമകനെ എന്‍ജിനീയര് ആയി കാണാനായിരുന്നു അച്ഛന് പോള് ഐനിക്കലിന്റേയും അമ്മ ആനിയുടേയും ആഗ്രഹം. അവരുടെ ഇഷ്ടത്തിനൊത്ത് ആന്‍സണ് എന്‍ജീനിയറിംഗ് പഠനം പൂര്‍ത്തിയാക്കുകയും ചെയ്തു. എന്നാല് സിനിമ എന്ന തന്റെ സ്വപ്‌നം കൈപ്പിടിയില് ഒതുക്കാന് ആന്‍സണ് അന്നേ പരിശ്രമിക്കുന്നുണ്ടായിരുന്നു. പഠന കാലത്ത് പാര്‍ട്ട് ടൈം ജോലികള് ചെയ്തു സ്വരുക്കൂട്ടിയ പണം നല്‍കി ആന്‍സണ് അനുപം ഖേര് സ്‌കൂള് ഓഫ് ആക്ടേഴ്‌സില് ചേര്‍ന്നു. അവിടെ നിന്നുള്ള അറിവുകളുമായി ആന്‍സണ് എത്തിയത് അഭിനയത്തിന്റെ വിശാല ലോകത്തേക്ക്- ആദിശക്തി തിയറ്റര് ഗ്രൂപിലേക്ക്. അഭിനയത്തിന്റെ വിശാല തലങ്ങള് പഠിച്ചത് ആദിശക്തിയില് നിന്നാണെന്ന്് ആന്‍സണ് പറയുന്നു.\nസ്വപ്‌നങ്ങള്‍ക്കു കുട പിടിച്ചത് മമ്മ\n‘പാഷനു പിന്നാലെ പോണോ അതോ പ്രഫഷന് വേണോ എന്നു തീരുമാനിക്കാനാകാതെ നിന്നപ്പോള് മമ്മയാണ് പറഞ്ഞത് മനസു പറയുന്നതു പോലെ ചെയ്യാന്’ കുടുംബ സുഹൃത്തും വളര്‍ത്തമ്മയുമായ മോര്‍ഗന് വെറ്റര്‍ഗ്രനെക്കുറിച്ചു പറയുമ്പോള് ആന്‍സണിനു നൂറു നാവാണ്. ‘കുടുംബ സുഹൃത്താണ് മമ്മ. കുട്ടിക്കാലം മുതല് എല്ലാ കാര്യങ്ങള്‍ക്കും എന്നെ സപ്പോര്‍ട്ട് ചെയ്തിരുന്നതും മമ്മ തന്നെ. സിനിമ പശ്ചാത്തലം ഒന്നും ഇല്ലാതെ ഈ രംഗത്തേക്കു കടന്നു വന്നപ്പോള് ഞാന് നിരവധി പ്രതിസന്ധികള് നേരിട്ടു. അവിടെയെല്ലാം എനിക്കു ധൈര്യം പകര്‍ന്നത് മമ്മയാണ്’.\nസംവിധായകന് ആകാനെത്തി നായകനായി\n‘അഭിനയത്തേക്കാള് എനിക്കിഷ്ടം സംവിധാനമായിരുന്നു. അങ്ങനെയാണ് ബൈജു എഴുപ്പുന്നയുടെ ചിത്രമായ കെക്യുവില് ഞാന് സഹസംവിധായകനായി എത്തിയത്. പക്ഷേ അവസാനം എനിക്ക് സിനിമയില് നായക വേഷം ചെയ്യേണ്ടി വന്നു. അപ്പോഴാണ് എനിക്കു മനസിലായത്, സംവിധായകന് എന്നതിനപ്പുറം എന്റെയുള്ളില് ഉള്ളത് ഒരു നടനാണെന്ന്’ ആദ്യ സിനിമയുടെ ത്രില് ഇന്നും ആന്‍സണ്‍ന്റെ വാക്കുകളില് നിറയുന്നു. എത്രതന്നെ കഷ്ടപ്പെട്ടാലും ഒടുവില് നമ്മുടെ പാഷന് സ്വന്തമാക്കുമ്പോള് കിട്ടുന്ന ഫീല് അനുഭവിച്ചറിയേണ്ടതാണെന്നാണ് ആന്‍സണ്‍ന്റെ അഭിപ്രായം.\nറെമോ എന്ന സിനിമയുടെ ക്രിയേറ്റീവ് ഡയറക്ടര് പ്രഭു രാമചന്ദ്രന് വഴിയാണ് ആന്‍സണ് തമിഴിലേക്കു ചുവടുവച്ചത്. വില്ലനായിട്ടായിരുന്നു അരങ്ങേറ്റമെങ്കിലും അദ്ദേഹത്തിന്റെ ഡോ. വിശ്വ എന്ന കഥാപാത്രത്തെ തമിഴ് പ്രേക്ഷകര് ഇരുകൈയ്യും നീട്ടി സ്വീകരിച്ചു. ‘കുട്ടിക്കാലവും പഠനവുമൊക്കെ ചെന്നൈയില് ആയിരുന്നതു കൊണ്ട് ഭാഷ എനിക്കൊരു വെല്ലുവിളി ആയിരുന്നില്ല. പക്ഷേ അഭിനയത്തിലേക്കു വരുമ്പോള് വ്യത്യാസമുണ്ടായിരുന്നു. എങ്കിലും ആദിശക്തിയിലെ പരിശീലനത്തിലൂടെ അതും നന്നായി പൂര്‍ത്തിയാക്കാന് സാധിച്ചു’ ആന്‍സണ് പറഞ്ഞു.\nആട് ഒരു ഭീകരജീവി തിയറ്ററില് ഇരുന്നു കണ്ട ആന്‍സണ് ചിത്രത്തിന്റെ രണ്ടാം ഭാഗത്തില് സുപ്രധാന വേഷത്തിലാണ് എത്തുന്നത്. നിര്‍മാതാവ് വിജയ് ബാബുവാണ് മിഥുന് മാനുവല് തോമസ് സംവിധാനം ചെയ്യുന്ന ആട്-2വിലേക്ക് ആന്‍സണെ ക്ഷണിക്കുന്നത്. മുടി നീട്ടി വളര്‍ത്തി, പാക്കും ചവച്ച്, ലുംഗിയും മടക്കിക്കുത്തി നടക്കുന്ന അണലി സാബു എന്ന ഗുണ്ട ആട് ആരാധകര്‍ക്ക് ഏറ്റവും വേണ്ടപ്പെട്ട കഥാപാത്രമായി മാറി. ‘ഞാനുള്‍പ്പടെയുള്ള സിനിമാപ്രേമികള് ഏറെ കാത്തിരുന്ന ചിത്രമാണ് ആട്-2. അപ്പോള് അതിലേക്ക് എത്താന് സാധിച്ചതില് പറഞ്ഞറിയിക്കാന് പറ്റാത്ത ഒരുതരം എക്‌സൈറ്റ്‌മെന്റായിരുന്നു. ചിത്രം റിലീസായി ആദ്യ ദിവസം ഞാന് തിയറ്ററില് പോയിരുന്നു. ഡാന്‍സിനും ഡയലോഗുകള്‍ക്കുമൊക്കെ മികച്ച പ്രതികരണമാണു കിട്ടയതെങ്കിലും ആദ്യമൊന്നും എന്നെ ആരും തിരിച്ചറിഞ്ഞില്ല. അല്‍പം വിഷമം തോന്നിയെങ്കിലും പിന്നീട് അതെനിക്കു വലിയ ആത്മവിശ്വാസം തന്നു. കാരണം അതെന്റെ കഥാപാത്രത്തിന്റെ വിജയമാണെന്ന്് എനിക്കു മനസിലായി.’ സിനിമ കണ്ടിറങ്ങിയവരില് നിന്നു മികച്ച പ്രതികരണമാണു ലഭിക്കുന്നതെന്നും ആന്‍സണ് പറഞ്ഞു.\nസിനിമയില് അണലി സാബുവും ഷാജി പാപ്പനും ഉടക്കിലാണെങ്കിലും പുറത്തു രണ്ടുപേരും നല്ല സുഹൃത്തുക്കളാണ്. ‘ഫിലിം ഫെയര് മാഗസിന്റെ അവാര്‍ഡ് ചടങ്ങില്‍വെച്ചാണ് ആദ്യമായി ജയേട്ടനെ പരിചയപ്പെടുന്നത്. പിന്നീട് ആ പരിചയം സൗഹൃദമായി വളര്‍ന്നു. ഇപ്പോള് അദ്ദേഹം എനിക്കു സഹോദരതുല്ല്യനാണ്. പരിചയപ്പെട്ട് മൂന്നു മാസം കഴിഞ്ഞുകാണും. പെട്ടെന്നൊരു ദിവസം ജയേട്ടന്റെ കോള് വന്നു. സു…സു… സുധിവാത്മീകത്തില് ഒരു വേഷമുണ്ടെന്നു പറഞ്ഞാണു വിളിച്ചത്. പക്ഷേ എന്നെ നേരില് കണ്ടപ്പോള് സംവിധായകന് രഞ്ജിയേട്ടന് പറഞ്ഞു, ‘എന്റെ കഥാപാത്രം 40 വയസിനു മുകളില് പ്രായമുള്ള ആളാണ്’. എന്തു ചെയ്യണം എന്ന് ആലോചിച്ചു നിന്നപ്പോള് ജയേട്ടന് തോളില് തട്ടി വളരെ കൂളായി പറഞ്ഞു, ‘തടി കൂട്ടിയാല് മതി. ഈ വേഷം നിനക്കു പറ്റും’. അന്നു മുതല് എന്തെങ്കിലും സംശയം ഒക്കെ ഉണ്ടെങ്കില് അല്ലെങ്കില് പെട്ടെന്നൊരു തീരുമാനം എടുക്കാന് പറ്റാതെ വരുമ്പോള് ഒക്കെ ഞാന് ജയേട്ടനെ വിളിക്കാറുണ്ട്. എത്ര തിരക്കിനിടയിലും നമുക്കു വേണ്ടി സമയം കണ്ടെത്താന് തയാറാകും എന്നതു തന്നെ വലിയ കാര്യമല്ലേ?’ ആന്‍സണ്‍ന്റെ വാക്കുകളില് സ്‌നേഹത്തിനപ്പുറം ജയസൂര്യയോടുള്ള ബഹുമാനം നിറയുന്നു.\nകല, വിപ്ലവം, പ്രണയം\nജിതിന് ജിത്തു സംവിധാനം ചെയ്യുന്ന കല, വിപ്ലവം, പ്രണയം എന്ന ചിത്രത്തില് ജയന് എന്ന നായക കഥാപാത്രത്തെ അവതരിപ്പിക്കുന്നത് ആന്‍സണ് ആണ്. ലക്ഷ്യങ്ങളിലേക്ക് എത്തിപ്പെടാനുള്ള ഒരു സാധാരണക്കാരനായ നാട്ടിന്‍പുറത്തുകാരന്റെ ശ്രമങ്ങളാണ് ചിത്രം പങ്കുവയ്ക്കുന്നത്. പേരു പോലെ തന്നെ കലയ്ക്കും വിപ്ലവത്തിനും പ്രണയത്തിനും പ്രാധാന്യമുള്ള ചിത്രത്തില് ഗായത്രി സുരേഷാണു നായിക.\nഷാജി പാലൂര് സംവിധാനം ചെയ്യുന്ന ഏബ്രഹാമിന്റെ സന്ധതികള് എന്ന സിനിമയില് മെഗാസ്റ്റാര് മമ്മൂട്ടിക്കൊപ്പമാണ് ആന്‍സണ് എത്തുന്നത്. ‘കുട്ടിക്കാലം മുതല് താര രാജക്കന്മാരുടെയൊക്കെ സിനിമകള് കണ്ടാണു ഞാന് വളര്‍ന്നത്. ആ എന്നെ സംബന്ധിച്ച് ഇതൊക്കെ വലിയ ഭാഗ്യമാണ്. കണ്ട സിനിമകളൊക്കെ ഞാന് വീണ്ടും വീണ്ടും കാണുമായിരുന്നു. എന്റെയുള്ളിലെ സിനിമാ പ്രേമിയെ ഇതു വളരെയധികം സഹായിച്ചിട്ടുണ്ട്’. ആന്‍സണ് പറഞ്ഞു.\nസ്വപ്‌നം കണ്ടതൊക്കെ കൈയ്യെത്തും ദൂരത്തെത്തിയ കുട്ടിയുടെ കൗതുകത്തോടെയാണ് ആന്‍സണ്‍ന്റെ ഓരോ വാക്കുകളും. ഉള്ളില് ആത്മാര്‍ത്ഥമായ ആഗ്രഹമുണ്ടെങ്കില്, നാം പരിശ്രമിക്കാന് തയാറാണെങ്കില് സാധ്യമാകാത്തതായി ഒന്നുമില്ല എന്ന പക്ഷക്കാരനാണ് ആന്‍സണ്.


ഇന്ത്യയുടെ സ്വന്തം ജി.പി.എസ് : ലക്ഷ്യത്തിലേക്ക് ഒരു പടി കൂടി | LUCA\nശ്രീഹരിക്കോട്ടയില് നിന്നും IRNSS 1D യെയും വഹിച്ചുകൊണ്ട് പി.എസ്.എല്.വി ഉയരുന്നു ചിത്രത്തിന് കടപ്പാട് :ഐ.എസ്.ആര്.ഒ\nജി.പി.എസിന് സമാനമായ സേവനം ലഭ്യമാക്കുന്നതിനായുള്ള ഇന്ത്യയുടെ സ്വന്തം സാങ്കേതിക വിദ്യ അതിന്റെ വിജയത്തിലേക്ക് ഒരു ചുവട് കൂടി മുന്നേറി. ഏഴ് ഉപഗ്രഹങ്ങള് അടങ്ങിയ ഇന്ത്യന് റീജിയണല് നാവിഗേഷന് സാറ്റലൈറ്റ് സിസ്റ്റം (IRNSS) ഉപഗ്രഹ ശൃംഘലയിലെ നാലാമത്തെ ഉപഗ്രഹമായ ഐ.ആര്.എന്.എസ്.എസ്. 1 ഡി (IRNSS 1D) വിജയകരമായി ഭ്രമണപഥത്തില് എത്തിയതോടെയാണ് തദ്ദേശീയ ഗതിനിര്‍ണ്ണയ സംവിധാനം ഭാഗികമായി പ്രവര്‍ത്തന സജ്ജമാക്കിക്കൊണ്ട് ഐ.എസ്.ആര്.ഒ അഭിമാനകരമായ മറ്റൊരു നേട്ടം കൈവരിച്ചത്. ഈ പദ്ധതിയിലെ മൂന്ന് ഉപഗ്രഹങ്ങളെ കൂടി ഭ്രമണ പഥത്തില് എത്തിച്ചാല് നമ്മുടെ സ്വന്തം ഗതിനിര്‍ണ്ണയ സംവിധാനം പൂര്‍ണ്ണമായും പ്രവര്‍ത്തനക്ഷമമാകും .\nശനിയാഴ്ച വൈകുന്നേരം 5:19 നാണ് ശ്രീഹരിക്കോട്ടയിലെ സതീഷ് ധവാന് സ്പേസ് സെന്‍ററില് നിന്നും ഐ.ആര്.എന്.എസ്.എസ്. 1 ഡി വിക്ഷേപിക്കപ്പെട്ടത്. ഇസ്രോയുടെ ഏറ്റവും വിശ്വസ്ത വിക്ഷേപണ വാഹനമായ പി.എസ്.എല്.വി തന്നെയാണ് ഈ ഉപഗ്രഹത്തെയും വിജയകരമായി ഭ്രമണപഥത്തിലെത്തിച്ചത്. ഇത് പി.എസ്.എല്.വി യുടെ തുടര്‍ച്ചയായ ഇരുപത്തിയെട്ടാം വിജയവും കൂടിയാണ്. 282.52 X 20,644 കി.മീ വ്യാസമുള്ള ഭൂസ്ഥിര ഭ്രമണ പഥത്തിലേക്കാണ് വിക്ഷേപണവാഹനം ഉപഗ്രഹത്തെ വിക്ഷേപിച്ചത്. തുടര്‍ന്നുള്ള ദിവസങ്ങളില് അതിന്റെ കൃത്യമായ ഭ്രമണ പഥത്തിലേക്ക് എത്തിക്കാനുള്ള ശ്രമങ്ങളാണ് നടത്തുക.\nപൂര്‍ണ്ണമായും ഇന്ത്യാ ഗവണ്‍മെന്‍റിന്‍റെ നിയന്ത്രണത്തിലുള്ള, ഐ.എസ്.ആര്.ഒ വികസിപ്പിച്ചെടുത്ത പ്രാദേശിക നാവിഗേഷന് സംവിധാനമാണ് ഐ.ആര്.എന്.എസ്.എസ്. ഈ സാങ്കേതികവിദ്യ യഥാര്‍ത്ഥത്തില് വികസിച്ചുവന്നത് സൈനികാവശ്യങ്ങള്‍ക്കായാണ്. നിര്‍ണ്ണായക ഘട്ടങ്ങളില് മറ്റു രാജ്യങ്ങളുടെ സാങ്കേതികവിദ്യയെ ആശ്രയിക്കുന്നത് ബുദ്ധിപരമല്ലെന്ന തിരിച്ചറിവില് നിന്നാണ് ഐ.ആര്.എന്.എസ്എസിന്റെ ഉത്ഭവം. കാര്‍ഗില് യുദ്ധവേളയില് അമേരിക്ക ഇന്ത്യന് സൈന്യത്തിന് ജി പി.എസ് സഹായം നിഷേധിച്ച സംഭവമാണ് ഇന്ത്യക്ക് സ്വന്തമായി നാവിഗേഷന് സാങ്കേതികവിദ്യ വികസിപ്പിക്കണം എന്ന ആവശ്യം ശക്തമാക്കിയത്.\nഎന്നാല് ഐ.ആര്.എന്.എസ്എസിന്റെ സേവനം പൊതുജനങ്ങള്‍ക്കും ലഭ്യമാണ്. സൈനിക ആവശ്യങ്ങള്‍ക്കുമായി പ്രത്യേകം സേവനമാകും ഉണ്ടാകുക. നിലവാരമുള്ള ഒരു ഗതിനിര്‍ണ്ണയ സംവിധാനമായിരിക്കും പൊതുജനങ്ങള്‍ക്കായി ലഭ്യമാക്കുക. എന്‍ക്രിപ്റ്റ് ചെയ്ത നിയന്ത്രിതമായ ഒരു ഗതിനിര്‍ണ്ണയ സംവിധാനം പട്ടാളം തുടങ്ങിയ തെരഞ്ഞെടുത്ത വിഭാഗങ്ങള്‍ക്കും ലഭ്യമാക്കും. മിസൈലുകളുടെ സ്ഥാന നിര്‍ണ്ണയവും ഈ ഉപഗ്രഹ സമൂഹത്തിന്‍റെ ദൗത്യമാണ്.\nഗതിനിര്‍ണ്ണയ സംവിധാനത്തിലെ ബാഹ്യാകാശ ഘടകമായ ഏഴ് ഉപഗ്രഹങ്ങളുടെ ഈ സമൂഹം 2016 മുതല് പൂര്‍ണ്ണമായും പ്രവര്‍ത്തനക്ഷമമാകുമെന്നാണ് പ്രതീക്ഷിക്കുന്നത്. ഈ സംവിധാനത്തിലെ പ്രധാന ഭൂതല ഘടകമായ ഉപഗ്രഹ ഗതിനിര്‍ണ്ണയ കേന്ദ്രം – ഡീപ് സ്പേസ് നെറ്റ്‌വര്‍ക്ക് സെന്‍റര് – ഐ.എസ്.ആര്.ഒ അവരുടെ ബാംഗ്ലൂരിന് സമീപമുള്ള കാമ്പസില് സജ്ജീകരിച്ചു കഴിഞ്ഞു. ഇന്ത്യാ മഹാസമുദ്രത്തിന് മുകളിലുള്ള ഭൂസ്ഥിര ഭ്രമണ പഥത്തിലാണ് ഈ ഉപഗ്രഹ സമൂഹത്തിലെ മൂന്ന് ഉപഗ്രഹങ്ങള് സ്ഥിതിചെയ്യുന്നത്.\nതെക്കേ ഏഷ്യയെ ലക്ഷ്യമിട്ടുകൊണ്ടുള്ള ഗതിനിര്‍ണ്ണയ സംവിധാനമാണ് ഇതിലുള്ളത്. സഞ്ചാരപഥ നിര്‍ണ്ണയം, ഭൂപട സേവനം, പാത അടയാളപ്പെടുത്തല് തുടങ്ങിയ സേവനങ്ങളാകും ഈ പദ്ധതിയിലുണ്ടാകുക.\nഒരു ഗതിനിര്‍ണ്ണയ ഉപകരണവും ലേസര് റെട്രോ – റിഫ്ലക്ടറിനൊപ്പമുള്ള സി.ഡി.എം.എ റേഞ്ചിംഗ് ഉപകരണവും ഉള്‍പ്പെടുന്ന രണ്ട് ഉപകരണങ്ങളാണ് ഐ.ആര്.എന്.എസ്എസ് 1 ഡി ഉപഗ്രഹത്തിലുള്ളത്. L 5, S ബാന്‍ഡുകളിലുള്ള ഗതിനിര്‍ണ്ണയ സിഗ്നലുകളാണ് ഈ ഉപകരണം തരുന്നത്. ജി.പി.എസ്, ഗലീലിയോ തുടങ്ങിയ ഇതര ഗതിനിര്‍ണ്ണയ സാങ്കേതിക സംവിധാനങ്ങളുമായി യോജിച്ചും താദാമ്യം പ്രാപിച്ചും പ്രവര്‍ത്തിക്കാന് കഴിയുന്നതരത്തിലാണ് ഐ.ആര്.എന്.എസ്.എസ് രൂപപ്പെടുത്തിയിട്ടുള്ളത്. പത്തുവര്‍ഷം ആയുസ്സുള്ളതും 1,660 വാട്സ് ശേഷിയുള്ളതുമായ രണ്ട് സൗരപാനലുകളാണ് ഐ.ആര്.എന്.എസ്.എസ് 1 ഡി ക്ക് ഊര്‍ജ്ജം പകരുന്നത്.\nതദ്ദേശീയമായി വികസിപ്പിച്ച സാങ്കേതികവിദ്യയുടെ പിന്‍ബലത്തില് നിലവില് വരുന്ന ജി.പി.എസിന്‍റെ ഇന്ത്യന് ബദലലിന്, ആകെ ആയിരത്തി ഇരുപത് കോടി രൂപയാണ് ചെലവ് പ്രതീക്ഷിക്കുന്നത്. സ്വന്തമായി വികസിപ്പിച്ച ക്രയോജനിക് സാങ്കേതികവിദ്യയ്ക്കും ചെലവുകുറഞ്ഞ ചൊവ്വാദൌത്യത്തിനും ശേഷം ഐഎസ്ആര്‍ഒയുടെ മറ്റൊരു നേട്ടം കൂടിയാണിത്.\nആദ്യ ഉപഗ്രഹമായ ഐ.ആര്.എന്.എസ്.എസ്- 1എ 2013 ജൂലൈ ഒന്നിനാണ് വിക്ഷേപിച്ചത്. 1- ബി കഴിഞ്ഞ ഏപ്രില് രണ്ടിനും 1- സി ഒക്ടോബര് 17നും ഭ്രമണപഥത്തിലെത്തി. 1- ഇ അടുത്ത സെപ്തംബറിനുമുമ്പ് വിക്ഷേപിക്കാനാണ് ലക്ഷ്യമിടുന്നത്.\nഐ.ആര്.എന്.എസ്.എസ് വിക്ഷേപണത്തിന് ഉപയോഗിച്ചത്. തിരുവനന്തപുരം വി.എസ്.എസ്.സി നിര്‍മ്മിച്ച PSLV-C27 റോക്കറ്റാണ്. വലിയമല എല്.പി.എസ്.സിയും ഐ.ഐ.എസ്.യുവും റോക്കറ്റിന്‍റെ യന്ത്രഭാഗങ്ങളുടെ നിര്‍മാണത്തിന് പ്രമുഖ പങ്കുവഹിച്ചു. വിക്ഷേപണവാഹനത്തിലെ ദ്രവ എന്‍ജിനുകള് എല്.പി.എസ്.സിയും ഉപഗ്രഹം ബംഗളൂരൂവിലെ ഐ.എസ്.ആര്.ഒ സാറ്റലൈറ്റ് സെന്‍ററും ആണ് വികസിപ്പിച്ചത്.\n[author image=”http://luca.co.in/wp-content/uploads/2015/03/abhivad.jpg” ]അഭിവാദ് പാലോട്[/author]\nGPS, ISRO, ഉപഗ്രഹങ്ങള്, ഐ.ആര്.എന്.എസ്എസ് 1 ഡി (IRNSS 1D), ഐ.എസ്.ആര്.ഒ, ജി.പി.എസ്, ബഹിരാകാശം\nOne thought on “ഇന്ത്യയുടെ സ്വന്തം ജി.പി.എസ് : ലക്ഷ്യത്തിലേക്ക് ഒരു പടി കൂടി”\nApril 19, 2015 at 2:22 pms Reply


മരട് ഫ്‌ളാറ്റ് പൊളിക്കാനുള്ള കമ്ബനികളെ രണ്ട് ദിവസത്തിനകം തീരുമാനിക്കും; 11ന് ഫ്‌ളാറ്റുകള് കമ്ബനികള്‍ക്ക് കൈമാറും | Azchavattom Online USA\nമരട് ഫ്‌ളാറ്റ് പൊളിക്കാനുള്ള കമ്ബനികളെ രണ്ട് ദിവസത്തിനകം തീരുമാനിക്കും; 11ന് ഫ്‌ളാറ്റുകള് കമ്ബനികള്‍ക്ക് കൈമാറും\nമരടിലെ ഫ്‌ലാറ്റുകള് പൊളിക്കാനുള്ള കമ്ബനികളെ രണ്ട് ദിവസത്തിനകം തീരുമാനിക്കുമെന്ന് ചീഫ് സെക്രട്ടറി ടോം ജോസ്.\n11ന് തന്നെ ഫ്‌ലാറ്റുകള്, പൊളിക്കാനുള്ള കമ്ബനികള്‍ക്ക് കൈമാറും. പ്രദേശവാസികളുടെ ആശങ്കകള് പരിഹരിച്ച്‌തന്നെയാകും ഫ്‌ലാറ്റുകള് പൊളിക്കുകയെന്നും ചീഫ് സെക്രട്ടറി അറിയിച്ചു.\nമരടിലെ ഫ്‌ലാറ്റ് പൊളിക്കലുമായി ബന്ധപ്പെട്ട് ഇതുവരെ സ്വീകരിച്ച നടപടികളും തുടര് നടപടികളും ചര്‍ച്ച ചെയ്യാനാണ് ചീഫ് സെക്രട്ടറി ടോംജോസിന്റെ അധ്യക്ഷതയില് കൊച്ചിയില് അവലോകന യോഗം ചേര്‍ന്നത്. സുപ്രീം കോടതി ഉത്തരവു പ്രകാരം സമയബന്ധിതമായിത്തന്നെ നടപടികളുമായി സര്‍ക്കാര് മുന്നോട്ടുപോവുകയാണെന്ന് ചീഫ് സെക്രട്ടറി അറിയിച്ചു.\nപൊളിക്കാനുള്ള കമ്ബനികളെ രണ്ട് ദിവസത്തിനകം തീരുമാനിക്കും. നിലവില് കമ്ബനികളുടെ പട്ടിക തയ്യാറായിട്ടുണ്ട്.വിദഗ്ധാഭിപ്രായ പ്രകാരം ഇതില് നിന്ന് രണ്ട്‌പേരെയാണ് തെരഞ്ഞെടുക്കുകയെന്നും ചീഫ് സെക്രട്ടറി പറഞ്ഞു.\nപ്രദേശവാസികളുടെ ആശങ്കകള് പരിഹരിച്ചാവും പൊളിക്കല് നടപടികള്.അതേ സമയം ഫ്‌ലാറ്റില് നിന്നൊഴിയുന്ന ഉടമകള്‍ക്ക് സുപ്രീംകോടതി നിര്‍ദേശിച്ച സമയപരിധിക്കകം നഷ്ടപരിഹാരം നല്‍കുമെന്നും ചീഫ് സെക്രട്ടറി ടോംജോസ് വ്യക്തമാക്കി.\nഎറണാകുളം ഗസ്റ്റ് ഹൗസില് ചേര്‍ന്ന യോഗത്തില് ജില്ലാ കലക്ടര് എസ് സുഹാസ്,സബ്ബ് കളക്ടര് സ്‌നേഹില് കുമാര് സിങ്ങ്,കമ്മീഷണര് വിജയ് സാഖറെ,ഡി സി പി പൂങ്കുഴലി തുടങ്ങിയവരും പങ്കെടുത്തു.\nPreviousപാരിപ്പള്ളിയില് നാലുവയസ്സുകാരി മരിച്ച സംഭവം; ശരീരത്തില് മര്‍ദനമേറ്റ പാടുകള്, പോസ്റ്റ്‌മോര്‍ട്ടം റിപ്പോര്‍ട്ട് തേടി പോലീസ്\nNextവിമാനത്തില് നിന്നും ഐഫോണ് വീണത് നദിയിലേക്ക്,13 മാസത്തിന് ശേഷം തിരികെ കിട്ടുമ്ബോള് അത്ഭുതം; അനുഭവം പങ്കുവെച്ച് ഫോട്ടോഗ്രാഫര്


ബോയിംഗ് 737 മാക്‌സ് 8 നിലത്തിറക്കാന് ഇന്ത്യയ്‌ക്കൊപ്പം യുഎഇയുടെയും തീരുമാനം - ഇ വാർത്ത | evartha\nബോയിംഗ് 737 മാക്‌സ് 8 നിലത്തിറക്കാന് ഇന്ത്യയ്‌ക്കൊപ്പം യുഎഇയുടെയും തീരുമാനം\nഎത്യോപ്യന് വിമാനദുരന്തത്തിനു പിന്നാലെ ബോയിംഗ് കമ്പനിയുടെ 737 മാക്‌സ് 8 മോഡല് യാത്രാവിമാനങ്ങള് ഇന്ത്യയും നിലത്തിറക്കി. ഇന്ത്യന് വ്യോമയാന നിരീക്ഷക സംഘമാണ് ബോയിംഗ് വിമാനം നിലത്തിറക്കി സുരക്ഷാ പരിശോധന നടത്താന് തീരുമാനിച്ചത്.\nനിരവധി ലോകരാജ്യങ്ങള് ബോയിംഗ് വിമാനം നിലത്തിറക്കി പരിശോധന നടത്തുന്നതിനിടെയാണ് ഇന്ത്യയും നടപടി സ്വീകരിച്ചത്. സ്‌പൈസ് ജെറ്റും ജെറ്റ് എയര്‍വെയ്‌സുമാണ് ബോയിംഗ് കമ്പനിയുടെ 737 മോഡല് ഉപയോഗിക്കുന്നത്. സ്‌പൈസ് ജെറ്റിന് 13 വിമാനങ്ങളും ജെറ്റ് എയര്‍വെയ്‌സിനു അഞ്ചെണ്ണവുമാണ് ഉള്ളത്.\nഅതിനിടെ, 737 മാക്‌സ് 8 മോഡല് യാത്രാവിമാനങ്ങള് നിലത്തിറക്കി യുഎഇ സിവില് ഏവിയേഷന് ഉത്തരവ് പുറത്തിറക്കി. അപകടത്തിനുശേഷമുള്ള സാഹചര്യം വീക്ഷിച്ചുവരികയാണെന്ന് ജിസിഎഎ അറിയിച്ചു. ചൈന കഴിഞ്ഞദിവസം ബോയിംഗ് കമ്പനിയുടെ 97 വിമാനങ്ങള് നിലത്തിറക്കിയിരുന്നു. ബ്രിട്ടന്, നോര്‍വേ, ഓസ്‌ട്രേലിയ, സിംഗപ്പുര്, ഒമാന്, ഇന്തോനേഷ്യ, മലേഷ്യ, ദക്ഷിണകൊറിയ തുടങ്ങി നിരവധി രാജ്യങ്ങളും മാക്‌സ് എട്ടിന്റെ സര്‍വീസ് താത്കാലികമായി നിര്‍ത്തുകയാണെന്നു പ്രഖ്യാപിച്ചു.\n2017ല് പുറത്തിറങ്ങിയ ഈ മോഡല് ആറു മാസത്തിനിടെ രണ്ടു വലിയ ദുരന്തങ്ങള്‍ക്കാണ് ഇരയായത്. എത്യോപ്യന് എയര്‍ലൈന്‍സിന്റെ കെനിയയിലേക്കു പുറപ്പെട്ട വിമാനം തകര്‍ന്ന് 157 പേരാണു ഞായറാഴ്ച മരിച്ചത്. ആറു മാസം മുമ്പ് ഇന്തോനേഷ്യയിലെ ലയണ് എയറിന്റെ സമാന മോഡല് വിമാനം തകര്‍ന്ന് 189 പേര് മരിച്ചു.\nപുതിയ വിമാനങ്ങള് തകരാനുള്ള സാധ്യത അപൂര്‍വമാണ്. ഏറ്റവും പുതിയ മോഡലാണെങ്കില് അത്യപൂര്‍വവും. കഴിഞ്ഞ നവംബറില് വാങ്ങിയ പുതുപുത്തന് വിമാനമാണ് എത്യോപ്യയില് തകര്‍ന്നുവീണത്. ലോകത്താകമാനമായി ഈ മോഡലിലുള്ള 350 വിമാനങ്ങളാണു സര്‍വീസിലുള്ളത്. വിവിധ കമ്പനികള് മൊത്തം 5000 പുതിയ വിമാനങ്ങള്‍ക്ക് ഓര്‍ഡര് നല്‍കിയിട്ടുമുണ്ട്.


സണ്‍സ്‌ക്രീന് നിര്‍മ്മിക്കാം പ്രകൃതിദത്തമായി\nJan 15, 2019, 04:08 pm IST\nവേനല്‍ക്കാലത്ത് പുറത്തിറങ്ങി നടക്കാന് മിക്കവര്‍ക്കും പേടിയാണ്. കാരണം മറ്റൊന്നുമല്ല, വെയിലേറ്റാലുണ്ടാകുന്ന സൗന്ദര്യപ്രശ്‌നങ്ങള് തന്നെ. വെയിലേറ്റ് ചര്‍മ്മം കരുവാളിക്കുന്നതാണ് ഏറ്റവും വലിയ പ്രശ്‌നം. ഇതിനെ തടയാനായി പലരും സണ്‍സ്‌ക്രീന് പുരട്ടുകയാണ് പതിവ്. എന്നാല് അത് നമ്മുടെ ചര്‍മ്മത്തെ സംരക്ഷിക്കുന്നതിന് പകരം കൂടുതല് സൗന്ദര്യപ്രശ്‌നങ്ങളിലേക്ക് നയിക്കും എന്നതാണ് യഥാര്‍ത്ഥ വസ്തുത.\nഇതാ കെമിക്കലുകള് ഇല്ലാതെ തികച്ചും പ്രകൃതിദത്തമായ ചില സണ്‍സ്‌ക്രീനുകള് നമുക്ക് ചുറ്റുമുണ്ട്. തേങ്ങാ വെള്ളം കൊണ്ട് ദിവസവും മുഖം കഴുകുന്നതും തേങ്ങാവെള്ളം കുടിക്കുന്നതും ചര്‍മ്മത്തിന് നല്ലതാണ്. ചര്‍മ്മത്തിന് നിറവും തിളക്കവും കൈവരാന് ഇത് സഹായിക്കും.\nജീരകവും ഉപ്പും നമ്മുടെ അടുക്കളയില് സുലഭമായി ലഭ്യമാണ്. ഇവ സമം ചേര്‍ത്ത് അരച്ച് മുഖത്ത് തേക്കുന്നത് മുഖകാന്തി വര്‍ദ്ധിപ്പിക്കും. ഫ്രിക്കിള്‍സ് ഇല്ലാതാക്കാനും ഇത് സഹായിക്കും. ഉണക്കമുന്തിരിയും തേനും പഴവും പഞ്ചസാരയും ചേര്‍ത്ത് ദിവസവും കഴിക്കുക. ഇത് മുഖ സൗന്ദര്യവും നിറവും കൂട്ടുന്നതിനുള്ള മാര്‍ഗമാണ്.\ntips for beauty sunscreen


മോശം വാർത്ത ബ്രിജിറ്റ് മാക്രോണിന്റെ കുടുംബത്തിന്മേൽ ഒരു നിഴൽ വീഴ്ത്തി\nമോശം വാർത്ത ബ്രിജിറ്റ് മാക്രോണിന്റെ കുടുംബത്തിന്മേൽ ഒരു നിഴൽ വീഴ്ത്തി. അവളുടെ മുൻ ഭർത്താവ് ആൻഡ്രെ-ലൂയിസ് uz സിയർ അവസാന ശ്വാസം എടുത്തു. പ്രഥമവനിതയ്ക്കും മുൻ ഭർത്താവിനും ഒരുമിച്ച് മൂന്ന് മക്കളുണ്ടായിരുന്നു.\nപാരീസ് മാച്ച് എന്ന മാസികയാണ് കുടുംബത്തിലെ ഏറ്റവും ഇളയവനുമായുള്ള അഭിമുഖത്തിന് ശേഷം വാർത്ത വെളിപ്പെടുത്തിയത്. എന്നിരുന്നാലും, എല്ലാവരേയും ആശ്ചര്യപ്പെടുത്തുന്നത്, കഴിഞ്ഞ വർഷം ഡിസംബറിൽ ഇതിനകം അപ്രത്യക്ഷമായ ഒരു തിരോധാനമാണ്. മരണപ്പെട്ടയാളുടെ ആഗ്രഹപ്രകാരം രഹസ്യമായി സൂക്ഷിക്കാൻ അദ്ദേഹത്തിന്റെ കുടുംബം തീരുമാനിച്ച നഷ്ടം.\nആൻഡ്രെ-ലൂയിസ് ഓസിയേറിന്റെ തിരോധാനം\nടിഫെയ്ൻ ഓസിയേർ പറയുന്നതനുസരിച്ച്, ഡിസംബർ 24 ന് അവൾ സ്വകാര്യതയിൽ പിതാവിനെ അടക്കം ചെയ്തിരുന്നു. വാസ്തവത്തിൽ, അവർ ഈ തിരോധാനം രഹസ്യമായി സൂക്ഷിച്ചു, കാരണം ബാങ്കർ അജ്ഞാതനായി തുടരാൻ ഇഷ്ടപ്പെട്ടു. എല്ലാവരുടേയും ശ്രദ്ധ പിടിച്ചുപറ്റിയ ആത്മവിശ്വാസം ഇവന്റിനെ ചുറ്റിപ്പറ്റിയുള്ള രഹസ്യസ്വഭാവം നൽകുന്നു.\nതീർച്ചയായും, ബ്രിജിറ്റ് മാക്രോണും ആൻഡ്രെ ലൂയിസ് ഓസിയറും അടുത്ത സുഹൃത്തുക്കളുമായി ഒരു സായാഹ്നത്തിൽ ആദ്യമായി പരസ്പരം കണ്ടു. ഒറ്റനോട്ടത്തിൽ, അവർ ഉടനെ പരസ്പരം ഇഷ്ടപ്പെട്ടു. അങ്ങനെ, 22 ജൂൺ 1974 ന് ദമ്പതികൾ തങ്ങളുടെ വിധി ഏകീകരിക്കാൻ തീരുമാനിച്ചു. അങ്ങനെ, അവർക്ക് മൂന്ന് മക്കളുണ്ടായിരുന്നു: സെബാസ്റ്റ്യൻ, ലോറൻസ്, ടിഫെയ്ൻ. കാലക്രമേണ, ഫ്രഞ്ച് അധ്യാപിക അവളുടെ ദാമ്പത്യ ജീവിതത്തിലെ ഏകതാനതയാൽ മടുത്തു. അവളുടെ വിദ്യാർത്ഥികൾക്കിടയിൽ ഒരു കാമുകനെ എടുക്കാൻ കാരണം, യുവ ഇമ്മാനുവൽ മാക്രോൺ. തന്നോടുള്ള സ്നേഹം പ്രഖ്യാപിച്ച ഒരു യുവാവ്.\nബ്രിജിറ്റ് മാക്രോൺ, മനോഹരമായി കാണാൻ നിർബന്ധിതനായി\nമുൻ ഭർത്താവിന്റെ മരണം കണ്ടെത്തിയപ്പോൾ, ബ്രിജിറ്റ് മാക്രോൺ ആനന്ദകരമായ പുഞ്ചിരി പ്രകടിപ്പിക്കാൻ നിർബന്ധിതനായി. ഈ സമയത്ത്, പ്രഥമ വനിതയ്ക്ക് മെക്സിക്കൻ പ്രസിഡന്റ് ആൻഡ്രെസ് മാനുവൽ ലോപ്പസ് ഒബ്രഡോർ ഭാര്യയെ ലഭിച്ചു. “ഓൾമെക്കുകളും ഗൾഫ് ഓഫ് മെക്സിക്കോയുടെ സംസ്കാരങ്ങളും” എക്സിബിഷന്റെ ഉദ്ഘാടനത്തിനുള്ള ഒരു അഭിമുഖം.\nഒക്ടോബർ9ന് ക്വായ് ബ്രാൻലി മ്യൂസിയത്തിൽ നടന്ന ഒരു പരിപാടി. കൂടാതെ, മൂന്ന് പേരുടെ അമ്മ ഈ തിരോധാനത്തെക്കുറിച്ച് ഒരു പ്രതികരണവും പ്രകടിപ്പിച്ചിട്ടില്ല. എന്നിരുന്നാലും, ഫ്രാൻസിലെ പ്രഥമ വനിത എന്ന നിലയിലുള്ള തന്റെ പ്രവർത്തനത്തെക്കുറിച്ച് സംസാരിക്കാൻ അവർ സമ്മതിച്ചു. പെട്ടെന്ന്, ബ്രിജിറ്റ് മാക്രോൺ പറയുന്നതനുസരിച്ച്, ഇത് വളരെ തിരഞ്ഞെടുത്ത ഒരു പ്രവർത്തനമാണ്, അത് പ്രഥമ വനിതയായി ജോലി ഉപേക്ഷിക്കാൻ അവളെ പ്രേരിപ്പിക്കുന്നു.\nവിത്തുകൾക്കായുള്ള വിത്തുകൾ: യ ound ണ്ടെയിൽ അഞ്ചാമത്തെ ക്യൂവിയെ ബഹുമാനിക്കുന്നു\nഡാലിനെ സഹായിക്കാൻ എംബാലിയുമായി സഹകരിച്ച് പ്രവർത്തിക്കുന്നത് മൊളിം ടൂർ നിഷേധിച്ചു: "ഇത് മോശമാണ്" - വീഡിയോ


വിദേശ തീർത്ഥാടകർക്ക് ഹജ്ജ്-ഉംറ വിസകള് ഇനി ഓൺലൈൻ വഴി | Hajj and Umrah e-visas to be issued in minutes – News18 Malayalam\nവിദേശ തീർത്ഥാടകർക്ക് ഹജ്ജ്-ഉംറ വിസകള് ഇനി ഓൺലൈൻ വഴി\nഹജ്ജ് ഉംറ മന്ത്രാലയത്തിലെ ഓൺലൈൻ സേവന വിഭാഗം സൂപ്പർവൈസർ അബ്‌ദുറഹ്‌മാൻ അൽ ഷംസാണ് ഇക്കാര്യം വ്യക്തമാക്കിയത്\nLast Updated : March 12, 2019, 21:26 IST\nറിയാദ്: വിദേശ തീർത്ഥാടകർക്ക് ഹജ്ജ്, ഉംറ വിസകൾ ഓൺലൈൻ വഴിയാക്കുമെന്ന് സൗദി ഹജ്ജ് ഉംറ മന്ത്രാലയം. വിദേശകാര്യ മന്ത്രാലയവുമായി സഹകരിച്ചാണ് പുതിയ സംവിധാനം ഏർപ്പെടുത്തുക. സംവിധാനം സജ്ജമാകുന്നതോടെ ലോകത്ത് എവിടെ നിന്നും ആര്‍ക്കും ഹജ്ജ് ഉംറ വിസ നേരിട്ട് അപേക്ഷിക്കാം. ഹജ്ജ് ഉംറ മന്ത്രാലയത്തിലെ ഓൺലൈൻ സേവന വിഭാഗം സൂപ്പർവൈസർ അബ്‌ദുറഹ്‌മാൻ അൽ ഷംസാണ് ഇക്കാര്യം വ്യക്തമാക്കിയത്. എംബിസി ചാനലിന് നൽകിയ അഭിമുഖത്തിലാണ് അദ്ദേഹം ഇക്കാര്യം പറഞ്ഞത്.\nഎത്യോപ്യൻ വിമാനാപകടം; ബോയിംഗ് 737 മാക്സ് വിമാനങ്ങൾക്ക് സിംഗപ്പൂരിൽ വിലക്ക്\nഹജ്ജ്, ഉംറ മന്ത്രാലയം വിദേശകാര്യ മന്ത്രാലയവുമായി സഹകരിച്ചാണ് ഓൺലൈൻ സേവനം ഉറപ്പുവരുത്തുന്നത്. മതിയായ രേഖകളുള്ളവർ ആവശ്യമായ വിവരങ്ങൾ ഓൺലൈൻ വഴി നൽകിയാൽ നിമിഷങ്ങൾക്കകം വിസ ലഭിക്കുന്നതാണ് പുതിയ രീതി. നിലവിൽ വിദേശ ഏജൻസികൾ വഴി എംബസിയിൽ നിന്ന് വിസ ലഭിക്കുന്ന രീതിയാണ് തുടരുന്നത്. എന്നാൽ വിദേശ എംബസിയെയോ ഏജൻസിയെയോ സമീപിക്കേണ്ടതില്ല എന്നത് ഓൺലൈൻ വിസ സംവിധാനത്തിന്റെ പ്രത്യേകതയാണ്. സൗദി ഹജ്ജ്, ഉംറ മന്ത്രാലയത്തിന്റെ പോർട്ടലിൽ ലഭ്യമായ സേവനങ്ങളും സൗദിയിൽ സേവനം ചെയ്യുന്ന സ്ഥാപനവും തീർത്ഥാടകർക്ക് തെരഞ്ഞെടുക്കാൻ കഴിയും.\nFirst published: March 12, 2019, 21:26 IST\nsaudi arabiaSaudi Newsസൗദിസൗദി അറേബ്യ


AUTOMOBILE Archives - Kothamangalam News\nകോതമംഗലം : ഫോഴ്‌സ് ഗുർഖ സ്വന്തമാക്കി കുട്ടമ്പുഴ പോലീസ് സ്റ്റേഷൻ. കല്ലും മണ്ണും ചെളിയും മലയും നിറഞ്ഞ ദുർഘട പാതകളിൽ അനായാസം സഞ്ചരിക്കാൻ സാധിക്കുന്ന ഫോഴ്സ് കമ്പനിയുടെ ഗുർഖ വാഹനങ്ങൾ കേരള പൊലീസ് വാങ്ങി. ദുർഘട...\nകോതമംഗലം :- കോതമംഗലത്തെ സ്വകാര്യ ബസ് ജീവനക്കാരനും തങ്കളം സ്വദേശിയുമായ നിസ്സാർ തലയിലേക്കുള്ള ഞരമ്പിന് സംഭവിച്ച തകരാർ മൂലം എറണാകുളം മെഡിക്കൽ ട്രസ്റ്റ് ഹോസ്പിറ്റലിൽ ചികിത്സയിൽ ആണ്. നിസ്സാറിന് വേണ്ടി കോതമംഗലത്തെ പ്രൈവറ്റ് ബസുകൾ ഇന്നത്തെ...\nകോതമംഗലം മാർ അത്തനേഷ്യസ് കോളേജിൽ ഫുട്ബോൾ മാമാങ്കത്തിന് നാളെ കിക്ക് ഓഫ്.\nകോതമംഗലം : കാൽപ്പന്തുകളിയുടെ ആരാധകർക്കുള്ള സന്തോഷവാർത്തയുമായി കോതമംഗലം മാർ അത്തനേഷ്യസ് കോളേജിൽ നാളെ ഫുട്ബോൾ മാമാങ്കം തുടങ്ങുന്നു. ദക്ഷിണമേഖല, അഖിലേന്ത്യ, അന്തർസർവകലാശാല (പുരുഷ) ഫുട്ബോൾ മത്സരങ്ങൾ 2021-2022 ; മഹാത്മാഗാന്ധി സർവകലാശാല, മാർ അത്തനേഷ്യസ് കോളേജിൽ...\nകോതമംഗലം : കോതമംഗലം മുൻസിപ്പൽ ബസ് സ്റ്റാന്‍റില് യാത്രക്കാരുടെയും പോലിസിന്‍റേയും മുമ്പില്‍വച്ച് ബസ് ജീവനക്കാര് തമ്മില് ഏറ്റുമുട്ടി. വെള്ളിയാഴ്ച്ച ഉച്ചക്കാണ് സംഭവം നടന്നത്. ഐഷ ബസ് ഡ്രൈവര് ആദര്‍ശിന് പരിക്കേറ്റു. ബസ് പുറപ്പെടുന്ന സമയത്തെച്ചൊല്ലി സ്വകാര്യ...\nവിമലയുടെ കരൾ മാറ്റിവെക്കൽ ശസ്ത്രക്രിയക്ക് വേണ്ടി ഒത്തൊരുമയോടെ നാട്ടുകാർ.\nകോതമംഗലം : കരൾ രോഗബാധിതയായ കുട്ടമ്പുഴ സ്വദേശിനി വിമലയുടെ ചികിത്സാ സഹായത്തിലേക്ക് പണം സ്വരൂപിക്കാൻ പ്രിയ ബസ് കാരുണ്യയാത്ര നടത്തി. അമ്പത് ലക്ഷം രൂപയാണ് ചികിത്സക്കായി വേണ്ടത്. തീർത്തും നിർദ്ധന കുടുംബമാണ് വിമലയുടേത്. ഭർത്താവ് ആന്റണി...\nകേസുകളിൽ ഉൾപ്പെട്ടിട്ടുള്ള കാറുകളും ഇരുചക്രവാഹനങ്ങളും ലേലം ചെയ്യുന്നു.\nആലുവ: റൂറൽ ജില്ലയിൽ വിവിധ കേസുകളിൽ ഉൾപ്പെട്ടിട്ടുള്ള കാറുകളും ഇരുചക്രവാഹനങ്ങളും 20 ന് പകൽ 11 ന് കളമശേരി ഡി. എച്ച്.ക്യു ക്യാമ്പിൽ വച്ച് ലേലം ചെയ്യും. ലേലത്തിൽ പങ്കെടുക്കാൻ ആഗ്രഹിക്കുന്നവർ ലേല സമയത്ത് ഹാജരാകേണ്ടതും,...\nഇരുചക്രവാഹനങ്ങളില് കുടചൂടി യാത്ര ചെയ്യുന്നത് നിരോധിച്ച് ഉത്തരവ്; ആയിരം രൂപ മുതല് അയ്യായിരം രൂപവരെ പിഴ.\nതിരുവനന്തപുരം: ഇരുചക്ര വാഹനം ഓടിക്കുന്നവരോ പുറകിൽ ഇരുന്നു യാത്ര ചെയ്യുന്നവരോ കുട തുറന്നുപിടിച്ചു യാത്ര ചെയ്യുന്നത് ഒഴിവാക്കണമെന്ന നിർദേശവുമായി മോട്ടർ വാഹനവകുപ്പ്. ഇത്തരത്തിലുള്ള അപകടങ്ങൾ മഴക്കാലത്തു വർധിക്കുന്നത് ശ്രദ്ധയിൽപ്പെട്ടതിനെത്തുടർന്നാണ് നടപടി. മോട്ടർ വാഹന നിയമപ്രകാരം ഇങ്ങനെ...


പെൺവേട്ടകളുടെ പടത്തലവൻ: കാസനോവയുടെ തന്ത്രങ്ങളും മന്ത്രങ്ങളും - Adventurer: The Life and Times of Giacomo Casanova | manoramaonline\nപെൺവേട്ടകളുടെ പടത്തലവൻ: കാസനോവയുടെ തന്ത്രങ്ങളും മന്ത്രങ്ങളും\nജി. പ്രമോദ് June 10, 2022 04:38 PM IST\nകഥകളേക്കാൾ കെട്ടുകഥകൾ നിറം പിടിപ്പിച്ചതാണ് കാസനോവയുടെ ജീവിതം. 18–ാം നൂറ്റാണ്ടിൽ ഇറ്റലിയിൽ ജീവിച്ചിരുന്ന ലോകത്തെ ഏറ്റവും കുപ്രശസ്തനായ പെൺവേട്ടക്കാരൻ. എന്നാൽ, ഒരു സ്ത്രീയെപ്പോലും ബലം പ്രയോഗിച്ച് അദ്ദേഹം കീഴടക്കിയതായി ഇരകൾ പോലും ആരോപിച്ചിട്ടില്ല. ആരോടും മോശമായി പെരുമാറിയതായി രേഖകളുമില്ല.\nമീ ടൂ കാലത്താണ് ജീവിക്കുന്നതെങ്കിൽ അഴികൾക്കുള്ളിൽ കിടക്കേണ്ടിയിരുന്നെങ്കിലും വിയോജിച്ച് ഒരാളും രംഗത്തുവന്നിട്ടില്ലാത്തിനാൽ കാസനോവയുടെ അവകാശവാദങ്ങൾ അംഗീകരിക്കേണ്ടിവരും. ‘എന്റെ കഥ’ എന്ന ആത്മകഥയിലെ തുറന്നുപറച്ചിലുകളെ വിശ്വാസത്തിലെടുക്കേണ്ടിയും വരും. എന്നാലും ചോദ്യങ്ങൾ ബാക്കിയാണ്. സംശയങ്ങളും. കാസനോവയുടെ ഇരുൾ വീണ വഴികളിലേക്ക് വെളിച്ചം വീശിയെത്തുന്ന പുതിയ ജീവിത കഥ പെൺവേട്ടക്കാരനായി ജീവിതം തുടങ്ങി ലൈബ്രേറിയനായി അവസാനിച്ച ജീവിതം സമഗ്രമായി വെളിച്ചത്തുകൊണ്ടുവരികയാണ്. കഥകളിൽ നിന്നു മാറ്റിനിർത്തി യഥാർഥത്തിൽ കാസനോവ എന്തായിരുന്നു എന്നറിയാനുള്ള പരിശ്രമം.\nപിടിക്ക് ഉമയുടെ ഒരുപിടി; ഉരുള മാറ്റിവച്ചിരുന്ന സാനുമാഷ്: പിതാവിന് മലയാറ്റൂരിന്റെ ഒരു ഗ്ലാസ്\n1725 ഏപ്രിൽ രണ്ടിനാണ് കാസനോവ ജനിക്കുന്നത്. 1798 ജൂൺ നാലിന് 73–ാം വയസ്സിൽ മരിച്ചു. എന്നാൽ രണ്ടു വാചകത്തിൽ ഒതുക്കേണ്ടതല്ല ആ ജീവിതം. ഒട്ടേറെ പെൺകുട്ടികളെയും സ്ത്രീകളെയും സമർഥമായി കബളിപ്പിച്ചെങ്കിലും തന്റേത് സാമൂഹിക സേവനം എന്ന നിലപാടായിരുന്നു കാസനോവയ്ക്ക്. സന്തോഷം തേടി നടത്തുന്ന യാത്രയിൽ ഒരു തെറ്റുമില്ലെന്നും ഉറച്ചു വിശ്വസിച്ചു. കുടുംബ ബന്ധങ്ങളും സാമൂഹിക പദവികളും പരിഗണിക്കാതെയായിരുന്നു വേട്ടകൾ. സഹോദരിമാരുമായി ഒരേസമയം ബന്ധം പുലർത്തിയ അദ്ദേഹം അമ്മ, മകൾ എന്നിവരുമായും മനസാക്ഷിക്കുത്തില്ലാതെ പ്രേമബന്ധം സ്ഥാപിച്ചു. ഒരിക്കലും ലൈംഗികത്തൊഴിലാളികളെ തേടിപ്പോയില്ല. ശാരീരിക ബന്ധത്തിൽ ഏർപ്പെടുമ്പോൾ സുരക്ഷാ മുൻകരുതലുകളും സ്വീകരിച്ചിട്ടില്ല. അന്നത്തെക്കാലത്ത് ഇറ്റലിയിൽ 10 വയസ്സുള്ള പെൺകുട്ടികൾക്കുപോലും പര്സപര സമ്മതത്തോടെ ബന്ധങ്ങളിൽ ഏർപ്പെടാമായിരുന്നു. കാസനോവ കുട്ടികളെയും ഒഴിവാക്കിയിട്ടില്ല. എന്നാൽ അവരെ താൻ ചതിക്കുകയാണെന്നും അവരുടെ ഭാവി നശിപ്പിക്കുകയാണെന്നും ഒരിക്കലും അംഗീകരിച്ചിട്ടുമില്ല.\nമുൻപും കാസനോവയുടെ ജീവചരിത്രങ്ങൾ ഒട്ടേറെ പുറത്തുവന്നിട്ടുണ്ട്. ചിലതിൽ സ്ത്രീകളെ മനസ്സിലാക്കുന്നതിൽ ഏറ്റവും വിരുതുള്ള വ്യക്തിയായാണ് ചിത്രീകരിച്ചിരിക്കുന്നത്. സന്തോഷം തേടി കടിഞ്ഞാണില്ലാത്ത കുതിയെപ്പോലെ യാത്ര ചെയ്ത കാസനോവയെക്കുറിച്ച് മീ ടൂ അനന്തരകാലത്താണ് എഴുതുന്നതെന്ന തിരിച്ചറിവ് ഹാർവഡ് യൂണിവേഴ്സിറ്റിയിലെ ചരിത്രകാരനായ ഡാംറോഷിനുണ്ട്. സ്ത്രീവിരുദ്ധമായിപ്പോകാവുന്ന ഒരു ജീവചരിത്രത്തെ എല്ലാ വിഭാഗങ്ങൾക്കും ഇഷ്ടപ്പെടുന്ന രീതിയിലാണ് ഒരുക്കാനാണ് Adventurer The Life and Times of Giacomo Csanova എന്ന കൃതിയിൽ ശ്രദ്ധിച്ചിരിക്കുന്നത്.\nഡാംറോഷ് അവതരിപ്പിക്കുന്ന കാസനോവയ്ക്ക് കണ്ടും കേട്ടും അനുഭവിച്ചും അറിയുന്ന ലോകത്തിലായിരുന്നു താൽപര്യം. ജീവിതത്തിന്റെ ഓരോ നിമിഷവും അറിഞ്ഞും ആസ്വദിച്ചും ജീവിച്ച സാഹസികൻ. ലോകത്തിന് അടുക്കും ചിട്ടയും ക്രമവും പ്രദാനം ചെയ്യുന്ന ദൈവത്തിന് അദ്ദേഹത്തിന്റെ ലോകത്ത് വലിയ സ്ഥാനമൊന്നും ഉണ്ടായിരുന്നില്ല. ദൈവം തന്നെക്കുറിച്ച് എന്തു വിചാരിക്കുമെന്നോർത്ത് ആകുലപ്പെട്ടുമില്ല. നല്ലതെന്തെങ്കിലും കണ്ടാൽ അതിനു പിറകെ കുതിക്കുമായിരുന്നു കാസനോവ. നല്ല ഭക്ഷണം. സൗന്ദര്യമുള്ള പെൺകുട്ടികൾ. നല്ല വസ്ത്രങ്ങൾ. എന്തും കാസനോവയുടെ ഹൃദയം കവർന്നു. അവ സ്വന്തമാക്കാൻ ഒരു നിമിഷം പോലും പാഴാക്കാതെ കുതിച്ചുപാഞ്ഞു. ലൈംഗിക ആവേശത്തിലും സംതൃപ്തിയിലും സ്ത്രീ–പുരുഷൻമാർക്കിടിയിൽ ഒരു വ്യത്യാസവുമില്ലെന്നായിരുന്നു കാസനോവയുടെ അഭിപ്രായം. പുരുഷനെപ്പോലെ തന്നെ ആവേശം കൊള്ളാൻ സ്ത്രീക്കും കഴിയുമെന്ന് ഉറച്ചുവിശ്വസിക്കുകയും ചെയ്തു. ഈ ഒരു കാര്യത്തിലെങ്കിലും സ്ത്രീപക്ഷവാദിയായിരുന്നു അദ്ദേഹം.\n18–ാം നൂറ്റാണ്ടിലെ പ്രത്യേക സാഹചര്യത്തിലാണെങ്കിൽപ്പോലും എളുപ്പമായിരുന്നില്ല കാസനോവുയുടെ ജീവിതം. വേഷവും രൂപവും ഭാവവും അദ്ദേഹത്തിന് പലതവണ മാറ്റേണ്ടിവന്നു. നേപ്പിൾസ് നഗരത്തിൽ നിന്ന് ഇടയ്ക്കിടെ ഇറ്റലിയിലെ തന്നെ മറ്റു നഗരങ്ങളിലേക്കും മറ്റു രാജ്യങ്ങളിലേക്കും യാത്ര ചെയ്തു. ഒരിടത്തും കൂടുതൽ നാൾ തങ്ങാതിരിക്കുക എന്ന തന്ത്രം വിജയകരമായി നടപ്പാക്കി. സ്പെയിനിലെ ബാഴ്സിലോണ, ലണ്ടൻ. സെന്റ് പീറ്റേഴ്സ്ബർഗ് എന്നിവിടങ്ങളിലെല്ലാം സാന്നിധ്യം അറിയിച്ചു. പുരോഹിതന്റെ സഹായിയാകാൻ ശ്രമിച്ചെങ്കിലും വിജയിച്ചില്ല. ലോട്ടറി വിൽക്കുന്നതായിരുന്നു കുറേനാൾ ജോലി. പിന്നീട് ഗായകസംഘത്തിൽ കടന്നുകൂടി. അഞ്ചു വർഷ ജയിൽവാസവും അനുഭവിച്ചിട്ടുണ്ട്. എന്നാലത് പെൺവേട്ടയുടെ പേരിലായിരുന്നില്ല. മതനിഷേധത്തിന്റെ പേരിലായിരുന്നെന്നുമാത്രം.\n40 വയസ്സ് ആയപ്പോഴേക്കും കാസനോവ സാഹസികതകൾ അവസാനിപ്പിച്ചു. യുവാവ് അയിരിക്കെത്തന്നെ എന്തുകൊണ്ടാണ് ഇങ്ങനെയൊരു തീരുമാനം കൈക്കൊണ്ടതെന്ന് വ്യക്തമാക്കിയുമില്ല. ഒരു പ്രഭുവിന്റെ ലൈബ്രറിയുടെ സൂക്ഷിപ്പുകാരനായാണ് പിന്നീടുള്ള ജീവിതം നയിച്ചത്. ബൊഹീമിയയിലെ കൊട്ടാരത്തിലായിരുന്നു ലൈബ്രറി. എന്നാൽ സാഹചര്യം അനുകൂലമായിരുന്നെങ്കിലും പഴയ ജീവിതത്തിലേക്കു മടങ്ങാൻ തയാറായില്ല. അവസാന വർഷങ്ങളിൽ ഒരു സ്ത്രീയുമായും ബന്ധമില്ലാതെ ഒറ്റപ്പെട്ടാണ് ജീവിച്ചത്. പുസ്തകങ്ങളാണ് അദ്ദേഹത്തെ മാറ്റിയതെന്നു വിചാരിക്കാനാവില്ല. ലൈബ്രറിയിൽ എത്തുംമുൻപു തന്നെ സ്ത്രീകളുമായുള്ള ബന്ധം ഉപേക്ഷിച്ചിരുന്നു.\nContent Summary: Adventurer: The Life and Times of Giacomo Casanova Book by Leo Damrosch\nhttps-www-manoramaonline-com-literature-literaryworld 1giv0vb8t7m556antffbja7lsu video-component


മഴവെള്ള സംഭരണിയിലെ ജലം കുടിവെള്ളമാക്കാമോ?; കുടിനീരിനായി മഴയൊരുക്കം; മഴവെള്ള സംഭരണം | rain storage system | water storage | monsoon water storage\nWednesday 29 May 2019 04:20 PM IST : By സ്വന്തം ലേഖകൻ\nമഴവെള്ള സംഭരണിയിലെ ജലം കുടിവെള്ളമാക്കാമോ?; കുടിനീരിനായി മഴയൊരുക്കം; മഴവെള്ള സംഭരണം\nWednesday 29 May 2019 04:20 PM IST\nമഴവെള്ള സംഭരണവുമായി ബന്ധപ്പെട്ട സംശയങ്ങൾക്ക് സിസിഡിയു മുൻ ഡയറക്ടർ ഡോ. സുഭാഷ് ചന്ദ്രബോസ് മറുപടി നൽകുന്നു\nമഴവെള്ള സംഭരണിയിലെ ജലം കുടിവെള്ളമായി ഉപയോഗിക്കാമോ?\nതീർച്ചയായും ഉപയോഗിക്കാം. ലഭ്യമായതിൽ ഏറ്റവും ശുദ്ധമായ ജലമാണ് മഴവെള്ളം. നേരിട്ട് സൂര്യപ്രകാശം ഏൽക്കാത്ത രീതിയിൽ സംഭരണിക്കുള്ളിൽ ശേഖരിച്ചിരിക്കുന്ന മഴവെള്ളവും ശുദ്ധമാണ്. സൂര്യപ്രകാശം ഏൽക്കാത്തതിനാൽ ജലത്തിൽ പായൽ, പൂപ്പൽ, സൂക്ഷ്മാണുക്കൾ തുടങ്ങിയവയുടെ സാന്നിധ്യം ഉണ്ടാകില്ല.\nസംഭരണിയിലെ ജലം ശുദ്ധമായിരിക്കാൻ എന്തെല്ലാം മുൻകരുതലുകളാണ് സ്വീകരിക്കേണ്ടത്?\nമഴക്കാലമെത്തുന്നതിനു മുൻ‌പ് ടെറസ് വൃത്തിയാക്കുക. ആദ്യത്തെ രണ്ട് മൂന്ന് മഴയുടെ വെള്ളം പുറത്തേക്ക് ഒഴുക്കിക്കളയുക. സംഭരണിയിൽ എത്തുന്നതിനു മുൻപ് ചിരട്ടക്കരി, മണൽ, ചരൽ, മെറ്റൽ എന്നിവ വിരിച്ച അരിപ്പയിലൂടെ (ഫിൽറ്റർ) മഴവെള്ളം കടത്തിവിടണം.\nചെലവ് കുറഞ്ഞ രീതിയിൽ മഴവെള്ള സംഭരണി നിർമിക്കാനുള്ള മാർഗം എന്താണ്?\nഫെറോസിമന്റ് സാങ്കേതികവിദ്യയിൽ നിർമിച്ച കൃത്രിമ ടാങ്കുകൾ ആണ് ഏറ്റവും ചെലവ് കുറഞ്ഞ മാർഗം. ലീറ്ററിന് നാല് – അഞ്ച് രൂപ നിരക്കിലാണ് ഇതിനു ചെലവ് വരിക. ചിക്കൻമെഷ്, വെൽഡ്മെഷ്, മണൽ, സിമന്റ് എന്നിവ ഉപയോഗിച്ചാണ് ഫെറോസിമന്റ് ടാങ്ക് നിർമിക്കുന്നത്. ഭൂമിക്ക് അടിയിലോ മുകളിലോ പകുതി ഭൂമിക്ക് അടിയിലും ബാക്കി മുകളിലുമായോ ഇത്തരം ടാങ്ക് നിർമിക്കാം.\nഎത്ര ലീറ്റർ സംഭരണശേഷിയുള്ള ടാങ്ക് വരെ ഫെറോസിമന്റിൽ നിർമിക്കാം?\n10,000 ലീറ്റർ മുതൽ അഞ്ച് ലക്ഷം ലീറ്റർ വരെ സംഭരണശേഷിയുള്ള ഫെറോസിമന്റ് ടാങ്കുകളാണ് സാധാരണ നിർമിക്കുന്നത്. നിയമസഭാ വളപ്പിൽ അഞ്ച് ലക്ഷം ലീറ്റർ ശേഷിയുള്ള അഞ്ച് ടാങ്കുകളുണ്ട്.\nമഴവെള്ള സംഭരണി നിർമിക്കുന്നതിന് ഗവൺമെന്റിന്റെ സഹായം ലഭിക്കുമോ?\nവിവിധ ഗവൺമെന്റ് പദ്ധതികൾ വഴി സബ്സി‍ഡി ലഭ്യമാണ്. ആകെ നിർമാണച്ചെലവിന്റെ നിശ്ചിത ശതമാനം സബ്സിഡിയായി നൽകുകയാണ് ചെയ്യുന്നത്. തദ്ദേശ സ്വയംഭരണ സ്ഥാപനങ്ങൾ വഴിയാണ് ഇതു ലഭിക്കുക. ഗ്രാമപഞ്ചായത്ത്, ജലനിധി, മഴകേന്ദ്രം എന്നിവയൊക്കെ വഴി സഹായം ലഭിക്കും. ചിലയിടങ്ങളിൽ തൊഴിലുറപ്പ് പദ്ധതി പ്രകാരം മഴവെള്ള സംഭരണി, കിണർ റീ ചാർജിങ് എന്നിവ ചെയ്തുകൊടുക്കാറുണ്ട്. ബന്ധപ്പെട്ട തദ്ദേശ സ്വയംഭരണ സ്ഥാപനത്തിൽ നിന്നും ഗ്രാമസഭകളിൽ നിന്നും ഇതുമായി ബന്ധപ്പെട്ട വിശദവിവരങ്ങൾ ലഭിക്കും.\nമഴവെള്ള സംഭരണിക്ക് എത്ര ശതമാനം സബ്സിഡിയാണ് ലഭിക്കുക?\nമഴവെള്ള സംഭരണി നിർമിക്കാൻ 50 മുതൽ 75 ശതമാനം വരെ സബ്സിഡി ലഭിക്കാം. ഓരോ പഞ്ചായത്തിന്റെയും പദ്ധതികൾക്കനുസരിച്ച് സബ്സിഡിയിൽ ഏറ്റക്കുറച്ചിൽ വരാം.\nവലിയ വീടുകളിൽ മഴവെള്ള സംഭരണി നിർബന്ധമാണ് എന്നു കേൾക്കുന്നു. എത്ര വലുപ്പമുള്ള വീടുകൾക്കാണ് ഇതു ബാധകം?\n150 ചതുരശ്ര മീറ്റർ അഥവാ 1614 ചതുരശ്രയടിയിൽ കൂടുതൽ വലുപ്പമുള്ള വീടുകളിൽ മഴവെള്ള സംഭരണി നിർബന്ധമാക്കിയുള്ള ഉത്തരവ് 2011 ൽ പുറപ്പെടുവിച്ചിട്ടുണ്ട്.\nഅഞ്ച് അംഗങ്ങളുള്ള ഒരു കുടുംബത്തിന് എത്ര ലീറ്റർ സംഭരണശേഷിയുള്ള ടാങ്ക് ആണ് വേണ്ടത്?\nകുടിവെള്ളം, പാചകം, മറ്റു പ്രാഥമിക ആവശ്യങ്ങൾ എന്നിവയ്ക്കായി ഒരാൾക്ക് ദിവസം ശരാശരി 20 ലീറ്റർ വെള്ളം വേണ്ടിവരും. ഇതനുസരിച്ച് അഞ്ച് അംഗങ്ങളുള്ള കുടുംബത്തിന് ദിവസം ഏകദേശം നൂറ് ലീറ്റർ വെള്ളം വേണം. വർഷത്തിൽ തീരെ മഴ ലഭിക്കാത്ത നൂറ് വേനൽദിനങ്ങൾ ഉണ്ടാകും എന്ന് കണക്കാക്കിയാൽ 10,000 ലീറ്റർ ശേഷിയുള്ള മഴവെള്ള സംഭരണികൊണ്ട് വേനൽക്കാലം അതിജീവിക്കാനാകും. 10,000 മുതൽ 50,000 ലീറ്റർ വരെ ശേഷിയുള്ള മഴവെള്ള സംഭരണികളാണ് പൊതുവെ വീടുകളിൽ നിർമിക്കുക.\nആയിരം ചതുരശ്രയടി വിസ്തീർണമുള്ള മേൽക്കൂര വഴി പ്രതിവർഷം എത്ര ലീറ്റർ മഴവെള്ളം സംഭരിക്കാനാകും?\nമൂന്ന് ലക്ഷം മുതൽ അഞ്ച് ലക്ഷം ലീറ്റർ വരെ മഴവെള്ളം സംഭരിക്കാനാകും. കേരളത്തിൽ പ്രതിവർഷം ശരാശരി 3000 – 3500 മില്ലിലീറ്റർ മഴ ലഭിക്കുന്നു എന്നാണ് കണക്ക്. ഒരു ഹെക്ടർ ഭൂമിയിൽ ഒരു വർഷം പതിക്കുന്ന മഴവെള്ളത്തിന്റെ അളവ് ഒരു കോടി 20 ലക്ഷം ലീറ്റർ കവിയും. എത്രമാത്രം മഴവെളളം നാം പാഴാക്കുന്നു എന്നറിയാൻ ഈ കണക്ക് കേട്ടാൽ മതി.\nമഴവെള്ള സംഭരണി നിറഞ്ഞു കഴിഞ്ഞ ശേഷം അധികമായി ലഭിക്കുന്ന മഴവെള്ളം എന്തു ചെയ്യാം?\nതുണി നനയ്ക്കാനും കൃഷിക്കും ഒക്കെ പ്രയോജനപ്പെടുന്ന രീതിയിൽ ഈ വെള്ളം ശേഖരിക്കാം. സംഭരണി നിറഞ്ഞു കഴിയുമ്പോൾ വെള്ളം കിണറ്റിലേക്ക് എത്തുന്ന രീതിയിൽ (കിണർ റീ ചാർജിങ്) ഓവർഫ്ലോ പൈപ്പ് കണക്‌ഷൻ നൽകുന്നതാണ് ഏറ്റവും ഉചിതം. നേരിട്ട് കിണറ്റിലേക്ക് കുത്തിയൊഴുകുന്ന രീതിയിൽ കണക്‌ഷൻ നൽകാതിരിക്കാൻ ശ്രദ്ധിക്കണം.\nകിണർ റീ ചാർജിങ് കൊണ്ടുള്ള പ്രയോജനങ്ങൾ എന്തെല്ലാമാണ്?\nമഴവെള്ളം ഒട്ടും പാഴാകുന്നില്ല എന്നതാണ് കിണർ റീ ചാർജിങ്ങിന്റെ മെച്ചം. അധികജലം കിണറ്റിലേക്കെത്തുന്നതോടെ ഭൂഗർഭജലനിരപ്പ് കൂടും. വേനൽക്കാലത്ത് കിണർ വറ്റുന്നത് കുറയും. രണ്ടോ മൂന്നോ വർഷം കൊണ്ടുതന്നെ ജലസമ്പത്ത് അതിശയകരമായ രീതിയിൽ വർധിക്കും.\nഇതുവരെ കിണർ വറ്റിയിട്ടില്ല. പക്ഷേ, ഓരോ വർഷവും വെള്ളത്തിന്റെ അളവ് കുറഞ്ഞു വരുന്നതായി കാണുന്നു. റീ ചാർജിങ് കൊണ്ട് ഫലമുണ്ടാകുമോ?\nവേനൽക്കാലത്ത് കിണറിലെ ജലനിരപ്പ് പ്രതിവർഷം 20 സെമീ വീതം കുറയുന്നുണ്ടെങ്കിൽ സമീപകാലത്തുതന്നെ കിണർ വറ്റാം. വേനൽക്കാലത്ത് ഒരു മീറ്ററാണ് ജലനിരപ്പ് അവശേഷിക്കുന്നത് എങ്കിലും കരുതൽ വേണം. തൊട്ടടുത്ത പറമ്പുകളിലെ കിണർ വറ്റുന്നതും അപകടസൂചനയാണ്. കിണറിൽ ചെളിയുടെ അളവ് കൂടുന്നതും നല്ലതല്ല. കിണർ റീ ചാർജിങ് വഴി ഈ പ്രശ്നങ്ങൾക്കു പരിഹാരം കാണാൻ കഴിയും.\nഅഞ്ച് സെന്റിലാണ് വീട് പണിയാൻ ഉദ്ദേശിക്കുന്നത്. മുറ്റത്തിനായി അധികം സ്ഥലം ഉണ്ടാകില്ല. ഈ സാഹചര്യത്തിൽ മഴവെള്ള സംഭരണി എങ്ങനെ നിർമിക്കും?\nകിടപ്പുമുറിയുടെ അടിയിൽ പോലും മഴവെള്ള സംഭരണി നിർമിച്ചിട്ടുള്ള നിരവധി വീടുകൾ കേരളത്തിലുണ്ട്. ഭൂമിക്കടിയിൽ വരുന്ന രീതിയിലുള്ള സംഭരണിയാണ് ചെറിയ സ്ഥലങ്ങൾക്ക് അനുയോജ്യം. കാർപോർച്ചിന് അടിയിലോ ലാൻഡ്സ്കേപ്പിന് അടിയിലോ ഒക്കെ സംഭരണി നിർമിക്കാവുന്നതാണ്. സ്ഥലം നഷ്ടപ്പെടുകയില്ല.\nമഴവെള്ള സംഭരണി നിർമിക്കാൻ എത്ര ദിവസം വേണം?\n10000 ലീറ്ററിന്റെ ഫെറോസിമന്റ് സംഭരണി നിർമിക്കാൻ ആറ്– ഏഴ് ദിവസം മതി.\nമഴവെള്ള സംഭരണി നിർമിക്കുമ്പോൾ ശ്രദ്ധിക്കേണ്ട കാര്യങ്ങൾ എന്തെല്ലാമാണ്?\nവീട്ടുകാരുടെ എണ്ണം, എത്രമാത്രം വെള്ളം ആവശ്യമാണ്, പ്രദേശത്തെ ജലലഭ്യത തുടങ്ങിയ കാര്യങ്ങൾ പരിഗണിച്ചു വേണം സംഭരണിയുടെ വലുപ്പം നിശ്ചയിക്കാൻ. മഴവെള്ളം ശേഖരിക്കാൻ ചുരുങ്ങിയത് നൂറ് ചതുരശ്രമീറ്റർ മേൽക്കൂരയെങ്കിലും വേണം. വീടിനടുത്തായി സംഭരണി പണിയുന്നതാണ് നല്ലത്. ധാരാളമായി ഇലകൾ കൊഴിഞ്ഞു വീഴുന്നിടത്തും തൊഴുത്തിനടുത്തും സംഭരണി പണിയരുത്. ജലമർദം എല്ലാഭാഗത്തേക്കും ഒരുപോലെ വിന്യസിക്കാനായി വൃത്താകൃതിയിൽ ടാങ്ക് നിർമിക്കുന്നതാണ് ഉത്തമം. അടിഭാഗം മുട്ടയുടെ ആകൃതിയിൽ വേണം നിർമിക്കാൻ. ഭാരവാഹകശേഷി കൂട്ടാനും ഭൂമികുലുക്കത്തെ പ്രതിരോധിക്കാനും ഇതു സഹായിക്കും.\nമഴവെളള സംഭരണി പണിത് എത്ര ദിവസത്തിനു ശേഷം വെള്ളം നിറയ്ക്കാം?\nസംഭരണി നിർമിച്ച് 20 ദിവസം കഴിഞ്ഞ് കാൽ ഭാഗം, ഒന്നര മാസം കഴിഞ്ഞ് അര ഭാഗം, രണ്ട് മാസം കഴിഞ്ഞ് മുഴുവനും എന്ന കണക്കിൽ വേണം വെള്ളം നിറയ്ക്കാൻ. കുടിവെള്ളമായി ഉപയോഗിക്കുന്നത് എഴ് മാസത്തിനു ശേഷം മതി.\nകോൺക്രീറ്റ് കൊണ്ട് മഴവെള്ള സംഭരണി നിർമിക്കാനാകുമോ?\nകഴിയും. മണ്ണിന് ഉറപ്പു കുറഞ്ഞ പ്രദേശങ്ങളിലും കാർപോർച്ചിന് അടിയിലും മറ്റും നിർമിക്കേണ്ടതായ സാഹചര്യങ്ങളിലും കോൺക്രീറ്റ് കൊണ്ട് മഴവെള്ള സംഭരണി നിർമിക്കാം. ഫെറോസിമന്റിനെ അപേക്ഷിച്ച് ഇതിന് ചെലവ് കൂടും.\nറെഡിമെയ്ഡ് ടാങ്കുകൾ മഴവെള്ള സംഭരണിയായി ഉപയോഗിക്കാമോ?\nഅത്യാവശ്യ സാഹചര്യങ്ങളിൽ റെഡിമെയ്‍ഡ് ടാങ്കുകൾ പ്രയോജനപ്പെടുത്താം. ഉയർന്ന ഗുണനിലവാരമുള്ളതും ഫൂഡ് ഗ്രേഡ് മെറ്റീരിയൽ കൊണ്ട് നിർമിച്ചതുമായ ടാങ്ക് മാത്രമേ ഉപയോഗിക്കാവൂ.\nകിണർ റീ ചാർജിങ് എങ്ങനെ നടപ്പിലാക്കാം?\nമേൽക്കൂരയിൽ പതിക്കുന്ന മഴവെള്ളം കിണറ്റിലേക്കോ കിണറിനു സമീപത്തുള്ള ചെറിയ കുഴികളിലേക്കോ എത്തിക്കുന്നതിനെയാണ് കിണർ റീ ചാർജിങ് എന്നു പറയുക. നേരിട്ട് കിണറ്റിലേക്ക് ഒഴുക്കുമ്പോൾ കിണറിന്റെ തിട്ട ഇടിയാതിരിക്കാൻ ശ്രദ്ധിക്കണം. ഫിൽറ്ററിങ് പ്രക്രിയയിലൂടെ അരിച്ചെടുത്ത വെള്ളം മാത്രമേ കിണറ്റിലേക്ക് ഒഴുക്കാവൂ. കിണറിന് സമീപത്ത് തയാറാക്കിയ കുഴികളിലേക്ക് മേൽക്കൂരയിൽ നിന്ന് മഴവെള്ളം എത്തിച്ചും റീ ചാർജിങ് നടത്താം. ഒരു മീറ്റർ ആഴവും വ്യാസവുമുള്ള കുഴിയാണ് വേണ്ടത്. മണ്ണിന് ഉറപ്പില്ലാത്ത സ്ഥലമാണെങ്കിൽ കുഴിയില‍് സുഷിരങ്ങളുള്ള തരം കോൺക്രീറ്റ് റിങ് ഇറക്കാം. മുകളിൽ കോൺക്രീറ്റ് സ്ലാബ് ഇടുകയും വേണം. മേൽക്കൂരയിൽ നിന്ന് പൈപ്പ് വഴി ഇത്തരം കുഴികളിലേക്ക് വെളളം എത്തിക്കാം.\nസംഭരണി ഇടയ്ക്കിടെ വൃത്തിയാക്കണോ?\nഅതിന്റെ ആവശ്യമില്ല. ഫിൽറ്ററിങ് സംവിധാനം വർഷത്തിലൊരിക്കലെങ്കിലും വൃത്തിയാക്കണം.\nഫെറോസിമന്റ് സംഭരണിയുടെ ആയുസ് എത്രയാണ്?\n40 വർഷത്തിലധികം പഴക്കമുള്ള ഒരു കേടുമില്ലാത്ത സംഭരണിരകൾ കേരളത്തിലുണ്ട്.\nസംഭരണിയുടെ അടുത്ത് സെപ്റ്റിക് ടാങ്ക്, ചാണകക്കുഴി തുടങ്ങിയവ വരുന്നതുകൊണ്ട് ദോഷമുണ്ടോ?\nഇവയിൽ നിന്ന് സുരക്ഷിതമായ അകലം പാലിക്കുന്നതാണ് നല്ലത്. മണ്ണിന് ഉറപ്പില്ലാത്ത സ്ഥലമാണെങ്കിൽ നിർബന്ധമായും നിശ്ചിത അകലം പാലിക്കണം. ■\nമഴവെള്ള സംഭരണവുമായി ബന്ധപ്പെട്ട സംശയങ്ങൾക്ക് ഇമെയിൽ– subhashchandraboss@yahoo.com\nറെയിൻ വാട്ടർ ഹാർവസ്റ്റിങ് റിസർച് ആൻഡ് ഡെവലപ്മെന്റ് സെന്റർ, മൂർക്കനാട്, തൃശൂർ.\nറെയിൻ ഓറിയന്റഡ് സർവീസ് ആൻഡ് എജ്യൂക്കേഷൻ ഏജൻസി, പുത്തൂർക്കുന്ന്, പരിയാരം മെഡിക്കൽ കോളജ്, കണ്ണൂർ\nഗ്രീൻ സൊലൂഷൻസ്, അടിമാലി


കെവിന്റെ കൊലപാതകം; കൈക്കൂലി വാങ്ങിയ പൊലീസുകാര്‍ക്കെതിരെ നടപടി - Malayalees\nകെവിന്റെ കൊലപാതകം; കൈക്കൂലി വാങ്ങിയ പൊലീസുകാര്‍ക്കെതിരെ നടപടി\nNovember 8, 2018 malayalees\tComments Off on കെവിന്റെ കൊലപാതകം; കൈക്കൂലി വാങ്ങിയ പൊലീസുകാര്‍ക്കെതിരെ നടപടി\nകോട്ടയം: കെവിന്റെ കൊലപാതകത്തില് കൈക്കൂലി വാങ്ങിയ പൊലീസുകാര്‍ക്കെതിരെ നടപടി. എസ്‌ഐ ടി.എം ബിജുവിനെ പിരിച്ചു വിട്ടു. ഡ്രൈവര് എം.എന് അജയകുമാറിന്റെ മൂന്നു വര്‍ഷത്തെ ആനുകൂല്യങ്ങള് റദ്ദാക്കുകയും ചെയ്തു.\nവിസമ്മതിച്ചപ്പോള് മുറിയില് പൂട്ടിയിട്ട് പലര്‍ക്കായി കാഴ്ച വച്ചു; യുവതിയുടെ പരാതിയില് കേസെടുത്ത് അഞ്ചാലുംമൂട് പൊലീസ്\nJuly 11, 2018 malayalees\nകൊല്ലം : മസ്‌കറ്റില് വീട്ടുജോലി വാഗ്ദാനം ചെയ്ത് വഞ്ചിച്ച് ലൈംഗിക ചൂഷണം നടത്തിയതായി പരാതി. തൃക്കരുവ സ്വദേശിനിയാണ് അഞ്ചാലുംമൂട് പൊലീസില് പരാതി നല്‍കിയത്. പൊലീസ് കേസെടുത്ത് അന്വേഷണമാരംഭിച്ചു.മസ്‌കറ്റില് വീട്ടുജോലിക്കാരെ ആവശ്യമുണ്ടെന്നും താമസവും ഭക്ഷണവും കഴിഞ്ഞ് 20,000 രൂപ ശമ്ബളം നല്‍കുമെന്നും വാഗ്ദാനം ചെയ്താണ് 2017 ജൂലായില് വിദേശത്തേക്ക് കൊണ്ടുപോയത്. ഇതിന് 1,90,000 രൂപ ആവശ്യപ്പെട്ടു. ഒരുലക്ഷം രൂപ നല്‍കി. എന്നാല് മസ്‌കറ്റിനു പകരം ഒമാനിലെത്തിക്കുകയായിരുന്നു. വീട്ടുജോലിക്കെന്നു പറഞ്ഞ് കൊണ്ടുപോയി അനാശാസ്യത്തിന് പ്രേരിപ്പിച്ചു. വിസമ്മതിച്ചപ്പോള് മുറിയില് പൂട്ടിയിട്ടു. പിന്നീട് Read More »\nകോണ്‍ഗ്രസ് പാകിസ്താനുമായി ചേര്‍ന്ന് ഗുജറാത്ത് തെരഞ്ഞെടുപ്പ് അട്ടിമറിക്കാന് ശ്രമിച്ചോ? പ്രധാനമന്ത്രിയുടെ ഓഫീസിന്‍റെ മറുപടിയിങ്ങനെ..\nJune 11, 2018 malayalees\nപാകിസ്താനുമായി ചേര്‍ന്ന് ഗുജറാത്ത് നിയമസഭാ തെരഞ്ഞെടുപ്പ് അട്ടിമറിക്കാന് കോണ്‍ഗ്രസ് ശ്രമിച്ചുവെന്ന പ്രധാനമന്ത്രി നരേന്ദ്ര മോദിയുടെ പരാമര്‍ശം ഔദ്യോഗികമായ വിവരത്തിന്‍റെ അടിസ്ഥാനത്തിലല്ലെന്ന് വിവരാവകാശ രേഖ. ഔദ്യോഗികവും അനൌദ്യോഗികവും ആയി ലഭിക്കുന്ന വിവരങ്ങളുടെ അടിസ്ഥാനത്തിലാണ് പ്രധാനമന്ത്രി പ്രസ്താവന നടത്തുന്നതെന്ന് പിഎംഒ അറിയിച്ചു. വിവരാവകാശ നിയമപ്രകാരമുള്ള ചോദ്യത്തിനാണ് മറുപടി. ഗുജറാത്ത് നിയമസഭാ തെരഞ്ഞെടുപ്പ് അട്ടിമറിക്കാന് പാകിസ്താനുമായി ചേര്‍ന്ന് കോണ്‍ഗ്രസ് ശ്രമിച്ചെന്ന് കഴിഞ്ഞ ഡിസംബറില് ഗുജറാത്തിലെ തെരഞ്ഞെടുപ്പ് റാലിക്കിടെയാണ് മോദി ആരോപിച്ചത്. എവിടെ നിന്ന് ലഭിച്ച വിവരത്തിന്‍റെ അടിസ്ഥാനത്തിലാണ് ഈ പരാമര്‍ശമെന്ന് വ്യക്തമാക്കണമെന്ന് Read More »\nപിടിവിട്ട കുഞ്ഞ് ട്രെയിനിനടിയിലേക്ക്,മാലാഖയെപ്പോലെ രക്ഷിച്ചത് ഒരു പൊലീസുകാരന്\nMay 14, 2018 malayalees\nമുംബൈ: ഹൃദയം നിന്നുപോകുന്ന ചില നിമിഷങ്ങളുണ്ട്. അത്തരത്തിലൊന്നായിരുന്നു മുംബൈ റെയില്‍വേ സ്‌റ്റേഷനിലെ പ്ലാറ്റ്‌ഫോമിലുണ്ടായത്. ട്രെയിനില്‍ക്കയറാനുള്ള തിരക്കിനിടെ അച്ഛനമ്മമാര്‍ക്കൊപ്പം ഓടുകയായിരുന്ന അഞ്ചുവയസ്സുകാരി അമ്മയുടെ കൈവിട്ട് പ്ലാറ്റ്‌ഫോമിനും ട്രെയിനിനുമിടയ്ക്കുള്ള വിടവിലേക്ക് വഴുതിവീണു. ഇതുകണ്ട സച്ചിന് പോള് എന്ന പൊലീസുകാരന്, ഒരു നിമിഷാര്‍ധംകൊണ്ട് കുട്ടിയുടെ അടുത്തെത്തുകയും കുട്ടിയെ വലിച്ചുകയറ്റുകയും ചെയ്ത ദൃശ്യമാണ് ഈ വീഡിയോയില്. വെള്ളിയാഴ്ചയാണ് സംഭവം. അച്ഛന് മുഹമ്മദ് ദില്‍ഷാനും അമ്മയ്ക്കുമൊപ്പം അവധിയാഘോഷിച്ചശേഷം തിരിച്ചുപോവുകയായിരുന്നു ഈ പെണ്‍കുട്ടി. സ്വന്തം നാടായ ഭിവന്‍ഡിയിലേക്ക് പോകാനുള്ള ട്രെയിന് പിടിക്കാനുള്ള ശ്രമത്തിനിടെയാണ് സംഭവമുണ്ടായത്. നീങ്ങിക്കൊണ്ടിരുന്ന Read More »\nആന്ധ്രയില് നിന്നും കേരളത്തിലേക്ക് കഞ്ചാവ് കടത്തുന്ന സംഘം കോഴിക്കോട് പിടിയില്\nവിവാദ പ്രസംഗം: ശ്രീധരന് പിള്ളയ്ക്കെതിരെ ജാമ്യമില്ലാ വകുപ്പ് പ്രകാരം കേസ്


kottayam: ettumanoor covid casesabig concern testing may be increased | ഏറ്റുമാനൂര് ഭീതിയില്... ഒട്ടും കുറവില്ലാതെ അതിരമ്പുഴയും, കോവിഡ് വ്യാപനത്തില് ഭയന്ന് വിറയ്ക്കുന്നു - Malayalam Oneindia\n5 min ago 2.5 കോടി രൂപ ചെലവിൽ കണ്ണമ്പ്രയിലൊരുങ്ങി അത്യാധുനിക സ്റ്റേഡിയം; ഉദ്ഘാടനം സെപ്തംബര് 28 ന്\n7 min ago ഇരട്ടക്കുട്ടികൾ മരിച്ച സംഭവം; മഞ്ചേരി മെഡിക്കൽ കോളേജിലേക്ക് എംഎസ്എഫ് മാർച്ച് നടത്തി\n19 min ago ചികിത്സയിലിരിക്കെ മരിച്ച യുവതിയുടെ ഫലം പോസിറ്റീവ്: ചടങ്ങില് പങ്കെടുത്തവർ നിരീക്ഷണത്തിൽ പോകണം\nPublished: August32020, 21:05 [IST]\nഏറ്റുമാനൂര്: കോട്ടയത്ത് കോവിഡ് വ്യാപനം കടുക്കുന്നു. ഏറ്റുമാനൂരും അതിരമ്പുഴയും രോഗികളുടെ എണ്ണത്തില് വന് വര്‍ധനവാണ് കാണിക്കുന്നത്. കഴിഞ്ഞ ദിവസം ഏറ്റുമാനൂരില് ആന്റിജന് പരിശോധനയില് കോവിഡ് ആയവരുടെ എണ്ണത്തില് കുറവ് ഉള്ളത് ചെറിയൊരു ആശ്വാസമാണ് നല്‍കുന്നത്. എന്നാല് സാമൂഹിക വ്യാപനം എന്ന ആശങ്ക വിട്ട് പോകുന്നില്ല. പേരൂര് റോഡിലുള്ള ഹോട്ടലിലെ തൊഴിലാളിക്കും കോവിഡ് സ്ഥിരീകരിച്ചിരുന്നു. അതുകൊണ്ട് സമ്പര്‍ക്ക വ്യാപന സാധ്യത വളരെ കൂടുതലാണ്.\nഏറ്റുമാനൂര് അടക്കമുള്ള സ്ഥലങ്ങളില് ആന്റിജന് പരിശോധന നടക്കുന്നില്ലെന്ന പരാതികളും ഉയരുന്നുണ്ട്. അതേസമയം അതിരമ്പുഴയും അതിജാഗ്രതയിലാണ്. കോവിഡ് പോസിറ്റീവായവരുടെ എണ്ണം വര്‍ധിക്കുന്നതിനാല് പഞ്ചായത്തില് കര്‍ശന നിയന്ത്രണമാണുള്ളത്. ഏറ്റുമാനൂര് ക്ലസ്റ്ററില് അതിരമ്പുഴ പഞ്ചായത്തിനെ ഉള്‍പ്പെടുത്തിയിട്ടുണ്ട്. കസ്റ്റര് നിയന്ത്രണങ്ങള്‍ക്ക് പുറമേയാണ് ഇപ്പോഴുള്ള നിയന്ത്രണങ്ങള്. മേഖലയില് പരിശോധന വ്യാപിപ്പിക്കണമെന്ന ആവശ്യം ശക്തമാണ്.\nടെസ്റ്റുകള് വര്‍ധിപ്പിച്ചാല് തന്നെ കോവിഡ് വ്യാപനം ഒരു പരിധി വരെ തടയാനാവുമെന്നാണ് പറയപ്പെടുന്നത്. ഇവിടെ മാര്‍ക്കറ്റിലും ഹോട്ടലുകളിലും ഉള്ള ജീവനക്കാര്‍ക്ക് വരെ കോവിഡ് സ്ഥിരീകരിച്ചിരുന്നു. ഇതുവരെ പഞ്ചായത്തില് കോവിഡ് സ്ഥിരീകരിച്ചവരില് അധികവും ഈ തൊഴിലാളികള്‍ക്കാണ്. പ്രധാനമായും ഹോട്ടലുകള്, വ്യാപാര സ്ഥാപനങ്ങള് എന്നിവിടങ്ങളിലെ ജീവനക്കാരാണ് കോവിഡ് ബാധിതരാവുന്നത്. ഓട്ടോറിക്ഷ ഡ്രൈവര്‍മാരും പിന്നില് അല്ല. ഇവരുമായി സമ്പര്‍ക്കം പുലര്‍ത്തിയവരെ കണ്ടെത്തുക ബുദ്ധിമുട്ടാണ്.\nതൊഴിലാളികളും ഡ്രൈവര്‍മാരും ആയിരക്കണക്കിന് പേരുമായി സമ്പര്‍ക്കം പുലര്‍ത്തിയെന്നാണ് കരുതുന്നത്. കഴിഞ്ഞ ദിവസങ്ങളില് അതിരമ്പുഴ പഞ്ചായത്തില് നടത്തിയ ആന്റിജന് പരിശോധനയില് സമ്പര്‍ക്കത്തിലൂടെ 32 പേര്‍ക്ക് കോവിഡ് സ്ഥിരീകരിച്ചു. ഇവിടെ ആന്റിജന് പരിശോധനയുടെ എണ്ണം വളരെ കുറവാണ്. ആന്റിജന് കിറ്റുകള് ആരോഗ്യ വകുപ്പില് നിന്ന് വേണ്ടത്ര അനുവദിക്കാത്തതാണ് പ്രധാ നപ്രശ്‌നം. സമ്പര്‍ക്കത്തിലുള്ളവരെ കണ്ടെത്തി കൂടുതല് പേര്‍ക്ക് ആന്റിജന് പരിശോധന നടത്തുകയാണ് രോഗ വ്യാപനം തടയാനുള്ള മാര്‍ഗം.\nkottayam: ettumanoor covid casesabig concern testing may be increased\nStory first published: Monday, August 3, 2020, 21:05 [IST]


Supreme Court verdict on adultery law: വിവാഹേതര ലൈംഗിക ബന്ധം ക്രിമിനൽ കുറ്റമല്ലെന്ന് സുപ്രീം കോടതി; ഐപിസി 497 റദ്ദാക്കി\nതരിഗാമിക്ക് വേണ്ടി യെച്ചൂരി സുപ്രീം കോടതിയില്; രാഹുല് ഗാന്ധിയെ ശ്രീനഗറിൽ തടഞ്ഞു\nLIVE updates: അരുൺ ജെയ്റ്റ്‌ലി വിട വാങ്ങി, അനുസ്മരിച്ച് നേതാക്കൾ\nSupreme Court Verdict On Adultery Law\nവിവാഹേതര ലൈംഗിക ബന്ധം ക്രിമിനൽ കുറ്റമല്ലെന്ന് സുപ്രീം കോടതി; ഐപിസി 497 റദ്ദാക്കി\nഭർത്താവ് ഭാര്യയുടെ യജനമാനനല്ലെന്ന് കോടതി\nന്യൂഡൽഹി: വിവാഹേതര ലൈംഗിക ബന്ധം ക്രിമിനൽ കുറ്റമല്ലെന്ന് സുപ്രീം കോടതി. സ്ത്രീകളെ അന്തസ്സോടെയല്ലാതെ കാണുന്ന നിയമങ്ങൾ ഭരണഘടനാ വിരുദ്ധമാണ്. ഭർത്താവ് ഭാര്യയുടെ യജനമാനനല്ല. തുല്യത ഭരണഘടന ഉറപ്പു നൽകുന്നതാണ്. 497-ാം വകുപ്പ് വിവേചനപരമാണെന്ന് പറഞ്ഞ കോടതി വകുപ്പ് റദ്ദാക്കുകയും ചെയ്തു. 180 ലധികം വർഷം പഴക്കമുളള വകുപ്പാണ് സുപ്രീം കോടതി റദ്ദാക്കിയത്.\nഅഞ്ചംഗ ഭരണഘടനാ ബെഞ്ചിൽ നാലു വിധിപ്രസ്താവമാണ് ഉണ്ടായിരിക്കുന്നത്. ബെഞ്ചിലെ മുഴുവൻ അംഗങ്ങളും 497-ാം വകുപ്പ് ഭരണഘടനാ വിരുദ്ധമാണെന്നാണ് പറഞ്ഞത്. സ്ത്രീകളുടെ തുല്യതയ്ക്കും അന്തസ്സിനും വ്യക്തി സ്വാതന്ത്ര്യത്തിനും എതിരാണെന്നാണ് എല്ലാ ജഡ്ജിമാരും പറഞ്ഞത്. സ്ത്രീകളുടെ ജീവിക്കാനുളള അവകാശത്തെ ഹനിക്കുന്നതാണ് 497-ാം വകുപ്പെന്നും ബെഞ്ച് വ്യക്തമാക്കി.\nവിവാഹേതര ലൈംഗിക ബന്ധം വിവാഹമോചനത്തിനുളള കാരണമായി പല വ്യക്തിഗത നിയമങ്ങളിലും പറഞ്ഞിട്ടുണ്ട്. അതിനാൽ തന്നെ 497-ാം വകുപ്പ് പ്രകാരം വിവാഹേതര ലൈംഗിക ബന്ധം ക്രിമിനൽ കുറ്റമാക്കി നിലനിർത്തേണ്ടതില്ലെന്നും അത് കാലഹരണപ്പെട്ട നിയമമാണെന്നും അത് റദ്ദാക്കപ്പെടേണ്ടതാണെന്നും ചീഫ് ജസ്റ്റിസ് ദീപക് മിശ്ര വ്യക്തമാക്കി. അതിനോട് പിന്തുണച്ചുളള വിധിയാണ് ജസ്റ്റിസ് നരിമാൻ എഴുതിയത്. അതിനുശേഷം വിധി പറഞ്ഞ ഡിവൈ ചന്ദ്രചൂഡും 497-ാം വകുപ്പ് റദ്ദാക്കപ്പെടേണ്ടതാണെന്ന് പറഞ്ഞു.\n497-ാം വകുപ്പ് തുല്യതയുടെയും വ്യക്തി സ്വാതന്ത്ര്യത്തിന്റെയും ലംഘനമാണെന്നും ഭരണഘടന ഒരാൾക്ക് നൽകുന്ന സ്വകാര്യത, മൗലികാവകാശം എന്നിവയുടെ ലംഘനമാണെന്നും സുപ്രീം കോടതി ചൂണ്ടിക്കാട്ടി.\nവിവാഹേതര ലൈംഗിക ബന്ധം ക്രിമിനൽ കുറ്റമാക്കുന്ന ഐപിസിയിലെ 497-ാം വകുപ്പ് റദ്ദാക്കണമെന്ന ഹർജിയിലാണ് സുപ്രീം കോടതി വിധി പുറപ്പെടുവിച്ചത്. ചീഫ് ജസ്റ്റിസ് ദീപക് മിശ്ര അധ്യക്ഷനായ ബെഞ്ചാണ് വിധി പറഞ്ഞത്. ജസ്റ്റിസുമാരായ നരിമാൻ, എ.എം.ഖൻവിൽകർ, ഡി.വൈ.ചന്ദ്രചൂഡ്, ഇന്ദു മൽഹോത്ര എന്നിവരാണ് ബെഞ്ചിലെ മറ്റ് അംഗങ്ങൾ.\n2017 ഡിസംബറിൽ മലയാളിയായ ജോസഫ് ഷൈനാണ് സുപ്രീം കോടതിയിൽ പരാതി നൽകിയത്. പിന്നീട് ജനുവരിയിൽ ഈ കേസ് ഭരണഘടന ബെഞ്ചിന് വിട്ടു.\nഭർത്താവിന്റെ സമ്മതമില്ലാതെ വിവാഹിതയായ സ്ത്രീയുമായി ലൈംഗിക ബന്ധത്തിൽ ഏർപ്പെടുന്നതാണ് ഇന്ത്യൻ ശിക്ഷ നിയമത്തിലെ 497-ാം വകുപ്പ് പ്രകാരം ക്രിമിനൽ കുറ്റമാകുന്നത്. ഇത്തരം കേസുകളിൽ സ്ത്രീകൾക്കെതിരെ വകുപ്പ് ചുമത്താനാകില്ല. പുരുഷന്മാർ മാത്രമാണ് കുറ്റവാളികളാവുക.\nഈ വകുപ്പ് പ്രകാരം ഭർത്താവിനെയാണ് ഭരണഘടന ഇരയായി കണക്കാക്കുന്നത്. പ്രതിയാകുന്ന ആളിൽ നിന്ന് നഷ്ടപരിഹാരം ഈടാക്കാനും ഈ വകുപ്പ് ശുപാർശ ചെയ്യുന്നുണ്ട്. സ്ത്രീകളെ ഭർത്താക്കന്മാരുടെ വ്യക്തിപരമായ സ്വത്തായി കാണുന്നതാണ് വകുപ്പെന്നാണ് കോടതി വാദം കേൾക്കുന്നതിനിടെ പരാമർശിച്ചത്.\nഎന്നാല്, 497 വകുപ്പ് റദ്ദാക്കരുതെന്നാണ് കേന്ദ്ര സര്‍ക്കാര് ആവശ്യപ്പെട്ടത്. രാജ്യത്ത് വിവാഹ ബന്ധങ്ങൾ തകരാനേ ഇതുപകരിക്കൂവെന്നായിരുന്നു കേന്ദ്രസർക്കാരിന്റെ വാദം.\nWorld Tourism Day: പ്രകൃതി, കേരളം, സിനിമ: സന്തോഷ് ശിവന് പറയുന്നു


കാക്കക്കൂട്ടം - A Malayalam Portal :: കലവര\nഅമണ പുസ്തകം AMANA Art Book PDF അമണ- ചരിത്രത്തിലില്ലാത്ത ചിത്രങ്ങള് എന്നാ പുസ്തകത്തിന്‍റെ ഉള്ളടക്കം PDF രൂപത്തില് താഴെ ചേര്‍ക്കുന്നു. ചിത്രകാരന്‍റെ 35 ചിത്രങ്ങളുടെ സമാഹാരമായ അമണ 2016 മാര്‍ച്ചിലാണ് പുസ്തകമായി പ്രസിദ്ധീകരിച്ചത്. 152 പേജുകളുള്ള പ്രിന്‍റ് എഡിഷനില് നിന്നും വ്യത്യസ്തമായ ലെ ഔട്ടില് കുറഞ്ഞ പേജുകളിലേക്ക് ചുരുക്കി ഓണ് ലൈന് വായനക്കാരുടെ സൌകര്യപ്പെടുത്തുന്ന വിധമാണ് pdf ഫയല് തയ്യാറാക്കിയിരിക്കുന്നത്. പുസ്തകം വായിക്കാന് അസൌകര്യങ്ങളുള്ളവര്‍ക്കും പുസ്തകത്തിലെ ഉള്ളടക്കം മനസ്സിലാക്കാന് സഹായിക്കുക എന്ന ലക്ഷ്യത്തോടെയാണ് ഈ വെബ് വേര്‍ഷന് തയ്യാറാക്കിയിരിക്കുന്നത്. ഈ pdf പുസ്തകം പരമാവധി…\nപതിനാല് കുത്തിക്കെട്ടുമായി ഏകലവ്യൻ രാഖി പാടുള്ള കയ്യിലേക്ക് നോക്കി കിടന്നു...\nഅറിവാണ് മാർഗം അറിവാണ് വിപ്ലവം\nമാന്യതയുടെ പന്നികൾ പാത്തും പതുങ്ങിയും വന്നു കൊണ്ടേയിരുന്നു\nദളിതരെല്ലാം കറുത്തവർ ആണെന്ന് കരുതി, പൊരുതാൻ അവരോടു ഐക്യദാര്ട്യം പ്രഖ്യാപിച്ചു .. കരിവാരിതേച്ചു തെരുവിൽ സമരം നടത്തുമ്പോൾ അല്ലോ, ഇടിവെട്ടി പട മഴപെയ്തത് ! വാരി തേച്ച കരിമുഴുവൻ വെള്ളത്തിൽ തോരെ കലർന്ന് തൻ തനിനിറം വെളിവായി !!\nവോട്ടു കുത്താനൊരു വിരലുണ്ടു....... കുത്തുന്നവര്‍ക്കൊരു മഷിയടയാളം കിട്ടും.... അതു മായുന്നതിനു മുന്‍പു നമ്മളങ്ങു വിസ്മൃതിയിലാവും പോയി അതങ്ങു ചാര്‍ത്തുന്നതിന് മുന്‍പ്...ഒരു വാക്ക്..... നമ്മളെയിങ്ങനെ അല്ലാതാക്കിയതാരെന്നു ഒന്നു ഒര്‍ത്തേക്കണം.... എല്ലാരും ഒന്നിച്ചാൽ ചിതറിക്കാം പലരേയും.\nഇലകൾക്കും മനുഷ്യനും അവസാനം പറയാനുള്ളത് ഒന്നാണന്നവൻ തിരിച്ചറിഞ്ഞു. സിദ്ധാർഥ ; നീ ദൈവമായന്ന് ഞാൻ പറയുമ്പോൾ ബുദ്ധനായിരുന്ന് നീയെന്നെ നോക്കിച്ചിരിക്കും. എനിക്കറിയാം; നീ അറിയില്ലന്ന് പറഞ്ഞതും, ഞാൻ അറിഞ്ഞന്ന് പറഞ്ഞതും ശരിയാണെന്ന്.\nപുലയനൊരു പുരുഷനാണ്. ഇരുട്ടും വെളിച്ചവും ഒരുപോലെ കോരിക്കുടിച്ച് ആഴങ്ങളിൽനിന്നും സ്വർഗ്ഗത്തെ പൊക്കിയെടുക്കുന്നവൻ. പരദേശികളുടെ വിത്ത് മുളപ്പിക്കാത്ത അമ്മയ്ക്ക് പിറന്നവൻ.\nചിലരാഷ്ട്രീയങ്ങൾ മലകൾക്കും മണ്ണിനടിയിലും അഗ്നിപർവ്വതങ്ങളെപ്പോലെ പുകഞ്ഞ്കൊണ്ടിരിക്കും ഒരാൾ അത് കീറിപൊളിച്ച് പുറത്തേക്കെടുക്കും നിരവധിപേരുടെ ഹൃദയങ്ങൾ ആത്മാഭിമാനത്തിൽ പുകയാൻ തുടങ്ങും\nഅതെവിടെയാണ് വസിക്കുന്നത് ? കൊട്ടാരങ്ങളിലുണ്ടാവാം, കുടിലുകളിലേക്കത വരാറില്ല\nഅക്ഷരം പറയുന്നതോ പകരുന്നതോ ജനാധിപത്യത്തിൽ തലതെറിക്കുന്ന കുറ്റമാവുന്നത് ചെളിയിൽ മുഖം പുഴ്ത്തി നില്ക്കുന്ന കറുത്ത കുട്ടിയിലെത്തുമ്പോൾ മാത്രമാണ്.\nകുഞ്ഞുങ്ങളുടെ കരച്ചിൽ കേൾക്കുക; എന്നാലത് വെറുതെയാവില്ലന്നെനിക്കറിയാം! ഇതാ, കാലം മാറുകയാണ്.\nഒരു ഇന്ത്യൻ ചിത്രകാരിയാണ് അമൃത ഷെർഗിൽ. ഹംഗറിയുടെ തലസ്ഥാനമായ ബുഡാപെസ്റ്റിൽ ജനിച്ചു. പഞ്ചാബിലെ മജീദിയാ വർഗത്തിൽപെട്ട സർദാർ ഉമാറാവു സിങായിരുന്നു ഇവരുടെ അച്ഛൻ; അമ്മ ഹംഗറിക്കാരിയായ മേരി ആങ്ത്വാനത്തും. പിതാവ് മികച്ച പണ്ഡിതനായിരുന്നു. മാതാവ് ഒരു സംഗീതജ്ഞയുമായിരുന്നു. അച്ഛനമ്മമാരുടെ ഈ സവിശേഷപ്രതിഭാവിലാസം മകളുടെ അഭിരുചിക്കു രൂപം നല്കി. അമൃതാ കൊച്ചുകുട്ടി ആയിരിക്കുമ്പോൾ തന്നെ ചിത്രങ്ങൾ വരയ്ക്കാൻ തുടങ്ങി. ഹംഗറിയിലെ സൌധങ്ങൾ, അവിടത്തെ കെട്ടുകഥകളിലെ കഥാപാത്രങ്ങൾ എന്നിവ ആ ബാലികയുടെ ഭാവനയിലൂടെ രൂപംകൊണ്ടു.\nഇന്ത്യയിലെ പരമോന്നത സിവിൽ അവാർഡ് ഭാരത രത്ന ആണ്. ഭാരത് രത്നയ്‌ക്ക് താഴെ ഏറ്റവും വലിയ അവാർഡുകളായാണ് പത്മ അവാർഡുകളെ കണക്കാക്കുന്നത്. 1954 ൽ ആണ് ഭാരതരത്നയും പത്മ അവാർഡുകളും നൽകി ആദരിക്കാൻ ഇന്ത്യൻ സർക്കാർ തുടക്കമിട്ടത്.\n(Hatred in the belly, എന്ന പുസ്തകത്തിന്റെ ആമുഖമായി ഗുരീന്ദര് ആസാദ് എഴുതിയ Confronting Brahminical complacency എന്ന കവിതയുടെ വിവര്‍ത്തനം. ഹിന്ദിയില് നിന്നും ഇംഗ്ലീഷിലേയ്ക്ക് വിവര്‍ത്തനം ചെയ്തത് അക്ഷയ് പഥക്കും നരേന് ബിദിഡെയും ചേര്‍ന്ന്. )\nഗത്യന്തരമില്ലാതെ ആത്മഹത്യ ചെയ്യപ്പെടുന്നവന്റെ അമ്മ പെലകുളിക്കാൻ പുഴയിലിറങ്ങി കാലുളുങ്ങി മുങ്ങിപോവുമ്പോൾ\nപുലിമറഞ്ഞ തൊണ്ടച്ചൻ അഥവാ കാരിഗുരിക്കള്..കണ്ടിരിക്കേണ്ട ചിത്രം തന്നെയാണ് പുലി ജന്മം 2006-ലെ കേന്ദ്ര ഗവൺമെന്റിന്റെ മികച്ച ചിത്രത്തിനുള്ള സുവർണ്ണ കമലം ഈ ചിത്രത്തിനു ലഭിച്ചു.\nവരയും തെളിവും - സമീപകാലത്തെ ഒരു മികച്ച രാഷ്ട്രീയ സാമൂഹിക വര\n2015 ല് പുറത്തിറങ്ങിയ കനേഡിയന് ഐറിഷ് ചിത്രമാണ് റൂം (മുറി ). എമ്മ ഡോണോഗ്യൂവിന്റെ ഇതേ പേരിലുള്ള നോവലിന്റെ ദ്രിശ്യവിഷ്ക്കരമാണ് ചിത്രം.\nഫാസിസ്റ്റ് വിരുദ്ധ മീറ്റിംഗ്...നമസ്കരിക്കാത്ത റംസാനിൽ നോമ്പ് നോൽകാത്ത ഹജ്ജിനു പോകാത്ത തസ്ബീഹു ചൊല്ലാത്ത\nഓടക്കുഴൽ അവാർഡ് 2016, കവി എസ് ജൊസെഫിനു\nമൈ ഡിയർ കുട്ടിച്ചാത്തൻ - ദൃശ്യവിസ്മയത്തിന്റെ ഗൃഹാതുരസ്മരണകൾ..\nബോണി എം: ഇരുപതാം നൂറ്റാണ്ടിന്റെ കാൽപ്പനിക സംഗീതം.\nരാഷ്ട്രമേ , കലങ്ങുകയാണല്ലോ പിന്നെയും , നിൻ പുരാതന ചതുരക്കള്ളികൾക്കുള്ളിൽ കാക്കക്കരളുകൾ ...\nഎനിക്കറിയില്ല ഞാന് കണ്ടിട്ടില്ല ഉടലില് നിന്ന് തല തെറിച്ചു പോകുമ്പോള് ഒരത്ഭുതവും കാണിച്ചില്ല ആരാണ് ദൈവം,


മോദിയ്‌ക്കൊപ്പം നില്‍ക്കുന്നതാര്? വ്യാജചിത്രങ്ങളുടെ സത്യാവസ്ഥ ഇതാണ് | fake image modi with nitha ambani\nമോദിയ്‌ക്കൊപ്പം നില്‍ക്കുന്നതാര്? വ്യാജചിത്രങ്ങളുടെ സത്യാവസ്ഥ ഇതാണ്\nApr 21, 2021, 04:13 PM IST\nനേരത്തെ അദാനി ഗ്രൂപ്പ് ചെയര്‍മാന് ഗൗതം അദാനിയുടെ ഭാര്യ പ്രീതി അദാനിയാണ് ഇതെന്ന രീതിയില് ചിത്രം പ്രചരിച്ചിരുന്നത്.\nമോദി നിത അംബാനിയെ വണങ്ങുന്നു എന്ന രീതിയിൽ പ്രചരിക്കുന്ന വ്യാജ ചിത്രം\nകുറച്ചു ദിവസങ്ങളായി സാമൂഹ്യ മാധ്യമങ്ങളില് പ്രധാനമന്ത്രി നരേന്ദ്ര മോദി തല കുമ്പിട്ടു നിന്നു റിലയന്‍സ് ഗ്രൂപ്പ് ഉടമ മുകേഷ് അംബാനിയുടെ ഭാര്യ നിത അംബാനിയോട് സംസാരിക്കുന്ന ചിത്രം പ്രചരിക്കുന്നുണ്ട്. ഒരു കാലത്ത് രാജ്യത്തെ ഒരു വിഭാഗം ബ്രിട്ടീഷ് ഈസ്റ്റ് ഇന്ത്യ കമ്പനിയോട് വിധേയം കാണിച്ചത് പോലെ ബി.ജെ.പി. സര്‍ക്കാര് കോര്‍പ്പറേറ്റുകള്‍ക്ക് വിധേയപ്പെടുന്നുവെന്ന് വ്യാഖ്യാനിച്ചുകൊണ്ടാണ് ഈ ചിത്രം പ്രചരിക്കുന്നത്.\nഈ ചിത്രം സത്യമാണെന്ന് വിശ്വസിക്കുന്നവര് ഏറെയുണ്ടെന്നതാണ് സത്യം. അതുകൊണ്ടുതന്നെ ഈ ചിത്രം വ്യാപകമായി സമൂഹ മാധ്യമങ്ങളില് പ്രചരിക്കപ്പെടുന്നുണ്ട്. ഈ ചിത്രത്തിലുള്ളത് യഥാര്‍ത്ഥത്തില് നിത അംബാനി തന്നെയാണോ? ഒറ്റനോട്ടത്തില് തന്നെ ചിത്രത്തില് പന്തികേടുണ്ടെന്ന് മനസിലാവും. ലളിതമായ റിവേഴ്‌സ് സെര്‍ച്ച് വഴി ഈ ചിത്രത്തിന്റെ സത്യാവസ്ഥ മനസിലാക്കാവുന്നതാണ്.\nപ്രധാനമന്ത്രി മോദിക്കൊപ്പം ചിത്രത്തില് പ്രത്യക്ഷപ്പെടുന്ന സ്ത്രീ ദീപിക മൊണ്ടാലാണ്. ദിവ്യ ജ്യോതി കള്‍ച്ചറല് ഓര്‍ഗനൈസേഷന് ആന്‍ഡ് വെല്‍ഫെയര് സൊസൈറ്റി എന്ന എ.ന്‍ജി.ഒയുടെ ചീഫ് ഫംഗ്ഷണല് ഓഫീസറാണ് ദീപിക. 2015-ല് എന്.ജി.ഒയുടെ പരിപാടിയില് പ്രധാനമന്ത്രി പങ്കെടുത്തപ്പോള് എടുത്ത ചിത്രമാണിത്.\nആ ചിത്രമാണ് ഇന്ന് മോര്‍ഫ് ചെയ്തു പ്രധാനമന്ത്രി മോദിക്കൊപ്പം നിത അംബാനിയാണ് നില്‍ക്കുന്നത് എന്ന് പറഞ്ഞു പ്രചരിപ്പിക്കുന്നത്.\nനേരത്തെ അദാനി ഗ്രൂപ്പ് ചെയര്‍മാന് ഗൗതം അദാനിയുടെ ഭാര്യ പ്രീതി അദാനിയാണ് ഇതെന്ന രീതിയില് ചിത്രം പ്രചരിച്ചിരുന്നു. അന്ന് പക്ഷെ എഡിറ്റ് ചെയ്ത ചിത്രമായിരുന്നില്ല. ദീപിക മൊണ്ടാലിന്റെ ചിത്രം തന്നെയാണ് പ്രീതി അദാനിയാണെന്ന രീതിയില് പ്രചരിച്ചത്.\nContent Highlights: fake image modi with nitha ambani


ബുദ്ധിവൈകല്യമുള്ള പെൺകുട്ടിയെ പീഡിപ്പിച്ചു: 46കാരന് പോക്സോ കേസില് അറസ്റ്റില്!! | Man arrested in molestation charges againts mentally challenged girl - Malayalam Oneindia\n3 min ago വിവാഹം കഴിക്കുമെന്നുറപ്പില്ലാത്തവരുമായുള്ള ലൈംഗീക ബന്ധം; അതെങ്ങിനെ ബലാത്സംഗമാകും?\n45 min ago അയ്യന്‍കുന്നിലെ ഭൂമി വിണ്ടുകീറല് ആപത്ക്കരമെന്ന് ജിയോളജി റിപ്പോര്‍ട്ട് : കൂട്ടപ്പാലായന ഭീഷണി!!\nബുദ്ധിവൈകല്യമുള്ള പെൺകുട്ടിയെ പീഡിപ്പിച്ചു: 46കാരന് പോക്സോ കേസില് അറസ്റ്റില്!!\nUpdated: Mon, May 6, 2019, 14:23 [IST]\nപോത്തൻകോട്: ബുദ്ധിവൈകല്യമുള്ള പതിന്നാറുകാരിയെ പീഡിപ്പിച്ച കേസിൽ ഒളിവിൽ കഴിഞ്ഞിരുന്ന പ്രതി പിടിയിലായി. പോത്തൻകോട് അരിയോട്ടുകോണം ചിറവിളാകത്ത് വീട്ടിൽ വാടകയ്ക്ക് താമസിക്കുന്ന ഷാജഹാനാണ് (46) നന്നാട്ടുകാവ് ഷാജി നിവാസിൽ നിന്നു പിടിയിലായത്. കഴിഞ്ഞ ബുധനാഴ്ച വൈകിട്ടാണ് പത്താം ക്ലാസ് വിദ്യാർത്ഥിനിയെ ഇയാൾ വീടിന് സമീപത്തെ കുളിമുറിയിൽ വച്ച് പീഡിപ്പിച്ചത്.\nസംഭവശേഷം തിരുവനന്തപുരം, കൊല്ലം, പത്തനംതിട്ട ജില്ലകളിൽ ഒളിവിൽ കഴിഞ്ഞിരുന്ന പ്രതി ഇന്നലെ രാവിലെ 8 ന് അരിയോട്ടുകോണത്തെത്തിയതായി പൊലീസിന് ലഭിച്ച രഹസ്യ വിവരത്തിന്റെ അടിസ്ഥാനത്തിലാണ് അവിടെ നിർമ്മാണത്തിലിരിക്കുന്ന ഒരു കെട്ടിടത്തിൽ നിന്നു പ്രതിയെ പിടികൂടിയത്. പോക്സോ നിയമം അനുസരിച്ചും ബലാത്‌സംഗത്തിനും കേസെടുത്തിട്ടുള്ള പ്രതിയെ ഇന്ന് കോടതിയിൽ ഹാജരാക്കും.\nഅവിവാഹിതനായ പ്രതി ദീർഘകാലം ഗൾഫിലായിരുന്നു. ഇപ്പോൾ നാട്ടിൽ വൻ തോതിൽ പണം പലിശയ്ക്ക് കൊടുക്കുന്ന വ്യക്തിയുമാണ്. ഈ സംഭവത്തിന് പിന്നിൽ നിരവധിപേർക്ക് പങ്കുണ്ടെന്ന ആരോപണവുമായി നാട്ടുകാരും ജനപ്രതിനിധികളും രംഗത്തുണ്ട്. കേസുമായി ബന്ധപ്പെട്ട് നിരവധിപേരെ ചോദ്യം ചെയ്തുവരുന്നതായി പോത്തൻകോട് സി.ഐ സി. ദേവരാജൻ പറഞ്ഞു.\narrest girl molestation thiruvananthapuram student അറസ്റ്റ് പീഡനം പെണ്‍കുട്ടി പോക്സോ തിരുവനന്തപുരം വിദ്യാര്‍ത്ഥിനി\nMan arrested in molestation charges againts mentally challenged girl


BJP President Amit Shah falls down from stage during an election rally in Bhopal | അമിത് ഷാ പിന്നേം വീണു! ഹെലികോപ്റ്റർ വീഴ്ചയ്ക്ക് പിന്നാലെ രഥത്തിൽ നിന്നും ചുവട് തെറ്റി താഴേക്ക് - Malayalam Oneindia\nഭോപ്പാല്: ചാണക്യനെന്നാണ് സംഘപരിവാറുകാര്‍ക്കിടയില് ബിജെപി ദേശീയ അധ്യക്ഷന് അമിത് ഷായ്ക്കുളള വിളിപ്പേര്. ബിജെപിയെ വിവിധ സംസ്ഥാനങ്ങളില് കാലുറപ്പിച്ച് നിര്‍ത്തുന്നതില് അമിത് ഷായുടെ ചാണക്യതന്ത്രങ്ങള്‍ക്ക് വലിയ പങ്കുണ്ട്. കേരളം പിടിക്കാനുളള സംഘപരിവാര് ശ്രമങ്ങളുടെ ചുക്കാനും അമിത് ഷായുടെ കയ്യില് തന്നെ.\nകേരളത്തില്, അതും ചെങ്കോട്ടയായ കണ്ണൂരില് വന്ന് പിണറായി വിജയന് സര്‍ക്കാരിനെ വലിച്ച് താഴെയിടും എന്ന് പ്രസംഗം നടത്തി കയ്യടി വാങ്ങിപ്പോയതാണ് ഷാ. എന്നാലിപ്പോള് അമിത് ഷായ്ക്ക് വീഴ്ചകളോട് വീഴ്ചകളാണ്.\nപിണറായി സർക്കാരിനെ വലിച്ച് താഴെയിടും\nനിയമസഭാ തെരഞ്ഞെടുപ്പ് നടക്കാനിരിക്കുന്ന സംസ്ഥാനങ്ങളില് തിരക്കിട്ട തെരഞ്ഞെടുപ്പ് പര്യടനങ്ങളിലാണ് അമിത് ഷാ. അമിത് ഷായുടെ തെരഞ്ഞെടുപ്പ് പ്രസംഗങ്ങളോ വെല്ലുവിളികളോ ഒന്നുമല്ല, പകരം വീഴ്ചകളുടെ വീഡിയോകളാണ് സോഷ്യല് മീഡിയയില് വൈറലായിക്കൊണ്ടിരിക്കുന്നത്. പിണറായി സര്‍ക്കാരിനെ വലിച്ച് താഴെയിടും എന്ന് വെല്ലുവിളിച്ച ഷാ ആദ്യം വീണത് മിസോറാമില് ആയിരുന്നു.\nതെരഞ്ഞെടുപ്പ് പ്രചാരണത്തിനായി മിസോറാമില് എത്തിയ ഷാ ഹെലികോപ്റ്ററില് നിന്നിറങ്ങുമ്പോഴാണ് അടി തെറ്റി താഴെ വീണത്. ഗ്രൗണ്ടിലേക്ക് ഇറങ്ങുന്നതിനിടെ ഹെലികോപ്റ്ററിന്റെ സ്റ്റെപ്പില് നിന്ന് തെന്നിയായിരുന്നു വീഴ്ച. മിസോറാമിലെ തൂയ്പൂയ് മണ്ഡലത്തില് ഉള്‍പ്പെടുന്ന ടല്‍ബംഗ് എന്ന ഗ്രാമത്തില് വെച്ചായിരുന്നു ബിജെപി ദേശീയ അധ്യക്ഷന്റെ ആദ്യ വീഴ്ച.\nഒപ്പമുണ്ടായിരുന്ന വ്യക്തി ഉടനെ തന്നെ ഷായെ പിടിച്ച് എഴുന്നേല്‍പ്പിച്ചു. സമീപത്തുണ്ടായിരുന്ന മറ്റുളളവരും ഓടിയെത്തി. ഉടനെ തന്നെ വൈദ്യസഹായം ലഭ്യമാക്കി. അമിത് ഷായ്ക്ക് വീഴ്ചയില് കാര്യമായ പരിക്കുകളൊന്നും പറ്റിയിട്ടില്ല. എന്നാല് ഈ വീഴ്ചയുടെ വീഡിയോ സോഷ്യല് മീഡിയയില് വേഗത്തിലാണ് വൈറലായത്. പ്രത്യേകിച്ച് മലയാളികള്‍ക്കിടയില്.\nഅയ്യപ്പന് പണി കൊടുത്തതാണ്\nഇടത് അനുകൂലികള് അമിത് ഷായുടെ വീഴ്ച നന്നായിത്തന്നെ ആഘോഷിക്കുന്നു. അയ്യപ്പന് പണി കൊടുത്തതാണ് എന്ന തരത്തില് വ്യാപകമായി ട്രോളുകളുമുണ്ട്. അതിനിടെയാണ് അമിത് ഷാ രണ്ടാം വട്ടവും വീണിരിക്കുന്നത്. ഇത്തവണ ബിജെപി ഭരിക്കുന്ന മധ്യപ്രദേശില് ചെന്നാണ് അമിത് ഷാ വീണിരിക്കുന്നത്. അശോക് നഗറിലെ തെരഞ്ഞെടുപ്പ് പ്രചാരണത്തിനിടെയാണ് സംഭവം.\nഭോപ്പാലിൽ ചെന്നും വീണു\nരഥത്തിന്റെ മാതൃകയില് തയ്യാറാക്കിയ വേദിയില് നിന്നായിരുന്നു അമിത് ഷായുടെ റോഡ് ഷോയും പ്രസംഗവും. പ്രസംഗത്തിന് ശേഷം പ്രവര്‍ത്തകരെ അഭിസംബോധന ചെയ്ത് വേദിയില് നിന്നും ഇറങ്ങാന് ശ്രമിക്കവേയാണ് അമിത് ഷായ്ക്ക് ചുവട് പിഴച്ചത്. വീണ ഉടനെ അടുത്തുണ്ടായിരുന്ന സുരക്ഷാ ഉദ്യോഗസ്ഥര് അമിത് ഷായെ പിടിച്ച് എഴുന്നേല്‍പ്പിച്ചു.\nരണ്ടാം വീഴ്ചയിലും അമിത് ഷായ്ക്ക് കാര്യമായ പരിക്കുകളൊന്നും പറ്റിയിട്ടില്ല എന്നാണ് പാര്‍ട്ടി വൃത്തങ്ങള് അറിയിക്കുന്നത്. ശേഷം ശിവപുരി ജില്ലയില് നടന്ന പൊതുയോഗത്തില് ഷാ പ്രസംഗിക്കുകയും കോണ്‍ഗ്രസിനെതിരെ ആഞ്ഞടിക്കുകയും ചെയ്തു. രണ്ടാം വീഴ്ചയുടെ വീഡിയോയും സൈബര് ലോകത്ത് വൈറലാണ്. മധ്യപ്രദേശിലെ ബിജെപി സര്‍ക്കാര് ഇത്തവണ നിലംപതിക്കും എന്നതിനുളള സൂചനയാണ് ഷായുടെ വീഴ്ച എന്നാണ് ചിലരുടെ പ്രതികരണം.\nഅമിത് ഷായുടെ പുതിയ വീഴ്ചയുടെ വീഡിയോ കാണാം\nBJP President Amit Shah falls down from stage during an election rally in Bhopal


വിവാദങ്ങളോട് പ്രതികരിച്ച് അനുഷ്ക | Anushka Sharma | Controversy | Family | Manorama News\nമനോരമ ലേഖകൻ November 01, 2019 09:44 AM IST\nക്രിക്കറ്റ് താരം വിരാട് കോലിയെ പ്രണയിച്ച കാലം മുതൽ വിവാദങ്ങളുടെ ഉറ്റതോഴിയാണ് ബോളിവുഡ് താരം അനുഷ്ക ശർമ. ക്രീസിൽ വിരാടിന്റെ പ്രകടനം മോശമായാൽ പോലും അതിന്റെ പഴി കേൾക്കേണ്ടി വരുന്ന സാഹചര്യം പോലും അനുഷ്കയ്ക്കുണ്ടായി. പിന്നീട് ഇരുവരും വിവാഹിതരായപ്പോഴും അതിനു ശേഷവും വിവാദങ്ങൾ ഒരു നിഴൽ പോലെ അനുഷ്കയെ പിന്തുടർന്നു.\nഇപ്പോഴിതാ മുന് ഇന്ത്യന് താരം ഫാറൂഖ് എഞ്ചിനിയറുടെ ഒരു പരാമർശമാണ് അനുഷ്കയെ വീണ്ടും വിവാദത്തിലേക്ക് വലിച്ചിട്ടിരിക്കുന്നത്. മിക്കി മൗസ് സിലക്‌ഷൻ കമ്മിറ്റിയാണ് ഇന്ത്യൻ ക്രിക്കറ്റിൽ ഇപ്പോഴുള്ളതെന്നു പറഞ്ഞുകൊണ്ട് 82കാരനായ മുൻ വിക്കറ്റ് കീപ്പർ ഫറൂഖ് എൻജിനീയർ നടത്തിയ പരാമർശമിങ്ങനെ :-\n‘സിലക്ടർമാരുടെ മത്സരപരിചയമെടുത്താൽ എല്ലാവരുംകൂടി പത്തോ പന്ത്രണ്ടോ ടെസ്റ്റ് കളിച്ചിട്ടുണ്ടാകും. ക്യാപ്റ്റൻ വിരാട് കോലിക്കു താരങ്ങളെ തിരഞ്ഞെടുക്കുന്നതിൽ വലിയ പങ്കുണ്ട്. പക്ഷേ, എന്തു കാര്യം. യോഗ്യതയുള്ളവർ സിലക്ടർമാരുടെ അക്കൂട്ടത്തിലില്ല. ഏകദിന ലോകകപ്പ് ഇംഗ്ലണ്ടിൽ നടന്നപ്പോൾ ഞാൻ ചിലരെ കണ്ടിരുന്നു. ഇന്ത്യയുടെ കുപ്പായമണിഞ്ഞ്, സിലക്ടർമാർ എന്നു സ്വയം പരിചയപ്പെടുത്തിയവരുടെ പ്രധാന ജോലി കോലിയുടെ ഭാര്യ അനുഷ്ക ശർമയ്ക്കു ചായ കൊണ്ടുകൊടുക്കലായിരുന്നു'.\nഇന്ത്യൻ ക്രിക്കറ്റ് ടീമുമായി ബന്ധപ്പെട്ട കാര്യങ്ങളിൽ തുടർച്ചയായി തന്റെ പേര് വലിച്ചിഴക്കപ്പെടുന്നതിൽ കടുത്ത രോഷത്തോടെയാണ് അനുഷ്ക ശർമ ഇക്കുറി പ്രതികരിച്ചത്. വിവാദങ്ങളോടു മൗനം പാലിക്കുന്നത് തന്റെ ബലഹീനതയായി കരുതരുത് എന്ന മുന്നറിയിപ്പോടെയാണ് താരം ചില കാര്യങ്ങൾ തുറന്നു പറഞ്ഞത്. സമൂഹമാധ്യമങ്ങളിലൂടെയാണ് താരം നിലപാട് വ്യക്തമാക്കിയതും, തനിക്കെതിരെ തുടർച്ചയായി ഉയർന്നു വന്നുകൊണ്ടിരിക്കുന്ന ആരോപണങ്ങളോട് പ്രതികരിച്ചതും.\n'' വ്യാജവാർത്തകളോടും, കെട്ടിച്ചമച്ച വാർത്തകളോടും മൗനംപാലിക്കുക എന്നതാണ് അതിനെ നേരിടാനുള്ള ഏറ്റവും നല്ല വഴിയെന്നാണ് ഞാൻ കരുതുന്നത്. അങ്ങനെതന്നെയാണ് 11 വർഷത്തോളം കരിയർ ഞാൻ മുന്നോട്ടു കൊണ്ടു പോയതും ഇപ്പോൾ കൊണ്ടുപൊയ്ക്കൊണ്ടിരിക്കുന്നതും. എന്റെ മൗനത്തിനു പിന്നിൽ സത്യവും അന്തസ്സുമുണ്ടെന്ന് ഞാൻ വിശ്വസിക്കുന്നു.\nചിലർ ചില നുണകൾ പറയുന്നു... തുടർച്ചയായ ആ നുണകൾ പറഞ്ഞ് പറഞ്ഞ് അത് സത്യമാക്കാൻ ശ്രമിക്കുന്നു. ഇത് പലപ്പോഴും എന്റെ സ്വൈര്യം കെടുത്തുന്നുണ്ട്. എന്റെ മൗനത്തിനു മേൽ ആ നുണകൾ പടർന്ന് എന്റമേൽ തന്നെ പതിക്കുകയാണ്. അതിന് ഇന്ന് ഒരു അവസാനം വേണം.\nവിരാടിനെ പ്രണയച്ചുകൊണ്ടിരുന്ന കാലത്തും അദ്ദേഹം എന്റെ ഭർത്താവായതിനു ശേഷവും ഇന്ത്യൻ ക്രിക്കറ്റ് ടീമിൽ സംഭവിക്കുന്ന അടിസ്ഥാന രഹിതമായ പലകാര്യങ്ങൾക്കും എനിക്ക് കുറ്റപ്പെടുത്തലുകൾ കേൾക്കേണ്ടി വന്നിട്ടുണ്ട്. അന്നൊക്കെ ഞാൻ മൗനം പാലിച്ചിട്ടേയുള്ളൂ. കെട്ടിച്ചമയ്ക്കപ്പെട്ട മറ്റൊരു വാർത്ത ബോർഡ് യോഗങ്ങളുമായി ബന്ധപ്പെട്ടതാണ്. മീറ്റിങ്ങുകളിൽ ഞാൻ പങ്കെടുക്കാറുണ്ടെന്നും ടീം തെരഞ്ഞെടുക്കുന്നതിൽ പോലും ഞാൻ സ്വാധീനം ചെലുത്താറുണ്ടെന്നും ആരോപണങ്ങളുണ്ടായി. അപ്പോഴും എന്റെ മറുപടി മൗനമായിരുന്നു. മറ്റൊരു ആരോപണം വിദേശ യാത്രകളിൽ വിരാടിനൊപ്പം അധിക ദിവസങ്ങൾ ചെലവഴിക്കുന്നുണ്ടായിരുന്നു. ഞാൻ എല്ലായിപ്പോഴും പ്രോട്ടോക്കോൾ പാലിക്കുന്ന ഒരാളായിരുന്നു.\nഎന്റെ ടിക്കറ്റും സുരക്ഷയും സംബന്ധിച്ചായിരുന്നു ഉയർന്നു വന്ന മറ്റൊരു ആരോപണം. എന്റെ ടിക്കറ്റ്, സുരക്ഷ ഇവ നിർവഹിക്കുന്നത് ബോർഡ് ആണെന്നായിരുന്നു ആരോപണം. എന്നാൽ ഇതിന്റെയൊക്കെ ചിലവ് ഞാൻ തന്നെയാണ് വഹിക്കുന്നത്. പിന്നെ വന്നത് ഒരു ഗ്രൂപ്പ് ഫോട്ടോ വിവാദമായിരുന്നു. ഹൈക്കമ്മിഷ്ണറുടെ ഭാര്യയ്ക്കൊപ്പം നിന്ന് ഫോട്ടോയെടുത്തന്നായിരുന്നു അത്. എന്റെ എതിർപ്പ് അവഗണിച്ചാണ് അന്ന് ആ ഫോട്ടോ എടുത്തത്. പക്ഷേ കഥകൾ പുറത്തു വന്നത് ഞാൻ ഒരു അവസരത്തിനു വേണ്ടി കാത്തിരുന്ന് ആ ഫോട്ടോ എടുത്തുവെന്നായിരുന്നു. അവിടെ ഞാൻ ക്ഷണിക്കപ്പെട്ട വ്യക്തിയാണെന്ന് അറിഞ്ഞിട്ടാണ് ചിലർ ഇങ്ങനെയുള്ള ആരോപണങ്ങൾ പടച്ചു വിട്ടത്.\nലോകകപ്പ് മൽസരത്തിനു പോയതുമായി ബന്ധപ്പെട്ട വിവാദത്തെക്കുറിച്ച് അനുഷ്ക പറഞ്ഞതിങ്ങനെ : -\n'' ചിലർ തെറ്റായ കഥകളിലേക്ക് എന്നെ വലിച്ചിഴയ്ക്കുകയാണ്. ഞാൻ ലോകകപ്പിനു പോയിരുന്നു. ഫാമിലി ബോക്സിൽ ഇരുന്നാണു കളി കണ്ടത്. സിലക്ടർമാർക്കൊപ്പം ഇരുന്നിട്ടേയില്ല. സിലക്ടർമാരെ വിമർശിക്കണമെങ്കിൽ ആർക്കു വേണമെങ്കിലും അതു ചെയ്യാം. പക്ഷേ, വെറുതെ എന്റെ പേര് അതിനായി ഉപയോഗിക്കരുത്. സെലക്ടർമാർ തനിക്ക് ചായക്കൊണ്ടുത്തന്നു എന്ന ആരോപണത്തോട് വളരെ വ്യക്തമായ, ശക്തമായ ഭാഷയിലാണ് അനുഷ്ക പ്രതികരിച്ചത്.\nഇക്കുറി പുറത്തു വന്ന വ്യാജ വാർത്തയും ആരോപണവും എന്നെ വല്ലാതെ ബാധിച്ചവിഷമിപ്പിച്ചതുകൊണ്ടാണ് മൗനം വെടിയാൻ ഞാൻ തയാറായത്. വളരെ മോശമായ കാര്യങ്ങളാണ് ഇക്കുറി വെളിയിൽ വന്നത്. ആ വാർത്തക്കെതിരെയുള്ള പ്രത്യാരോപണമായൊന്നും ഇതിനെ കാണണ്ട. മൗനം ഒരാളുടെ ബലഹീനതയാണെന്ന് കരുതുകയും വേണ്ട. ആർക്കെങ്കുമെതിരെയുള്ള ആരോപണത്തിന്റെ പേരിൽ എന്റെ പേരുപയോഗിക്കുകയാണെങ്കിൽ അതിന് കൃത്യമായ തെളിവുണ്ടായിരിക്കണം. ഞാൻ എന്റെ ജീവിതമാണ് ജീവിക്കുന്നത്, വളരെ കഷ്ടപ്പെട്ട് ഞാനുണ്ടാക്കിയെടുത്ത കരിയാറാണ്. അതുകൊണ്ടു തന്നെ ഒന്നിനോടും കോംപ്രമൈസ് ചെയ്യാതെ അന്തസ്സോടെ ഞാൻ ജീവിക്കും. ചിലർക്കെങ്കിലും വിശ്വസിക്കാൻ പ്രയാസമുണ്ടാകും ഞാന് സ്വയം പര്യാപ്തയും സ്വതന്ത്രയുമായ സ്ത്രീയാണ്. ഒരു ക്രിക്കറ്റ് താരത്തിന്റെ ഭാര്യയായി എന്നു മാത്രമേയുള്ളു. അവസാനമായി ഒരു കാര്യം കൂടി ഞാന് ചായ കുടിക്കാറില്ല, കാപ്പിയാണ് കുടിക്കാറുള്ളത്''.\nEnglish Summary : For the record, I drink coffee Says Anushka Sharma


വ്യാപാര ബന്ധം മെച്ചപ്പെടുത്തും; ബൈഡനുമായി കൂടിക്കാഴ്ച നടത്തി പ്രധാനമന്ത്രി - Express Kerala\nവാഷിംങ്ടണ്: പ്രധാനമന്ത്രി നരേന്ദ്രമോദി അമേരിക്കന് പ്രസിഡന്റ് ജോ ബൈഡനുമായി കൂടിക്കാഴ്ച നടത്തി. ഇന്ത്യയും അമേരിക്കയും തമ്മിലുള്ള ചരിത്രത്തിലെ പുതിയ അധ്യായമാണിതെന്ന് ജോ ബൈഡന് കൂടിക്കാഴ്ചക്ക് ശേഷം പറഞ്ഞു. ഇരു രാജ്യങ്ങളും തമ്മില് വ്യാപാരബന്ധം ശക്തിപ്പെടുത്തണമെന്ന് ഇന്ത്യന് പ്രധാനമന്ത്രി നരേന്ദ്രമോദിയും വ്യക്തമാക്കി.\nഇന്ത്യയുമായുള്ള സഹകരണം ശക്തമാക്കുമെന്നാണ് കൂടിക്കാഴ്ചക്ക് ശേഷം മാധ്യമപ്രവര്‍ത്തകരോട് ബൈഡന് പ്രതികരിച്ചത്. ബൈഡന് കുടുംബത്തിലെ അഞ്ചു പേര് ഇന്ത്യയിലുണ്ടെന്ന് അറിഞ്ഞതിനെ കുറിച്ച് ബൈഡന് പറഞ്ഞു. സഹിഷ്ണുതയുടെ കാര്യത്തില് മഹാത്മാ ഗാന്ധിയുടെ വാക്കുകള് ഉദ്ധരിച്ചായിരുന്നു ജോ ബൈഡന്റെ പ്രതികരണം.\nഇന്ത്യയിലെ ബൈഡന് കുടുംബങ്ങളെക്കുറിച്ച് ചില രേഖകള് കൊണ്ടുവന്നുവെന്ന് നരേന്ദ്ര മോദി പറഞ്ഞു. കൊവിഡ് വ്യാപനത്തിലും കാലാവസ്ഥാ മാറ്റത്തിലും ബൈഡന് ഭരണകൂടം സ്വീകരിച്ച നിലപാടുകളെ മോദി പ്രകീര്‍ത്തിച്ചു. ഇന്ന് എല്ലാ വിഷയങ്ങളും വിശദമായി പരിശോധിക്കാനാവുമെന്നും മോദി പ്രത്യാശ പ്രകടിപ്പിച്ചു. ജനാധിപത്യ മൂല്യങ്ങളില് ഉറച്ച ബന്ധമാണ് ഇന്ത്യയും അമേരിക്കയും തമ്മിലുള്ളത്. ഇരുരാജ്യങ്ങള്‍ക്കുമിടയിലെ വ്യാപാര ബന്ധം ശക്തിപ്പെടുത്തണം. പരസ്പരവിശ്വാസം വളര്‍ത്താന് മഹാത്മാഗാന്ധിയുടെ ആദര്‍ശം പ്രേരണയായെന്നും മോദി പറഞ്ഞു.\nകൊവിഡിനിടയിലും രാജ്യത്തെ സാമ്പത്തിക വളര്‍ച്ച തിരിച്ചുപിടിക്കാന് സാധിച്ചുവെന്ന് പ്രധാനമന്ത്രി\nക്ഷേത്രങ്ങള് തകര്‍ക്കുന്നവരെ വെറുതെവിടില്ല, ശക്തമായ നടപടി സ്വീകരിക്കുമെന്ന് ബംഗ്ലാദേശ് പ്രധാനമന്ത്രി\nനെടുമുടി വേണുവിന്റെ നിര്യാണത്തില് അനുശോചിച്ച് പ്രധാനമന്ത്രി


Thursday November 18, 2021 - RashtraDeepika\nകാണാനഴകുള്ള കാപ്സികം നമുക്കു പോളിഹൗസിലും വിളയിക്കാം. ഞാൻ എന്‍റെ പോളിഹൗസിൽ പരീക്ഷിച്ചു വിജയിച്ചതാണിത്. എരിവിന്‍റെ കാഠിന്യ മില്ലാത്ത മാംസളമായ മുളകിനമാണു കാപ്സികം. ഈ മുളക് ഇന്നു മലയാളികളുടെ തീൻമേശകളെയും കീഴടക്കിയിരിക്കുകയാണ്. മുളകുകളിലെ അപ്സരസാണു കാപ്സികം. കരണം പൊട്ടിക്കുന്ന കാന്താരിപോലുള്ള മുളകുകളുടെ ബന്ധുവാണിതെന്നു പറഞ്ഞാൽ ആരെങ്കിലും വിശ്വസിക്കുമോ? കറി ഏതായാലും ഒരു കാപ്സികം മുറിച്ചിട്ടാൽ അതിന്‍റെ സ്വാദും ഭാവവും ഒന്നുവേറെ തന്നെ. പ്രത്യേകിച്ച് മീൻകറിയിലും ഇറച്ചിക്കറിയിലും. പോഷക കലവറ പോഷകങ്ങളുടെയും ധാതുക്കളുടെയും കലവറയാ ണു കാപ്സികം. മാംസ്യം, കൊഴുപ്പ്, കാത്സ്യം, ജീവകം എ,ബി,സി എന്നിവയാൽ സന്പന്നം. നാരുകൾ, ഇരുന്പ്, ഫോലേറ്റ് എന്നിവയും അടങ്ങിയിട്ടുള്ള കാലറി കുറഞ്ഞ ഭക്ഷണമാണ്. ശരീരത്തിന്‍റെ പ്രതിരോധശേഷിയെ വർധിപ്പിക്കുന്നതിനാൽ കോവിഡ്കാല കൃഷിയിൽ ഉൾപ്പെടുത്താം. കേരളത്തിൽ കാപ്സികം കൃഷി വളരെ വിരളമായെ നടക്കുന്നുള്ളൂ. ഹിമാചൽപ്രദേശ്, കർണാടകം, തമിഴ്നാട്, മഹാരാഷ്ട്ര എന്നീ സംസ്ഥാന ങ്ങളിൽ വ്യാവസായികാടിസ്ഥാനത്തിൽ കൃഷിയുണ്ട്. എന്നു…\nകെ.ഷിന്‍റുലാല് കോഴിക്കോട്: മിസ് കേരള മത്സര ജേതാക്കള് മരിച്ച സംഭവവുമായി ബന്ധപ്പെട്ടു നമ്പര് 18 ഹോട്ടലിലെ നിശാപാര്‍ട്ടി സംബന്ധിച്ചുള്ള ദുരൂഹതകള് നിലനില്‍ക്കെ സംസ്ഥാനത്തെ രാസ ലഹരിയുള്‍പ്പെടെയുള്ള നാര്‍ക്കോട്ടിക് കേസുകള് കണ്ടെത്താന് എക്‌സൈസ് ഇന്‍സ്പെകടര്‍മാര്‍ക്കും അതിനു മുകളിലുള്ള ഉദ്യോഗസ്ഥര്‍ക്കും കൂടുതല് അധികാരങ്ങള് നല്‍കി സര്‍ക്കാര് ഉത്തരവിറക്കി. കൂടുതൽ അധികാരങ്ങൾ സംസ്ഥാന എക്‌സൈസ് കമ്മീഷണറുടെ കീഴിലുള്ള സ്‌റ്റേറ്റ് എക്‌സൈസ് എന്‍ഫോഴ്‌സ്‌മെന്‍റ് സ്‌ക്വാഡ്, ഉത്തര-മധ്യ-ദക്ഷിണമേഖലാ സ്പെഷല് സ്‌ക്വാഡുകള്, എക്‌സൈസ് എന്‍ഫോഴ്‌സ്‌മെന്‍റ് ആന്‍ഡ് ആന്‍റി നാര്‍ക്കോട്ടിക് സ്‌പെഷല് സ്‌ക്വാഡ് എന്നിവയിലെ അംഗങ്ങളായ എക്‌സൈസ് ഇന്‍സ്പെക്ടര്‍മാര്‍ക്കും അതിനു മുകളിലുള്ള ഉദ്യോഗസ്ഥര്‍ക്കുമാണ് സംസ്ഥാനത്തെവിടെയും പരിശോധന നടത്താനും പ്രതികളെ പിടികൂടി മൊഴിയെടുത്ത് മഹസര് സഹിതം വിശദമായ റിപ്പോര്‍ട്ട് തയാറാക്കാന് അനുമതി നല്‍ക സര്‍ക്കാര് ഉത്തരവിറക്കിയത്. എക്‌സൈസ് കമ്മീഷണറുടെ സ്‌ക്വാഡുകളിലെ ഇന്‍സപെക്ടര്‍മാര് ഓരോ ജില്ലാ എക്‌സൈസിനു കീഴിലാണ് പ്രവര്‍ത്തിക്കുന്നത്. അതത് അധികാര പരിധിയില് മാത്രമുള്ള കേസുകള് അന്വേഷിക്കാനും പരിശോധന…\nകൊച്ചി: മുന് മിസ് കേരളയടക്കം മൂന്നു പേരുടെ അപകടമരണത്തില് ഇപ്പോഴും ദുരൂഹത തുടരുന്നു. സംഭവത്തില് യാതൊരുവിധ ദുരൂഹതകളും ഇല്ലെന്നായിരുന്നു കഴിഞ്ഞ ദിവസം അന്വേഷണ സംഘം വെളിപ്പെടുത്തിയത്. എന്നാല് ഇന്നലെ ഹോട്ടലുടമ റോയ് ജോസഫ് വയലാട്ടിന്‍റെ അറസ്‌റ്റോടെയാണ് ദുരൂഹതകളേറുന്നത്. സംഭവസമയം ഹോട്ടലിൽ ഒരു യുവസിനിമതാരം ഉണ്ടായിരുന്നുവെന്ന് അഭ്യൂഹങ്ങൾ ഉയരുന്നുണ്ട്. എന്നാൽ പോലീസിത് നിഷേധിക്കുന്നു. ഹോട്ടലില്‍നിന്നു കാണാതായ ഹാര്‍ഡ് ഡിസ്‌കുകളിലൊന്ന് മാത്രമാണ് റോയ് പോലീസിന് മുന്നില് ഹാജരാക്കിയത്. ഇതില് തിരിമറി നടത്തിയിരുന്നതായി പോലീസ് കണ്ടെത്തിയിരുന്നു. ഇനിയും ഹാജരാക്കാനുള്ള ഹാര്‍ഡ് ഡിസ്‌ക് ഇന്നലെ അന്വേഷണസംഘത്തിന് മുന്നില് എത്തിക്കാമെന്ന് അറിയിച്ചിരുന്നെങ്കിലും ഇത് ഹാജരാക്കിയില്ല. ദൃശ്യങ്ങള് അടങ്ങിയ കംപ്യൂട്ടര് ഹാര്‍ഡ് ഡിസ്‌ക് തേവര കണ്ണങ്കാട്ട് പാലത്തിന് സമീപം ഉപേക്ഷിച്ചുവെന്ന റോയിയുടെ വെളിപ്പെടുത്തലിന്‍റെ പശ്ചാത്തലത്തില് പോലീസ് പ്രദേശത്ത് പരിശോധന നടത്തിയെങ്കിലും കണ്ടെത്താനായില്ല. റോയിയുടെ നിര്‍ദേശപ്രകാരമാണ് ഹാര്‍ഡ് ഡിസ്‌ക് മാറ്റിയതെന്ന് നേരത്തെ ജീവനക്കാര് മൊഴി നല്‍കിയിരുന്നു. അപകടത്തില്‍പ്പെട്ട…\nകോഴിക്കോട് : മിസ് കേരള മത്സര ജേതാക്കളുടെ ദുരൂഹ അപകട മരണത്തിലൂടെ വിവാദത്തിലായ ഫോര്‍ട്ട് കൊച്ചിയിലെ ഹോട്ടല് നമ്പര് 18 എക്‌സൈസിന്‍റെ ഹിറ്റ്‌ലിസ്റ്റില്! എക്‌സൈസ് കമ്മീഷണറുടെ കീഴിലുള്ള സ്‌റ്റേറ്റ് എക്‌സൈസ് എന്‍ഫോഴ്‌സ്‌മെന്‍റെ സ്‌ക്വാഡിനാണ് ഹോട്ടല് 18 ല് ലഹരി പാര്‍ട്ടി നടക്കാറുണ്ടെന്ന രഹസ്യവിവരം ലഭിച്ചത്.  തുടര്‍ന്ന് ഏപ്രിലില് പരിശോധനയും നടത്തി. എന്നാല് എക്‌സൈസ് സ്‌ക്വാഡ് എത്തുന്നതിന് മുമ്പേ തന്നെ വിവരം ചോര്‍ന്നു ലഭിക്കുകയും പാര്‍ട്ടി അവസാനിപ്പിക്കുകയുമായിരുന്നുവെന്നാണ് കണ്ടെത്തല്. നമ്പര് 18 ഹോട്ടലില് കയറുന്നതിന് മുമ്പ് മറ്റൊരു ഹോട്ടലിലായിരുന്നു സ്‌ക്വാഡംഗങ്ങള് കയറിയത്. ഇവിടെനിന്ന് എംഡിഎംഎയും മൂന്നുപേരെയും പിടികൂടിയിരുന്നു. ഈ ഹോട്ടലില് പരിശോധന നടത്തവേ തന്നെ വിവരം ചോര്‍ന്നതായാണ് എക്‌സൈസ് എന്‍ഫോഴ്‌സ്‌മെന്‍റ് സ്‌ക്വാഡ് അംഗങ്ങള് പറയുന്നത്. ഉടന് നമ്പര് 18 ഹോട്ടലില് പരിശോധനക്കെത്തിയെങ്കിലും ലഹരി പാര്‍ട്ടി സംബന്ധിച്ചു കൂടുതല് തെളിവുകള് ലഭിച്ചില്ല. പിന്നീട് ആഴ്ചകള്‍ക്കു ശേഷം ഹോട്ടലിന്‍റെ ബാര്…\nശ്വാസകോശത്തെ ബാധിക്കുന്ന ഒരു രോഗമാണ് സി.ഒ.പി.ഡി. അഥവാ ക്രോണിക് ഒബ്‌സ്ട്രക്ടീവ് പള്‍മണറി ഡിസീസ്. വിട്ടുമാറാത്തതും കാലക്രമേണ വര്‍ധിക്കുന്നതുമായ ശ്വാസംമുട്ടല്, കഫകെട്ട്, ചുമ എന്നിവയാണ് ഈ രോഗത്തിന്‍റെ പ്രധാന ലക്ഷണങ്ങള്. പ്രധാന കാരണങ്ങൾപുക, വാതകങ്ങള്, പൊടിപടലങ്ങള് തുടങ്ങിയവയോടുള്ള സമ്പര്‍ക്കം ഈ രോഗാവസ്ഥയ്ക്ക് കാരണമാകുന്നു. പുകവലിയും അന്തരീക്ഷ മലിനീകരണവും സി.ഒ.പി.ഡി.ക്കുള്ള കാരണങ്ങളില് പ്രഥമസ്ഥാനത്ത് നില്‍ക്കുന്നു. മാരകരോഗങ്ങളിൽ രണ്ടാമത്ലോകത്ത് മരണങ്ങള്‍ക്കുള്ള ആദ്യ മൂന്നു കാരണങ്ങളില് ഒന്നാണ് സി.ഒ.പി.ഡി. ഗ്ലോബല് ബര്‍ഡെന് ഓഫ് ഡിസീസസ് എസ്റ്റിമേറ്റസ് (GBD) പ്രകാരം ഇന്ത്യയില് മാരക രോഗങ്ങളില് സി.ഒ.പി.ഡി.രണ്ടാം സ്ഥാനത്ത് നില്‍ക്കുന്നു. ആരോഗ്യമുള്ള ശ്വാസകോശംഈ കോവിഡ് കാലത്തും സിഓപിഡി രോഗികളുടെ എണ്ണത്തിൽ കുറവൊന്നും സംഭവിച്ചില്ല. ശ്വാസകോശം ആരോഗ്യത്തോടെ സംരക്ഷിക്കേണ്ടതിന്‍റെ പ്രാധാന്യം വർധിച്ചുവരുന്ന കാലഘട്ടം കൂടിയാണ്. ശ്വാസകോശാരോഗ്യം സംരക്ഷി ക്കുന്നതിന് സിഒപിഡി രോഗികളും അവരെ പരിചരിക്കു ന്നവരും ഇനി പറയുന്ന കാര്യങ്ങൾ ശ്രദ്ധിക്കണം. ഊര്‍ജസ്വലരായിരിക്കുകസിഓപിഡി കണ്ടെത്തിയാൽ പലരും ഉദാസീനരായിപ്പോകാറുണ്ട്.…\nകടുത്തുരുത്തി: അടിക്കടിയുള്ള പാചകവാതക വിലവര്‍ധന ഹോട്ടല് മേഖലയെയും പ്രതിസന്ധിയിലാക്കുന്നു. അടുക്കള ബജറ്റ് താളം തെറ്റിച്ച പാചകവാതക വിലവര്‍ധനയാണ് ഇപ്പോള് ഹോട്ടല് വിഭവങ്ങളെയും പിടികൂടിയിരിക്കുന്നത്. പെട്രോള്-ഡീസല് വില വര്‍ധിച്ചതോടെ എല്ലാ സാധനങ്ങള്‍ക്കും കുത്തനെ വിലകൂടി. 600 രൂപയോളം കൂടിഎല്ലാ വസ്തുക്കളുടെയും വില കൂടിയ സാഹചര്യത്തിലാണ് പാചകവാതകത്തിനും വില കുത്തനെ ഉയര്‍ന്നിരിക്കുന്നത്. വാണിജ്യ സിലിന്‍ഡറിന് ഈ വര്‍ഷം മാത്രം അറുന്നൂറോളം രൂപയാണു കൂടിയത്. പാചകവാതകത്തിന് വില കുറയ്ക്കാന് തയാറാകാത്ത പക്ഷം വിഭവങ്ങളുടെ വില കൂട്ടാതെ നിര്‍വാഹമില്ലെന്ന മുന്നറിയിപ്പാണു ഹോട്ടല് വ്യാപാരികള് നല്‍കുന്നത്. ഏറ്റവും ഒടുവില് 268 രൂപ വര്‍ധിച്ചപ്പോള് 19 കിലോഗ്രാം തൂക്കമുള്ള സിലിന്‍ഡര് വാങ്ങണമെങ്കില് 1,994 രൂപ കൈയില് കരുതണം. പാചകവാതകത്തിന് മാത്രമാണ് ഈ തുക. വില കൂട്ടേണ്ടി വരുംഇറച്ചി, മീന്, പച്ചക്കറി, വെളിച്ചെണ്ണ തുടങ്ങിയവയുടെ വിലയും കൂടി കണക്കാക്കിയാല് ഹോട്ടല് നടത്തിക്കൊണ്ടു പോവുക പ്രയാസമാണ്. സാധനങ്ങളുടെ വില…\nപ്രശസ്തരായവരെല്ലാം നേരിടുന്ന പ്രശ്‌നങ്ങളില് ഒന്നാണ് ഈ സൈബർ ആക്രമണം. പൃഥ്വിരാജ് ഒരുകാലത്ത് വലിയ സൈബര് ആക്രമണങ്ങള് നേരിട്ട വ്യക്തിയായിരുന്നു. അദ്ദേഹം നേരിടുന്ന രീതി കണ്ടു പഠിക്കാനായിരുന്നു കൂട്ടുകാര് നിര്‍ദേശിച്ചിരുന്നത്. ഇപ്പോള് സൈബര് ബുള്ളിയിംഗിനെ മറികടക്കാന് ഞാന് പഠിച്ചു. അമ്മയൊന്നും ഒരാഴ്ച ശരിക്കും ഉറങ്ങിയിട്ടില്ല. സോഷ്യല് മീഡിയയിലൂടെ ഒരാള്‍ക്കെതിരേ എന്തെങ്കിലും നടക്കുകയാണെങ്കില് അത് നെഗറ്റീവാണെങ്കില് അതുമായി ബന്ധമില്ലാത്തവര് വരെ പോസ്റ്റുകളുമായെത്തുമായിരുന്നു. ഞങ്ങള്‍ക്കെതിരെ പറയാനായി പലരും യൂട്യൂബ് ചാനല് തുടങ്ങി. അവര്‍ക്ക് വ്യൂസ് കിട്ടുന്നുണ്ടായിരുന്നു. അവര്‍ക്ക് എന്നോട് വ്യക്തിപരമായി പ്രശ്നമില്ലെന്ന് എനിക്കറിയാം. നമുക്ക് എന്തെങ്കിലും പറ്റുമ്പോള് കൂടുതല് അത് ബാധിക്കുക പ്രിയപ്പെട്ടവരെയാണ്. -അഹാന കൃഷ്ണ\n‘സമരക്കാരെ നേരിടുമ്പോൾ സംയമനം പാലിക്കണം’; പോലീസിനോട് മനുഷ്യാവകാശ കമ്മീഷൻ\nആലപ്പുഴ :- സമരക്കാരെ നേരിടുമ്പോൾ മതിയായ സംയമനം പാലിക്കണമെന്ന് ജില്ലയിലെ പോലീസുദ്യോഗസ്ഥർക്ക് നിർദ്ദേശം നൽകണമെന്ന് സംസ്ഥാന മനുഷ്യാവകാശ കമ്മീഷൻ അംഗം വി.കെ. ബീനാകുമാരി. ആലപ്പുഴ ജില്ലാ പോലീസ് മേധാവിക്കാണ് ഉത്തരവ് നൽകിയത്. മന്ത്രിയുടെ രാജി ആവശ്യപ്പെട്ട് ആലപ്പുഴ കളക്ടറേറ്റിലേക്ക് നടത്തിയ മാർച്ചിൽ പോലീസുദ്യോഗസ്ഥർ നിഷ്ഠൂരമായി പെരുമാറിയെന്നാരോപിച്ച് സമർപ്പിച്ച പരാതിയിലാണ് ഉത്തരവ്. കമ്മീഷൻ ആലപ്പുഴ ജില്ലാ പോലീസ് മേധാവിയിൽ നിന്നും റിപ്പോർട്ട് വാങ്ങി. 2020 സെപ്റ്റംബർ 18 നാണ് സംഭവം നടന്നത്. പോലീസ് നിയമപരമായി മതിയായ ബലപ്രയോഗത്തിലൂടെ സമരക്കാരെ അറസ്റ്റ് ചെയ്ത് നീക്കിയതായി റിപ്പോർട്ടിൽ പറയുന്നു. 80 ഓളം വരുന്ന പോലീസ് സംഘമാണ് സംഘർഷ സമയത്ത് സ്ഥലത്തുണ്ടായിരുന്നതെന്നും റിപ്പോർട്ടിലുണ്ട്. ബലപ്രയോഗം നടന്നതായുള്ള ആക്ഷേപം തെറ്റാണെന്നും റിപ്പോർട്ടിലുണ്ട്.. എന്നാൽ പെൺകുട്ടികൾ ഉൾപ്പെടെയുള്ള സമരക്കാരെ പോലീസ് നിഷ്ഠൂരമായി നേരിട്ടതായി പരാതിക്കാരൻ ആക്ഷേപം സമർപ്പിച്ചു. പോലീസിന്‍റെ ഭാഗത്ത് നിന്ന് ബലപ്രയോഗമുണ്ടായതായി കമ്മീഷൻ നിരീക്ഷിച്ചു.…\nമലയാള സിനിമയിലെ മുൻനിര നായികയായി ഒരുകാലത്ത് തിളങ്ങിനിന്ന നടിയാണ് മേനക സുരേഷ്. സിനിമാ നിർമാതാവായ സുരേഷ് കുമാറാണ് മേനകയെ വിവാഹം ചെയ്തത്. 1987ൽ ആയിരുന്നു ഇരുവരുടേയും വിവാഹം. വിവാഹശേഷം സിനിമയിൽനിന്നും മാറിനിന്ന മേനക ഒരുനീണ്ട ഇടവേളയ്ക്കുശേഷം ടെലിവിഷൻ സീരിയലുകളിലൂടെയാണ് അഭിനയരംഗത്തേക്കു തിരിച്ചുവന്നത്. പിന്നീടു സിനിമയിലും സജീവമായി. ഇവരുടേതു പ്രണയ വിവാഹമായിരുന്നു. പൂച്ചക്കൊരു മൂക്കുത്തി സിനിമയുടെ രണ്ടാം ഷെഡ്യൂള് നടക്കുമ്പോഴാണ് ഇരുവരും പ്രണയത്തിലാകുന്നത്. മലയാള സിനിമയിലെ മാതൃകാ താരദമ്പതികളായാണ് മേനകയെയും സുരേഷിനെയും പലരും വിശേഷിപ്പിക്കാറുള്ളത്. എതിര്‍പ്പുകളെയും സ്‌നേഹത്തോടെയുള്ള കരുതലുകളെയും മുന്നറിയിപ്പുകളെയും അവഗണിച്ചായിരുന്നു ഇരുവരും വിവാഹിതരായത്. ഇരുവരും മുമ്പ് നൽകിയ അഭിമുഖം ഇപ്പോൾ വീണ്ടും വൈറലാവുകയാണ്. സുരേഷിനെ കുറിച്ചുള്ള കൊച്ചുകൊച്ചു പരാതികൾ എണ്ണിപ്പറയുന്ന കുട്ടിക്കളി മാറാത്ത മേനകയാണ് വീഡിയോയിലുള്ളത്. നടിയും അവതാരകയും ഡബ്ബിങ് ആർട്ടിസ്റ്റുമായ ഭാഗ്യലക്ഷ്മി അവതരിപ്പിച്ച പരിപാടിയിൽ മേനകയും സുരേഷും ഒരുമിച്ച് പങ്കെടുത്ത വീഡിയോയാണത്. സുരേഷ് എന്നും തന്നോടൊപ്പം…\nഅനുമോൾ ജോയ്കണ്ണൂർ: 2021 സെപ്റ്റംബർ 23…. കണ്ണൂർ വാരം ചതുരക്കിണർ നിവാസികളെ ഞെട്ടിച്ചു കൊണ്ടാണ് നേരം പുലർന്നത്. തനിച്ച് താമസിക്കുന്ന ആയിഷ എന്ന വയോധികയെ ഗുരുതരമായി പരിക്കേറ്റ് ദുരൂഹ സാഹചര്യത്തിൽ വീടിനുള്ളിൽ കണ്ടെത്തുന്നു. കാതുകൾ അറുത്ത നിലയിലാണ്. എഴുന്നേൽക്കാനുള്ള ശക്തിയില്ല. തറയിൽ കിടക്കുകയാണ്. ജീവനുണ്ടെന്ന് കരുതാവുന്നതായി ആകെയുള്ളത് മൂളൽ മാത്രം.. സമീപവാസികൾ ഉടൻ തന്നെ പോലീസിൽ അറിയിക്കുന്നു. ഇതിനിടയിൽ, ആംബുലൻസ് എത്തി. വയോധികയുമായി കണ്ണൂർ നഗരത്തിലെ സ്വകാര്യ ആശുപത്രിയിലേക്ക്… സമീപത്തെല്ലാം വീടുകളുണ്ട്. ആയിഷയുടെ വീടിനുള്ളിലും പുറത്തും പിടിവലി നടന്നതിന്‍റെ ലക്ഷണങ്ങൾ കണ്ടെത്തി. സമീപത്തെ വീടുകളിൽ പോലീസ് ചോദിച്ചപ്പോൾ, അസാധാരണമായ ശബ്ദങ്ങൾ ഒന്നും കേട്ടിട്ടുമില്ല. കാര്യമായ ബലപ്രയോഗം നടന്നതായി പോലീസിന്‍റെ പ്രാഥമികാന്വേഷണത്തിൽ കണ്ടെത്തി. ഇനി വേണ്ടത് ആയിഷയുടെ മൊഴിയാണ്…മൊഴി നല്കാനുള്ള ഒരു അവസ്ഥയിൽ ആയിഷ എത്തിയിരുന്നില്ല. ആശുപത്രിയിൽ അഡ്മിറ്റായി ആറാം ദിവസം അതായത് സെപ്റ്റംബർ 29ന് മൊഴി നൽകാനാവാതെ…


Kerala cm pinarayi vijayan response on remarks of rahul gandhi and yogi adithyanath-ഇടതുപക്ഷത്തിന് എതിരെ രാഹുലിനും ആദിത്യ നാഥിനും ഒരേ വികാരമെന്ന് മുഖ്യമന്ത്രി\n“നാടിന്റെ സമ്പത്ത് തീറെഴുതിക്കൊടുക്കുന്നതിനും ജനങ്ങളെ ദ്രോഹിക്കുന്നതിലും ഒരേ നയം തുടർന്നവരാണ് കോൺഗ്രസ്സും ബിജെപിയും,” മുഖ്യമന്ത്രി പറഞ്ഞു\nUpdated: February 25, 2021 9:27:55 pm\nഇടുപക്ഷത്തിന് എതിരെ രാഹുൽ ഗാന്ധിക്കും യോഗി ആദിത്യ നാഥിനും ഒരേ വികാരമെന്ന് മുഖ്യമന്ത്രി പിണറായി വിജയൻ. “യുപി മുഖ്യമന്ത്രിയായ ആദിത്യ നാഥിനും വയനാട് എംപിയായ രാഹുലിനും കേരളത്തെക്കുറിച്ച് വ്യത്യസ്ത കാഴ്ചപ്പാടാണെങ്കിലും ഇടുപക്ഷത്തിനെതിരേ ഒരേ വികാരമാണ്. അതിലവർ വല്ലാതെ ഐക്യപ്പെടുന്നു,” മുഖ്യമന്ത്രി പറഞ്ഞു.\n“ഇവിടെ ഒരു കാര്യം ആവർത്തിച്ച് പറയുന്നു. കേരളം മുന്നോട്ട് പോവുന്നത് നമ്മുടെ നാട്ടിലെ ജനങ്ങളുടെ താൽപര്യം മുൻനിർത്തിക്കൊണ്ടാണ്. ഇതുപോലുള്ളവരുടെ സർട്ടിഫിക്കറ്റ് ലക്ഷ്യമിട്ടല്ല. നാട്ടുകാർ അത് താപര്യപ്പെടുന്നുമില്ല. നാടിന്റെ സമ്പത്ത് തീറെഴുതിക്കൊടുക്കുന്നതിനും ജനങ്ങളെ ദ്രോഹിക്കുന്നതിലും ഒരേ നയം തുടർന്നവരാണ് കോൺഗ്രസ്സും ബിജെപിയും,” മുഖ്യമന്ത്രി പറഞ്ഞു.\nRead More: നടുവൊടിച്ച് പാചകവാതക വില; സിലിണ്ടറിന് 25 രൂപ വർധിപ്പിച്ചു\n“കേരളം എല്ലാ കാര്യത്തിലും വളരെ പിന്നിലാണെന്നും ഇവിടെ ആകെ കുഴപ്പങ്ങളാണെന്നും യുപി മുഖ്യമന്ത്രി യോഗി ആദിത്യനാഥ് കേരളത്തില് വന്ന് പറഞ്ഞു. എന്നാല് കഴിഞ്ഞ അഞ്ച് വര്‍ഷത്തിനിടെ ഒരു വര്‍ഗീയ കലാപവും നടക്കാത്ത നാടാണ് കേരളം. യുപിയുടെ സ്ഥിതി അതാണോ?\nഎത്രയോ വര്‍ഗീയ കലാപവും വിദ്വേഷ പ്രവര്‍ത്തനങ്ങളും അവിടെ നടക്കുന്നുവെന്നാണ് റിപ്പോര്‍ട്ടുകൾ. രാജ്യത്ത് ഏറ്റവും കൂടുതല് കൊലപാതകങ്ങള് നടക്കുന്നത് യുപിയിലാണെന്ന് ക്രൈം റെക്കോര്‍ഡ്‌സ് ബ്യൂറോയുടെ കണക്കുകള് വ്യക്തമാക്കുന്നത്,” മുഖ്യമന്ത്രി പറഞ്ഞു.\n“രാജ്യത്ത് ഏറ്റവും അഴിമതി കുറഞ്ഞ സംസ്ഥാനമാണ് കേരളമെന്നും യുപി ഏറ്റവും കൂടുതല് അഴിമതി നടക്കുന്ന സംസ്ഥാനമാണെന്ന് പറഞ്ഞത് അവിടത്തെ ബിജെപി എംഎല്‍എ തന്നെയാണെന്നും മുഖ്യമന്ത്രി പറഞ്ഞു.\nWeb Title: Kerala cm pinarayi vijayan response on remarks by rahul gandhi and yogi adithyanath


അക്ഷയ് കുമാറിന്റെ 'ബെല്‍ബോട്ടം' തിയേറ്ററില് ചലനം ഉണ്ടാക്കിയില്ല, ഒടിടി റിലീസിന്. മറ്റ് ചിത്രങ്ങളുടെ റിലീസും അനിശ്ചിതാവസ്ഥയില് - Poor Theatre response, Movie 'Bellbottom' ready to release on OTT - Canchannels\nസൂപ്പര് താരം അക്ഷയ് കുമാര് നായകനായ ആക്ഷന് ത്രില്ലര് ചിത്രം ബെല്‍ബോട്ടം ഒടിടി റിലീസിന്. ഈ മാസം 16 മുതല് ആമസോണ് പ്രൈമിലൂടെയാവും സ്ട്രീം ചെയ്യുക.\nഎണ്‍പതുകള് പശ്ചാത്തലത്തില് ഒരുക്കിയ ബെല്‍ബോട്ടം രഞ്ജിത് എം. തിവാരിയാണ് സംവിധാനം ചെയ്തത്. കഴിഞ്ഞ മാസം 16ന് ചിത്രം തിയേറ്ററില് എത്തിയെങ്കിലും സാമ്പത്തികമായി വിജയിക്കാതെ വന്നതോടെയാണ് ഒടിടി റിലീസിന് നിര്‍ബ്ബന്ധിതരായത്. കോവിഡ് രണ്ടാം തരംഗത്തിന് ശേഷം തിയേറ്ററുകള് തുറന്നപ്പോള് റിലീസ് ചെയ്ത ആദ്യ സൂപ്പര് താര ചിത്രം കൂടിയായിരുന്നു ബെല്‍ബോട്ടം.\nആദ്യ ദിനം തിയേറ്ററില്‍നിന്ന് മൂന്ന് കോടി രൂപയില് താഴെ മാത്രമാണ് കളക്ഷന് നേടാനായത്. വലിയ മുതല്‍മുടക്കില് വിദേശത്താണ് ഭൂരിഭാഗവും ചിത്രീകരിച്ചത്. ഹിന്ദി സിനിമകളുടെ പ്രധാന മാര്‍ക്കറ്റായ മഹാരാഷ്ട്രയില് തിയേറ്ററുകള് തുറന്നിട്ടില്ല. ഇതും തിരിച്ചടിക്ക് കാരണമായെന്നാണ് നിര്‍മ്മാതാക്കളുടെ വിലയിരുത്തല്.\nതമിഴ്നാട്ടില് ജയലളിതയുടെ ജീവിതം ആസ്പദമാക്കി നിര്‍മ്മിച്ച തലൈവിയും തിയേറ്ററില് വലിയ ചലനം ഉണ്ടാക്കിയിട്ടില്ല.\nഇതേസമയം മാര്‍വെല് സീരീസില് പെട്ട ഹോളിവുഡ് ചിത്രം ഷാങ്-ചി ആന്റ് ദ ലെജന്‍ഡ് ഓഫ് ദി ടെന് റിംഗ്സ്, തെലുങ്ക് ചിത്രം സീട്ടിമാര് എന്നിവ ഭേദപ്പെട്ട കളക്ഷന് നേടി.\nരാജ്യത്താകെ ആയിരത്തില് താഴെ തിയേറ്ററുകള് മാത്രമാണ് തുറന്നിട്ടുള്ളത്. സ്പൈ ആക്ഷന് ത്രില്ലര് വിഭാഗത്തില് പെട്ട ബെല്‍ബോട്ടം വലിയ പ്രേക്ഷകപ്രീതി നേടിയിരുന്നു. പക്ഷേ കോവിഡ് ഭീതിയും കൂടുതല് തിയേറ്ററുകള് തുറക്കാത്തതും പ്രതിസന്ധിയുണ്ടാക്കി. ഈ സാഹചര്യത്തില് കൂടുതല് തിയേറ്റര് റിലീസിന് നിര്‍മ്മാതാക്കള് മടിക്കുകയാണ്.\nTags: Movie Bell BottomMovie Thalaivi